
UVODNO OBRAĆANJE 
ČLANA PREDSJEDNIŠTVA BOSNE I HERCEGOVINE 
GOSPODINA BAKIRA IZETBEGOVIĆA 


,Zahvaljujem se BZK "Preporod" i Udruženju za zaštitu tekovina borbe za Bosnu 
i Hercegovinu što su nas okupili na veoma važnoj temi, prepoznavši zabrinjavaju- 
ći trend i opasne namjere relativiziranja istine, izjednačavanja sukobljenih strana, 
stigmatizacije branioca, odnosno, kako sam naziv ovog okupljanja i okruglog stola 
— nove agresije, ovaj put usmjerene na istinu o odbrani Republike Bosne i Hercego- 
vine" 

Radi se o veoma važnoj temi, o opasnom fenomenu — "moramo ga prepoznati, 
ocrtati njegovu fizionomiju, definisati urotu koja prijeti da nagrize najvredniji ka- 
pital kojim raspolažemo: istinu o agresiji i stradanju bosanskih patriota, o nevjero- 
vatnom otporu koji su pružili brutalnom i nesrazmjerno jačem napadaču. Trebamo 
isticati i čistotu te borbe. Branioci Bosne i Hercegovine su sačuvali jedinstvo zemlje, 
ali ne samo to — sačuvali su i obraz, čast i dostojanstvo bosanskog čovjeka. 


Kažu da u ratu prvo strada istina. Propaganda uvijek prvo ukloni taj štit, satani- 
zira i oblati drugu stranu, opravda razloge za napad. Dakle, odbraniti istinu o našoj 
borbi, ne dopustiti da se ta brana ukloni, u našem slučaju znači odbraniti Bosnu i 
Hercegovinu od novih sukoba, sačuvati postignuti napredak i omogućiti joj dalju 
stabilizaciju i nove reformske i integracijske iskorake. 


Napadnuta je istina o agresiji na Bosnu i Hercegovinu, koja se desila prije četvrt 
vijeka, ali i istina o današnjem stanju i odnosima u zemlji i naciji. To je i logično, jer 
radi se o istom napadu, koji dolazi iz istih centara, ima iste ciljeve i inspiriše se istim 
nacionalističkim ideologijama. Ono što se mijenja i prilagođava su metodi, taktike, 
akteri, intenzitet. 

Bosna i Hercegovina ima mnogo problema, nedovoljno unutrašnje kohezije, 
suprotstavljena su gledanja na prošlost, suprotstavljene emocije u etničkim kor- 
pusima, državni ustroj je odveć komplikovan — vlast redovito čine koalicije od pet 
partnera, imamo dva entiteta, deset kantona, Distrikt Brčko, 13 ustava, 14 zakono- 
davnih tijela, toliko i vlada, više od 150 ministara, skoro 600 parlamentaraca itd. Teš- 
ko se krećemo i ostvarujemo napredak, poput invalida koji još nosi fiksatore. Ali se 
krećemo. Napredujemo usporeno u odnosu na jednonacionalne susjede, ali idemo 
naprijed. Planirani iskoraci koji nas vode ka članstvu u NATO-u i EU su načinjeni: 
MAP će biti aktiviran ove godine, Upitnik EU-a je ispunjen, tako da i kandidatski sta- 
tus i početak pregovora sa EU-om očekujemo do kraja 2018. godine. Ekonomski po- 
kazatelji ne zaostaju za regionom, a bolji smo od susjeda u porastu izvoza, porastu 
turističkih posjeta i padu broja nezaposlenih. Ono što je najvažnija činjenica jeste ta 
da su Bosna i Hercegovina, Bosanci i Hercegovci, Bošnjaci, postali politički, ekonom- 
ski i svaki drugi faktor bez kojeg se ne prave više nikakve kalkulacije u regionu. Ove 
godine ulazimo u predvorje EU-a i NATO-saveza. U roku od 5 do 10 godina ćemo biti 
članica ovih moćnih asocijacija. To je blizu. I sam proces pristupanja je jako važan za 
Bosnu i Hercegovinu. Treba samo pročitati novu Strategiju EU-a za proširenje na Bal- 
kan. Ona sadrži odgovor na skoro sva pitanja koja trenutačno more Bosnu i Herce- 
govinu. Bilateralni sporovi sa Srbijom i Hrvatskom će se morati ubrzano riješiti, pod 
nadzorom EU-a. Zapaljiva retorika, a naročito, kako to ističe Strategija, glorifikovanje 
ratnih zločinaca, će morati prestati. Zahtjevne reforme koje se odnose na ekonomiju 
i na vladavinu prava, efikasnu borbu protiv korupcije i organizovanog kriminala će 
morati biti provedene. 


Destruktivnim snagama će se rapidno sužavati prostor za djelovanje. One to 
osjećaju i pokazuju sve veću nervozu. Bosna i Hercegovina se ponovo nalazi na po- 
litičkom historijskom raskršću, i morat će se odbraniti od onih koji pokušavaju da je 
povuku na stranputicu. Laž, izjednačavanje strana, stigmatizacija političkih i vojnih 
branioca Bosne i Hercegovine je putokaz za stranputicu, slijepu ulicu. 


Paternalistički odnos susjednih zemalja spram Bosni i Hercegovini, nespremnost 
da nam vrate našu imovinu, da plate resurse Bosne i Hercegovine koje decenijama 
uzurpiraju ili besplatno koriste, oslanjanje na hrvatske i srpske političare u Bosni i 
Hercegovini koji im drže stranu, neistine o "deset hiljada radikaliziranih ekstremista" 
u susjedstvu Hrvatske, zasjedanja Nacionalnog savjeta Srbije radi par mojih riječi o 
Kosovu i spremnosti da na svaki način branim teritorijalni integritet Bosne i Herce- 
govine, izmišljanje paravojnih obuka kod Bošnjaka sa argumentom da djeca koja 
trče i guraju stare gume prolaze kroz "vojnu obuku", tvrdnje visokopozicioniranih 
političara u samoj Bosni i Hercegovini da Bošnjaci žele stvoriti islamsku državu na 
teritoriju Bosne i Hercegovine, neprihvatanje presuda Haškog tribunala, vrijeđanje 
ovog suda uz glorifikovanje zločinaca i izostanak empatije spram žrtava, dodjela 
odlikovanja presuđenim ratnim zločincima, vrijeđanje povratnika Bošnjaka, koji 

"ponovo okupiraju Podrinje", naoružavanje policijskih snaga RS-a vojnim naoruža- 
njem, paradiranje paravojnih formacija po Banjoj Luci, podizanje krstova po brdi- 
ma koja nisu ni katolička ni pravoslavna već su zajednička, bosanskohercegovačka, 
negiranje prava na bosanski jezik, napadi na imame i povratnike Bošnjake, prijet- 
nje referendumima o podjeli Bosne i Hercegovine, planovi za stvaranje trećeg, hr- 
vatskog entiteta na teritoriju bivše HZHB, intervjui predsjednika susjednih zemalja 
koji prizivaju srpko-hrvatsku saradnju u svemu, pa i U ratu, itd, itd... sve je to naša 
stvarnost pred kojom ne smijemo zatvarati oči. Cilj je stavljanje stigme i guranje u 
defanzivu bh. patriota, naročito Bošnjaka, nametanje sukrivice za konflikte u proš- 
losti i eventualne slične scenarije koji i dalje žive u glavama nekih lidera na Balkanu. 


Nažalost, i neki od bošnjačkih političara, koji su rat proveli u opkoljenom Sa- 
rajevu, gube se u političkoj borbi sa strankom koju je osnovao Alija Izetbegović, i 
počinju da se ponašaju autodestruktivno, ruše poziciju vlastitog naroda iznoseći 
besmislene optužbe da je "bošnjačka mafija započela rat", da je "Alija Izetbegović 
na Prvom Bošnjačkom saboru održanom 1993. godine planirao podjelu Bosne" sl. 


Poseban udarac nacionalistima koji prizivaju podjelu Bosne i Hercegovine su na- 
nijele dvije presude Haškog tribunala iz novembra 2017. godine. Jedna je izrečena 
Ratku Mladiću i ona se odnosi na više vezanih UZP-ova srpske strane koji su izmijenili 
etničku sliku Bosne i Hercegovine, počinili najstrašnije ratne zločine nakon II svjet- 
skog rata koji su kulminirali srebreničkim genocidom. Ovi UZP-ovi su u direktnoj 
vezi sa Beogradom i Miloševićevim režimom. Druga presuda je izrečena Jadranku 
Prliću i grupi Hrvata za UZP koji je sezao do Zagreba i Franje Tuđmana. UZP HVO-a 
nije dosegnuo obuhvatnost srpskog koji su predvodili Milošević i Karadžić, ali je ion 
imao katastrofalne učinke — porušio je Hercegovinu i Srednju Bosnu, porušivši i me- 
đuetničke i međuljudske odnose. Krenuo je rušenjem pravoslavne crkve u Mostaru, 
a zatim i svih džamija pod kontrolom HVO-a, da bi završio rušenjem Starog mosta. 
Udruženi zločinački poduhvat HZHB je protjerao sve Srbe i Bošnjake sa teritorije ove 
paradržavice, a najveću populacijsku i moralnu štetu nanio samim Hrvatima u Bosni 
i Hercegovini koji su kraj rata dočekali brojčano prepolovljeni. 


Većina srpskih i hrvatskih lidera, u Srbiji, Hrvatskoj i Bosni i Hercegovini nisu pri- 
hvatili ove presude, loše su govorili o Sudu i sudijama, dobro o zločincima, ništa o 
žrtvama. 


Umjesto toga, krenule su priče o namještenim procesima koji se spremaju ko- 
mandantima Armije RBiH. Ne znam koliko ima istine u pričama da se sprema niz 
procesa uglednim generalima i braniocima koji su simbol odbrane Bosne i Herce- 
govine, s ciljem stvaranja virtuelnog UZP-a Armije RBiH, kako bi se relativizirala dva 
realna UZP-a počinjena od nacionalističkih strana u Bosni i Hercegovini. Ono što 
znam jeste da se za takav pokušaj, uslijedio on ili ne, trebamo pripremiti. Trebamo 
organizovati odbranu generala i uglednih branioca ove zemlje, onako kako su oni 

organizovali odbranu Bosne i Hercegovine. Oni su branili nas, vrijeme je da mi bra- 
nimo njih. Ovo podrazumijeva političku, moralnu, ekspertnu i finansijsku potporu. 


Jedan od bitnih preduvjeta te odbrane jeste uklanjanje nacionalnog disbalansa 
u vrhu pravosuđa Bosne i Hercegovine, koje je skoro očišćeno od sudija i tužilaca 
Bošnjaka. Pokušaje daljnjeg uklanjanja takvih kadrova smo već zaustavili, kao što 
smo zaustavili i donošenje strategija koje su podrazumijevale neke kvote, nacional- 
ne balanse u presudama za ratne zločine i slične drske besmislice. 


Ne može se izjednačiti napadači branilac, naročito u slučaju Bosne i Hercegovine 
čije je multietnično ratno Predsjedništvo zaista smoglo snage da zaustavi pokušaje 
odmazde u redovima branilaca. Usred rata, u opkoljenom i izgladnjelom Sarajevu, 
kenulo se u rizičan obračun sa pobunjenim komandantima brigada u kojim su se 
dešavali zločini nad Srbima. Akcija pod kodnim nazivom Trebević je uspjela, uz teš- 
ke žrtve mladih policajaca, i nastavila se diljem Bosne i Hercegovine, uvodeći red i 
zakon u postrojbe Armije RBiH. Branioci su istinski branili ovu zemlju — prije svega 
njeno biće, multietničnu šarolikost, njena sela i gradove, civilno stanovništvo, bo- 
gomolje. Nacionalističke vojske su napadale sve što ne pripada njihovom etnosu, 
potirale trag postojanja drugih i drugačijih. 

Strana koju je predvodilo i simboliziralo Predsjedništvo RBiH, na čelu sa rahmetli 
Alijom Izetbegovićem, se hrabro i sistematski suprotstavljala ratnim zločinima, pro- 
cesuirala ih i obeshrabrivala. Druge, paradržavne i paravojne snage, su zločine siste- 
matski planirale, ohrabrivale, zataškavale. Šokantni i zastrašujući zločini su planirani 
i činjeni u svrhu pomjeranja stanovništva i ostvarenja etničkih čišćenja, i bili su dio 
vojne strategije i političkog plana. 

Naravno da je bilo zločina na svim stranama. Nema rata bez zločina. Ali na stra- 
ni legalne vlade RBiH on je bio incident. Na suprotnim stranama — pravilo. Upravo 
prihvatanje cjelovite istine o našoj borbi, sa svim svijetlim i tamnim tonovima koje 
slika te borbe sadrži, daje uvjerljivost i autentičnost toj slici. Mi se ne bojimo istine. 
Do kraja ćemo insistirati na njoj. Ali, neistinu, laž i manipulaciju nećemo dopustiti. 
Do kraja ćemo joj se suprotstavljati. 

Prof.dr. Senadin Lavić 


DOMINANTNI NARATIVI ANTIBOSANSTVA 
0 BOSNI I HERCEGOVINI 


MISLITI BOSANSKE PROSTORE ZNANJA 


Širenje negativnih predrasuda o Bosni i razvijanje antibosanskog stereotipa kao 
forme traje odavno, a jasno se raspoznaje već u 19. stoljeću u projektima destrukcije 
Bosne i njezinom potčinjavanju etno-nacionalnim pothvatima srpstva i hrvatstva. 
Kardinalni pothvat antibosanstva već u 19. stoljeću ogleda se u nezajažljivom prei- 
menovanju prostora i naroda prema potrebama hegemonijskih ideologija. Tako se 
Bosna počinje smatrati "starom srpskom zemljom", odnosno "povijesnim srcem hr- 
vatstva'", a bosanski narod se postepeno iz religijske osnove etnički preusmjerava u 
srpstvo i hrvatstvo, te u jugoslovenstvo. 


Odavno je poturena teza da je Bosna "vještačka tvorevina" a da su Bošnjaci "vje- 
štačka (sintetička) nacija". Jedan od najglasnijih zastupnika ove pseudoznanstvene 
"tvrdnje" bio je Milorad Ekmečić koji je sve učinio da povijest ovih prostora kroz 
knjigu Stvaranje Jugoslavije 1790-1918 prikaže bez Bošnjaka i postojanja Bosne. On 
je svu priču sveo na odnose Srba i Hrvata kao ključnih odnosa za njihove nacijske 
projekte. U to se nisu uklapali Bošnjaci — oni su ometali "sjedinjavanje" srpstva i hr- 
vatstva u jedinstvenu južnoslavensku državu. Najzad, poručuju velikosrpski histo- 
riografski glasovi — Bosna nikada nije bila "država", pa to je samo jedna od "srpskih 
zemalja". Komunisti su vjerovali da će uzdizanje Bosne i Hercegovine poslije 1945. 
godine, kao i "priznavanje" postojanja "muslimanske nacije" jednom za svagda pre- 

kinuti srpsko-hrvatsko nastojanje da se ona potčini jednoj ili drugoj nacijskoj projek- 
ciji, a time i državnom poretku. Komunistička (socijalistička) Jugoslavija, međutim, 
preferira muslimanstvo umjesto bosanstva i bošnjaštva, te tako nastavlja intencije 
monarhističke Jugoslavije i programskog antibosanstva. 


Smisao borbe za Bosnu i Hercegovinu ostvaruje se u principu koji glasi sloboda 
za sve u Bosni. To je moralno polazište očuvanja istine o borbi za slobodu Bosne. Cje- 
lina nesporazuma oko povijesti ili prošlih događaja, koje producira historijska nau- 
ka, nastaju iz nacionalističkih pretenzija da se povijest "prilagodi" zahtjevima politič- 
kih i interesnih grupacija. O tome svjedoče brojni obmanjujući i sporni falsifikati u 
svakodnevlju, naprimjer: pokušaj pretvaranja entiteta "rs" u "srpsku državu" u Bosni ii 
Hercegovini, otvoreno negiranje genocida, patološka opčinjenost nacionalističkom 
ideologijom srpstva, proizvoljno tumačenje Ustava, svođenje države na"dogovornu 
zajednicu", izvrtanje činjenica o ratnim zločinima, prilagođavanje interpretacija ide- 
ologijama antibosanstva, etnoreligijski egoizam, ponižavanje građana... 


Naspram toga, postojana i neokrnjiva činjenica odbrane Bosne i Hercegovine i 
principa bosanstva od strane Predsjedništva RBiH, bosanskohercegovačke Vlade i 
Armije RBiH, ogleda se u dosljednom poštivanju svakog čovjeka na bosansko-her- 
cegovačkoj teritoriji na način da nije postojala državna, politička, vojna, partijska, 
kulturna ili bilo koja druga koncepcija uništavanju bilo kojeg naroda ili narodne gru- 
pe u Bosni i Hercegovini. Dakle, moramo ponavljati, principi odbrane Bosne i Her- 
cegovine apsolutno su suprotni agresorskom konceptu iskorjenjivanja, etničkog 
progona i genocida kao ciljeva agresije na Repubiku Bosnu i Hercegovinu. 


Obrazovni sistem je služio kao prostor oblikovanja istina i kulturnih modela, ali 
i kao prostor sakrivanja istine o povijesnim sadržajima. Kako je nekada bilo tako je 
i danas! Decenijama su u obrazovne programe, primjerice, nametali Gorski vijenac 
kao "vrhunsko umjetničko djelo" koje je bilo obavezna literatura u svim školskim 
programima. Ali, naslov tog djela je zavodio, jer se u sadržini njegovoj radilo o istre- 
bljenju muslimana, odnosno "istraga poturica" je njegova bolesna ideja i tema. Sam 
naslov Gorski vijenac skriva sadržaj pjevanije koja, ustvari, slavi zločin. U njemu se 
pjeva o zločinu nad braćom druge vjere.' Stravično pjevanije! Pjev o "vijencu zloči- 
na". Ubijati druge radi drugačijeg vjerovanja. Kakva je to sloboda koja je zasnovana 
na zločinu? 


Nudeći slike Njegoševih pjevanija ili pripovijesti iz Andrićevih djela neki su pomi- 
slili da su književne fikcije i hegemonijske konstruckije istine i historijske činjenice. 
Ne može se sakriti činjenica da Gorski vijenac slavi i podstiče mržnju prema svemu 
muslimanskom. Zar može biti normalno kao kulturnu vrijednost izdizati stihove u 
kojima se slavi mržnja i pokazuje kako treba mrziti Drugog? Odatle, iz tog nesretnog 
"gorskog" pjevanija o mržnji sustiže nas današnja mržnja i otvorena zloba prema 


' Prvi slučaj iskorjenjivanja među braćom bio je među Drekalovićima 1688. godine pod komandnom palicom Mlečana. (Mustafa Memić) 

Bosni i svemu bosanskom. Stari šablon da vladar države (vladika Danilo) kao glav- 
na ličnost povijesnih i književnih narativa istrebljuje drugačije vjerovanje, mišljenje, 
osjećanje i jednostrano presuđuje o "pravom" vjerovanju. Poslije uništenja braće 
drugačijeg vjerovanja "vladika" od radosti plače, a iguman / sveštenik se zadovoljno 
smije. Sramotni čin zločina nad ljudima otud se smatra "herojskim činom" Ubijanje 
ljudi drugačijeg vjerovanja nelogičnim pjevanijem prikazuje se kao mudro i nužno. 
Iz tog đavolskog pokolja muslimana, "istrage poturica" na Badnje veče, raste mon- 
struozna simbolička, politička, ideološka i militarna, anticivilizacijska neman koja je 
na kraju 20. stoljeća izvršila genocid nad Bošnjacima u uvjerenju da je to sveti čin 
srpstva. U agresiji na Republiku Bosnu i Hercegovinu 1992. godine zajedno sudjelu- 
ju Srbija i Crna Gora. Zato nema ljudskog kajanja — zločinci misle da čine veliko djelo 
(osvete) jer ih tako uči njihova "kultura" Ali, niti Njegoš niti bilo ko drugi ne može 
dati razumno objašnjenje i valjano opravdanje zločina nad ljudima drugačijeg vje- 
rovanja. 


8 


Na kraju 20. stoljeća, tačnije 1995. godine, došlo je do "stvaranja" entiteta "rs" na 
tlu internacionalno priznate Republike Bosne i Hercegovine. Taj entitet stvoren je 
zločinom genocida nad bošnjačkim narodom i pojavljuje se kao rezultat osvajanja i 
zločina Miloševićevog srbijanskog režima. To je nastavak on stare "istrage poturica" 
koju slavi Njegošev pjev 1847. godine. Ponovo se pitamo — zar je genocid osnov 
slobode? Zar se na genocidu nad Bošnjacima temlji sloboda i budućnost srpskog 
naroda? Njegoševa surovost je zagušila svaku drugu senziblinost naroda koji ovdje 
žive vijekovima. Veliki dio naroda ostao je zarobljen u stravičnoj ideologiji "treblje- 
nja" razlike, drugog, drugačijeg, drugolikog i slavljenje pokolja koji su izvršili pravo- 
slavci na Badnje veče. 


NACRTI ANTIBOSANSTVA OD 19. STOLJEĆA 


Srbijansko Načertanije (1844) i Starčevićeva pravaška ideologija i hrvatstvo do 
Drine obilježili su dva zadnja stoljeća bosanske agonije. Sva nesreća Bosne proizaš- 
la je iz poremećenih nacijskih projekcija prvih susjeda koji su u njoj vidjeli prostor 
vlastitog nadmetanja, ništenja, borbe i razdora. Zato su tako detaljno potiskivali sve 
bosansko iz povijesti, politike, obrazovanja i svakodnevlja. 


Početkom dvadesetog stoljeća već su djelatni strašni nacrti, opasne skice nacij- 
skog podređivanja i veledržavnog hegemonizma. U tome prednjači konstrukcija 
srpstva kao dominatna i objedinjavajuća od Trsta do Soluna, kako je to vidio Jovan 
Cvijić u svojoj konstrukciji "države svih Srba" i kasnije određenje "jednog troimenog 

naroda" između 1918-1941. (Kraljevina SHS, Kraljevina Jugoslavija). Više od stotinu 
godina, nažalost, potiskuje se planski bosanska forma iz javnog opticaja i života lju- 
di. Sve se čini da se ona obezvrijedi, potisne i zaboravi, te tako damnatio memoriae 
postaje ime procesa antibosanskog potiskivanja bosanstva od strane nacionalne 
ideje srpstva i hrvatstva. To činjenje pripada procesu planske akulturacije. Narav- 
no, ništa ne bi bilo začudno u propagandnom djelovanju zarad određenih nacrta 
nacijskog oblikovanja zajednica da uz te nacrte nisu počinjeni brojni zločini pod 
okriljem fašističkih ideologija i najmizernijih opravdanja koja zločinci mogu smisliti 
za svoje zlodjelo. Te nacrte prati stravična sjena zločina. Moramo primjetiti, ustvari, 
ti nacrti nacijskog oblikovanja srpstva i hrvatstva, unaprijed su znali da ne mogu 
biti ostvareni i provedeni bez zločina nad drugim i drugačijim, odnosno da njihova 
suština mora bit ispoljena kao antibosanstvo na svim razinama djelovanja. To je po- 
sebno naglasio Jovan Cvijić: stvar se mora provesti silom. Već je Njegoš u Gorskom 
vijencu (1847) ocrtao istrebljenje muslimana kao vidovdansku lozinku. U tom sluča- 
ju stradaju "orijentalizirani" Bosanci kao arhetipski neprijatelji, dok se krvavo provodi 
odmazda za "turski jaram" i nesretnu balkansku povijest. Cvijić je već 1906. godine 
napominjao da Srbija mora imati jaku vojsku i niko ga u Bosni nije previše ozbiljno 
uzimao. Srbijanci su u 19. stoljeću (oko 1862.) završili posao progona muslimana iz 
današnje Srbije i onda je trebalo ići dalje — južno i zapadno, to jeste Kosovo i Bosna. 
Ali to se nije moglo provesti bez mita ili bez jedne nestvarne pripovijesti koja u širo- 
kom luku zaobilazi stvarnost i historijsko mišljenje. O tome vrhunski piše Miodrag 
Popović u knjizi Vidovdan i časni krst. 


Velikosrbijanski antibosanski narativ možemo pratiti od 19. do 20. stoljeća kroz 
djela kvazi-znanosti, politike, diplomatije, militarnih pothvata i sličnih radnji u dje- 
lima Vuka S. Karadžića, Stanka Veselinovića, spisa-pamfleta Načertanije koji je pri- 
redio Ilija Garašanin, radova Jovana Cvijića, četničkog pokreta i tajne udruge Crna 
ruka, Srpskog kulturnog kluba, djelatnosti Bogoljuba Petranovića na srbizaciji boš- 
njačkih pravoslavaca, pisanja Vase Glušca o "bogumilima" u Bosni, historiografije 
vase Čubrilovića i Milorada Ekmečića, srpskom nacionalizmu Dobrice Ćosića, pro- 
pagandi Nenada Kecmanovića, Memorandumu II, u deklaracijama i djelovanjima 
mnogih drugih ličnosti i organizacija. Ovaj narativ odbacuje a priori sve bosansko, 
a naročito ideal zajedništva i postojanja u razlikama. S posebnom pažnjom provodi 
srbiziranje bosanskog srednjevjekovlja, ostrvljuje se na osmansko razdoblje u Bo- 
sni, negira period komunističke Jugoslavije te provodi spornu rehabilitaciju četnič- 
kog pokreta, đenerala Mihailovića i nacističkog sluge M. Nedića. Iza cjelokupnog 
pothvata antibosanskog narativa srpstva kao temelji postavljaju se djela Njegoša 
i Andrića u kojima se "čuva istina" o postojanju naroda na ovome prostoru i stvara 
negativan stereotip o muslimanima. 


Velikokroacijski hegemonijski narativ o Bosni odvija se u nadmetanju sa 
srpskim kao kroatiziranje Bošnjaka katolika (Klement Božić) i mediavalne Bosne 

(Dominik Mandić), u pravaškoj ideologiji Ante Starčevića, projekcijama J. Štadlera 
i održavanju Prvog katoličkog kongresa u Zagrebu 1900., kada je odlučeno da se 
bošnjački katolici imaju zvati Hrvati, uspostavi NHD na čelu s A. Pavelićem, radovima 
Dominika Mandića o etničkoj strukturi bosanskog naroda, pothvatima F. Tuđmana 
1993. koje je Haški tribunal okarakterizirao kao udruženi zločinački pothvat (UZP), 
današnjim nebuloznim izjavama Kolinde Grabar Kitarović, A. Plenkovića ili njihovog 
hercegovačkog agenta D. Čovića, te intelektualnih eskapada M. Kasapović, |. Lučića, 
I. Vukoje, M. Sitarskog i sličnih ličnosti koji "Znanstveno" pokušavaju dokazati stra- 
načke ideologije nacionalizma i rasizma. 


Na djelu je, također, plansko obilježavanje (targetiranje) i denunciranje Bošnja- 
ka ka islamista u srpsko-hrvatskom propagandnom ratu protiv Bosne.? Dva ratna 
agresora denunciraju Bosnu, koja je bila predmet njihovih osvajanja, kao opasnost 
za Evropu koja je upala u islamofobiju. To je vrhunac hegemonijskog neofašizma, 
političke perverzije i nihilizma na Balkanu. Mediji su najednom potisnuli sjećanje na 
genocid o Bošnjacima, srbijansku agresiju i postavili nam nove teme na dnevni red 
koje samo nastavljaju daljnje pripovijedanje o mržnji, podjeli, konfliktu. 


HEGEMONIZAM, ANTIBOSANSTVO I PROPAGANDA PSEUDOZNANOSTI 


Šta se dogodilo s našim razumijevanjem bosanstva? Ono nije svodivo na etnič- 
ko, religijsko, svešteničko, rimsko, istanbulsko držanje pred tokovima svijeta. Dakle, 
gdje je bosanstvo kojim smo određeni? Kako je postalo moguće da nas najednom 
određuju izvanbosanski oblici bez supstancijalnog duha bosanskog bića? Kako mi- 
sliti našu bosansku budućnost poslije genocida? 


Najvažniji projekt velikosrpske propagande protiv Bošnjaka u 20. stoljeću bio je 
pokušaj da se o njima za evopsku javnost napravi slika i narativ kao stranom elemen- 
tu i besadržajnoj religijskoj skupini koja se "odmetnula" od srpskog stabla i izdala 
"veru pradedova" Tokom zadnji četvrt stoljeća u komunikativnoj orbiti ovog prosto- 
ra pojavljuju se brojni antibosanski izričaji. Tako je tokom odbrambeno-oslobodiča- 
ke borbe protiv agresije Miloševićevog režima iz Srbije sve bosansko-hercegovačko 
planskom propagandom devalvirano i svedeno na etničko-religijsku dimenziju, 
slučajnost bez plana i pozadine, islamski fundamentalizam, orijentalizam, drugost 
stranaca, "grijeh" osmanskih osvajača, religijski konflikt, balkansko divljaštvo, staru 
mržnju i tako redom. 


bu Medijski okvir ofanzive ide preko medija, naprimjer, Globus (ZG), Telegraf (BG), Informer (BG), Kurir (BG), Večernje novisti (BG), Blic (BG), Politika (BG), web portala i televizijskeih 
stanica. 

Primjeri antibosanskog djelovanja su brojni: 


- Istina o agresiji i odbrani Republike Bosne i Hercegovine falsificirana je već to- 
kom rata 1992-1995. od strane Miloševićeve ratne mašinerije i njegovih agenata u 
Bosni; Karadžićevi Srbi su 1992. godine opkolili glavni grad države i granatirali ga do 
1995. godine pred kamerama svih svjetskih TV-kuća i internacionalnih organizacija 
kakva je OUN; jasno je da je neko "pokrivao" Karadžićeve tobdžije u zločinu koji su 
provodili, jer je to bilo nezamislivo sa stanovišta Povelje OUN i principa humano- 
sti; na čelu svih bitnih vojnih funkcija snaga UN stajali su francuski i britanski oficiri 
(UNPROFOR). Karadžićeva osvajačka vojska u Bosni imala je "garancije" da ih avioni 
NATO-saveza neće napadati kod zauzimanja Srebrenice — "date" su im odriješene 
ruke za genocid. Francuska stavlja veto na sve vojne intervencije protiv srpskih voj- 
nika pod Karadžićevom komandom. Francois Mitterand i premijer Edward Balladur 
su sve učinili da onemoguće vojnu intervenciju UN u Bosni protiv Karadžićevih voj- 
nika i srbijanskih osvajača — tvrdi Guillamme Ancel u knjizi Ledeni vjetar nad Saraje- 
vom (Vent glacial sur Sarajevo). U Bosni su štitili agresora sve do dolaska Amerika- 
naca koji su za 48 sati zaustavili rat i onda u Daytonu ispunili spisak Miloševićevih 
želja na okupiranoj teritoriji Republike Bosne i Hercegovine koju su podijelili prema 
ratnim dostignućima i nametnuli joj Ustav u Anex-u IV Općeg sporazuma 0 miru. 


- Legendarna narodna vojna sila, pod imenom Armija Republike Bosne i Her- 
cegovine, nije bila "takozvana" — to je bila legalna odbrambeno-oslobodilačka 
vojna sila Republike Bosne i Hercegovine koja se organizirala iz bosanskog naro- 
da da spasi Republiku Bosnu i Hercegovinu od dvostruke agresije Miloševićevog 
i Tuđmanovog režima 1992-1995. Mediji u današnjoj BiH prenose podvale iz beo- 
gradskih medijsko-propagandnih i obavještajnih krugova da je neko ko je branio 
legalno svoju državu "tzv. ili tobožnji, ali ne legalan državni sistem vojne odbrane. 
Takva morbidnost dolazi iz samog srca srbijanskog dvadesetostoljetnog nacizma- 
fašizma i antibosanstva. 


Pored toga, regularna, legalna vojna sila Republike Bosne i Hercegovine, Armija 
Republike Bosne i Hercegovine nazivana je ciljano i planski "muslimanska vojska', 


mu UNI UM) 


'Alijina vojska", "muslimanske snage", "Zelene beretke" "islamski ratnici"i slično, kako 
bi se krivotvorio karakter oružane sile Republike BiH i kako bi se ona posmatrala 
kao neka "religijska vojska', privatna vojska ili sporedna vojna grupacija iza koje ne 
stoji država i koja ne brani državu napadnutu razornom agresijom vojne sile druge 
države. 


3 Potpredsjednik Vlade Republike Bosne i Hercegovine za vrijeme agresije, dana 8. januara 1993. godine, Hakija Turajlić, otišao je na International airport Sarajevo da dočeka Orhana 
Sefa Kilercioglua koji je pratio pošiljku pomoći iz Turske. U cilju da se vrati u Sarajevo morao je proći kroz teritoriju pod kontrolom bosanskih Srba gdje je UNPROFOR trebao da omogući 
zaštitu. Konvoj UN-a koji je vozio Turajlića u Sarajevo je zaustavila vojska srpskih vojnika na ilegalnoj barikadi nekoliko kilometara od aerodroma. Nakon 90-minutnog zastoja francuski 
oficir UNPROFOR-a je otvorio vrata na oklopnom transporteru u kojem je Turajlić sjedio, pri čemu je srpski vojnik otvorio vatru iz kalašnjikova. Turajlić je pogođen sa 7-8 hitaca. Francu- 
ske trupe nisu uzvratile vatru, nisu pozvale pojačanje - jedinice koje su bile daleko 500 m - niti su zadržale ubice. Britanske trupe koje su pristigle na mjesto zločina su dobile naredbu 
da napuste lokaciju. Ubistvo Turajlića je zateglo odnose između bosanske vlade i UNPROFOR-a te je bilo razlog zašto su mirovni pregovori u Ženevi prekinuti. Ujedinjene nacije i srpska 
vojska su odbili sarađivati sa bosanskom vladom u istraživanju i pronalasku ubice. Srpski vojnik, Goran Vasić, je eventualno optužen za Turajlićevu smrt, ali je oslobođen te optužbe 
2002. godine. 

Najvažnije je da Armija RBiH nije bila vođena ideologijom genocida i etničkog 
iskorjenjivanja drugoga, da nije postojao plan da se uništi jedan narod, da nije pro- 
vodila zlodjela koja je provodila Miloševićeva i Karadžićeva rušilačka soldateska. Ta- 
kvo nešto nije postojalo na nivou države, politike i kulture kao plan; 


- Za svrhu potkopavanja Bosne i Hercegovine, neprestano uz narodno ime Boš- 
njak dodaje se i oznaka musliman kao da je najvažnija stvar na svijetu da se kaže da 
su ti ljudi po vjeri muslimani; 


- Na Londonskoj konferenciji o ratu u Jugoslaviji? 1992. jasno se govori o agre- 
siji Savezne Republike Jugoslavije na nezavisnu Republiku Bosnu i Hercegovinu, ali 
samo malo kasnije, na pregovorima u Ženevi uvodi se narativ o"tri zaraćene strane" 
— dakle, legalna Vlada jedne države pretvorena je u "zaraćenu stranu" tokom odbra- 
ne svoje države i tako izjednačena s "pobunjeničkom skupinom" koja je bila agent 
i izvršilac naloga susjedne države; ciljano je legalna bosanskohercegovačka Vlada 
svedena na "zaraćenu stranu"? 


-Već u proljeće i ljeto 1992. godine u Bosni i Hercegovini provedeni su sistemat- 
ski masovni zločini nad civilnim stanovništvom, ubistva, progoni i silovanja; inter- 
nacionalna zajednica je za te strašne zločine na teritoriji cijele države smislila termin 
ethnic cleansing (etničko čišćenje) kao politikantsko-cinički eufemizam za genocid 
koji se odvijao pred očima cijelog svijeta. 


- U domaćim i stranim medijima tokom rata protiv Republike Bosne i Hercego- 
vine, otvorena agresija Miloševićevog režima 1992. godine i Tuđmanovog 1993. 
godine pokušava prikazati kao "građanski rat" (civil! war) u kojem se sukobljavaju 
"Zaraćene strane" zarad neke stare, vjekovne mržnje; pritom, skriva se činjenica da 
bosanska vlada nikada nije u potpunosti izgubila uočljiv multietnički sastav i tome 
primjerenu politiku, dok su Karadžićevi Srbi kreirali etnički čistu "srpsku republiku" 


4 U Londonu je 26. avgusta 1992. godine održana Konferencija o bivšoj Socijalističkoj Federativnoj Republici Jugoslaviji (Londonska konferencija). Tokom rata, pod okriljem Međudržavne 
konferencije o bivšoj Jugoslaviji poduzimaju su napori da se pregovorima dođe do političkog rješenja sukoba. Za kopredsjednike Glavnog odbora konferencije izabrani su predstavnik 
Generalnog sekretara UN-a Sajrus Vens (Wance) i predstavnik Predsjedništva Evropske zajednice Dejvid Oven (Owen). Internacionalna konferencija o bivšoj Jugoslaviji razvila je os- 
novu za političko rješenje sukoba u BiH odbijajući stvaranje tri teritorijalno jasne države na etničkom principu, zalažući se za formiranje decentralizirane države. Kopredsjedavajući 
su konstatovali da ne treba prihvatiti rezultate etničkog čišćenja u BiH. Tokom rata kopredsjednici su, što se posebno odnosi na engleskog diplomatu lorda Ovena, promijenili 
polazna stanovišta. Priznavši rezultate postignute silom, kopredsjednici Vens i Oven su značajno doprinijeli legalizaciji etničkog čišćenja koje su u BiH provele snage bosanskih Srba. 
Napadači i žrtve stavljeni su u istu ravan, zanemareno je učešće JNA odnosno SRJ u ratu u Bosni i Hercegovini, a sukob se pokušao predstaviti kao građanski rat, a ne agresija. 

5 Izjava o Srbiji i Crnoj Gori 
Pozdravljamo činjenicu da su svi sudionici konferencije potpisali xlzjavu o Bosni i Hercegovini. Svi sudionici moraju ispuniti obveze koje su preuzeli Srbija i Crna Gora posebice su 
suočene s nedvosmislenim izborom. One su prihvatile da: 

- prekinu intervenciju preko svojih granica u BiH i Hrvatskoj; 

- odvrate bosanske Srbe, na što bolji mogući način, od osvajanja područja silom i protjerivanja lokalnog pučanstva; 

- u potpunosti obnove građanska i ustavna prava stanovnika Kosova i Vojvodine kao i da osiguraju građanska prava stanovnicima Sandžaka; 

- iskoriste svoj utjecaj na bosanske Srbe kako bi ishodili zatvaranje njihovih zarobljeničkih logora i poštivanje njihovih obveza po međunarodnom pravu i posebno ženevskim konven- 
cijama te da dopuste povratak izbjeglica njihovim domovima. Bosanski Hrvati i Muslimani preuzeli su iste takve obaveze. 

- u potpunosti poštuju odgovanjuće rezolucije Vijeća sigurnosti UN; 

- objave da u cijelosti poštuju integritet postojećih granica; 

- zajamče prava etničkih i nacionalnih zajednica i manjina unutar granica Srbije i Crne Gore u skladu s Poveljom UN, odlukama KESS-a i nacrtom Konvencije Konferencije EZ o Jugoslaviji; 
= rade na normalizaciji prilika u Hrvatskoj, primjeni Vanceova plana i na tome da Srbi u Krajinama prihvate posebni status koji je za njih utvrđen u nacrtu konvencije Konferencije EZ 
oJugoslaviji; 

= poštuju sve relevantne medunarodne sporazume i ugovore. 

Budu li Srbija i Crna Gora djelima kao i riječima ispunile ove obveze, kao što je to naznačio gospodin Panić u svom nedavnom pismu predsjedavajućem Vijeća sigurnosti UN, ona će 
ponovno zadobiti uvaženi položaj u medunarodnoj zajednici. Bit će im omogućeno da trguju, primaju pomoć i u potpunosti surađuju sa svim članicama međunarodne zajednice. Ne 
budu li se tome podvrgle, Vijeće sigurnosti će biti pozvano da odredi daljnje sankcije koje će voditi do njihove potpune međunarodne izolacije. 

(Ovaj dokument, pod naslovom 2Srbija i Crna Gora - dokument supredsjedateljac, objavljen je 27. kolovoza 1992. godine na Londonskoj konferenciji o Jugoslaviji). 

u kojoj je svaki trag njenog muslimanskog naslijeđa bio uništen; u Deytonu je na- 
građena rasističko-fašistička ideja iskorjenjivanja drugačijeg naroda i data podrška 
Miloševićevom i Karadžićevom ratnom cilju: kreiranju etnički čiste i geografski po- 
vezane teritorije na kojoj bi živjeli samo Srbi; 


- Odbrana od dvostruke agresije Miloševićevog i Tuđmanovog režima želi se pri- 
kriti i nametnuti naracija o jednakoj odgovornosti svih "zaraćenih strana" Tada se 
više ne govori o agresoru i žrtvi, o velikodržavnom projektu i napadu na interna- 
cionalno priznatu državu; tada na scenu stupaju nemoralni intelektualci kakvi su 
Kecmanović i Kasapovićeva; 


- U propagandni rat protiv RBiH uvodi se književnost i historiografija koje na- 
vodno nude nesumnjive dokaze o mržnji ("Bosna je zemlja mržnje", stoji u Andriće- 
vom Pismu iz 1920) koja vlada na ovim prostorima, a historiografija "dokazuje" kako 
Bošnjaci nisu narod (Milorad Ekmečić u knjizi Stvaranje Jugoslavije 1790-1918, |-ll, 
Beograd: Prosveta, 1989, knjiga II, str. 83-104, 422-545.), nego su sintetička, izmišlje- 
na nacija, a Bosna nikada nije bila država, nego je samo jedna od "srpskih zemalja"; 
Ekmečić negira Bošnjacima postojanje i samobitnost; 


- Prevarantski se potencira ratni sukob "između naroda", kao da narodi ratuju, 
a ne vojne formacije; stalno se govori rat između "Bošnjaka i Srba" ili "rat između 
Bošnjaka i Hrvata" — ali nisu narodi ratovali; onda se u mirnodopskim okolnostima 
pokušava nametnuti priču o "pomirenju naroda", kao da se narodi moraju izmiriti 
jer su "zaraćeni", a ustvari ratoborni nacionalizam se skriva iza cijelih naroda; tako 
se odnosi između suverenih država pokušavaju nadomjestiti i zamijeniti odnosima 
"između naroda ili narodnih grupa" što je pokušaj pervertiranja relacija koje mogu 
biti samo državne; 


- Milorad Ekmečić u knjizi Dugo kretanje između klanja i oranja podmeće Aliji 
Izetbegoviću i SDA odgovornost za početak rata u Republici BiH. Danas se Bošnjaci 
i njihovi politički predstavnici uglavnom pravdaju da nisu ovo ili ono. 


- Stefan Karganović vodi najmorbidniju kampanju protiv činjenice genocida nad 
Bošnjacima u regionu Srebrenice (Istorijski projekt Srebrenica); u tome prljavom po- 
slu pomažu mu Ole Flum autor filma Izdani grad (ovaj Norvežanin tvrdi da je srpska 
vojska morala uništiti zločinačko i mafijaško gnijezdo u zaštićenoj zoni UN Srebreni- 
ci — to je oslobađanje Srebrenice) 


- Negiraju se presude i nalazi Haškog tribunala na osnovu kojih smo stekli sliku o 
stravičnim planovima iskorjenjivanja i uništavanja ljudi na prostorima Bosne i Her- 
cegovine; negira se Presuda o genocidu nad Bošnjacima iz 2007. godine. 


- Nenad Kecmanović služi kao savjetodavni podstrekač antibosanstva; u tu svrhu 
objavljuje pamflet Nemoguća država (Banja Luka, 2007), a on je tada na tragu zagre- 
bačke antibosanske pojave Mirjane Kasapović koja je 2005. godine objavila knjigu 

Bosna i Hercegovina: podijeljeno društvo i nestabilna država u kojoj nam je ponudila 
koncept konsocijacije za dovršenje podjele Bosne i Hercegovine po etničkim i ra- 
tom dostignutim linijama; ove dvije knjige ne samo da su morbidne i nemoralne, 
one nažalost slave fašizam, mržnju, separatizam i etnofaulizam među građanima i 
narodima u Bosni i Hercegovini; 


- Bojan Dimitrijević sa beogradskog Instituta za savremenu istoriju piše hvalo- 
spjevnu knjigu Komandant, friziranu biografiju Ratka Mladića osuđenog ratnog zlo- 
činca (izdavanje knjige sponzorirao je M. Dodik). Dimitrijević je"stručnjak" za reviziju 
i rehabilitaciju đenerala Mihailovića i srpskog kvislinga M. Nedića. 


- Cijela skupina "intelektualnih" propagandista (kakvi su M. Kasapović, |. Lučić, 
I. Vukoja, N. Kecamnović, M. Jeftić, S. Karganović, N. Kusturica, Lj. Bulatović i mno- 
gi drugi iz politike i javnog života) svakodnevno nas "uvjeravaju" svojim "naučnim 
radovima" da Bosna ne može postojati i da Bošnajci nisu narod. Oni daju "intelek- 
tualnu" podršku antibosanskim idejama — produciraju ih i opravdavaju kvazi-znan- 
stvenim vokabularom bez moralne osnove. Oni poručuju da Bošnjake treba staviti 
u "bodljikavu žicu"— toliko su opasni po srpske i hrvatske interese. 


- Entitet "rs" je rezultat genocida nad Bošnjacima i pokazuje se da je genocid bio 
cilj velikodržavne osvajačke politike Srbije devedesetih godina; Republika Bosna i 
Hercegovina je poslije agresije razbijena na dva entiteta i time je agresor nagrađen; 
velikosrbijanska politika propagandno pokušava povezati Bosnu i Hercegovinu s 
Kosovom, odnosno enitet "rs" s nezavisnom državom Kosovo; velikosrbijanska poli- 
tika propagira komparaciju Bosne i bivše Jugoslavije — to dvoje se nikako ne mogu 
komparirati; 


- Govori se o nemogućnosti "zajedničkog života', ugroženosti Srba i Hrvata od 
Bošnjaka, širi se mržnja i nepoštovanje razlike i drugosti, propagira se primitivizam i 
etnofaulističko omalovažavanje bosanskog čovjeka; bošnjačka politika i narod nisu 
nasjeli na nacionalistički primitivizam i osvetu na brutalan način; 


- Cijeli smisao antibosanskog propagandnog djelovanja je da se istina poljulja 
i reinterpretira prema interesima agresora, osvajača ili neke sile; naspram toga, sa- 
svim je jasno da ciljevi bosanske politike nisu zasnovani na genocidnim idejama; 


- Douglas Hurd je bio opsjednut Bosnom, te ga B. Simms opisuje: "totalno para- 
liziran Bosnom pred kraj svog mandata', dok je, s druge strane, jedan poznavalac 
prilika opservirao kako će Bosna biti ugravirana na Hurdovom nadgrobnom spo- 
meniku; 


- David Carrington je smatrao da je rat u Hrvatskoj 'Tuđmanova greška, jer je 
proglasio nezavisnost bez dovoljnih garancija srpskom stanovništvu. Carrington, 
također, nije pokazao nimalo više razumijevanja i za rješavanje rata u Bosni. On je, 
ustvari, pokazao jasnom svoju opću odbojnost prema svim 'zaraćenim stranama; 

odlučno je odbio napraviti ikakvu razliku između osvajačkih ratovanja za Veliku 
Srbiju, bosanske samoodbrane, te hrvatskog separatističkog oportunizma. Ovo se 
odrazilo u njegovom zapamćenom komentaru na početku rata u aprilu 1992: "Svi 
su krivi za ono što se događa u Bosni i Hercegovini i, čim dođe do prekida vatre, 
neće biti potrebe nikoga kriviti.' Jedan od velikih problema, Carrington je rezonovao 
nešto kasnije, jeste "demonizacija Srba". Štaviše, Carrington je vjerovao daje Izetbe- 
gović "odgovoran za neke od zločina ne bi li zainteresirao Amerikance. Odvratan 
čovječuljak:' Ponovno je Carrington uložio nadu u soluciju "ispregovarane" podjele. 
"Mir neće stići u Bosnu dok se ne desi de facto podjela", tvrdio je Carrington u julu 
1992. godine. Čini se da je s pravom Ortega y Gasset na kraju knjige Pobuna masa 
zaključio:"Sve se, dakle, svodi na to da Evropa više nema morala". 


- Bošnjačke političke građanske opcije se ne priznaju kao moguće u hrvatskoj 
propagandi, jer su one osnov "asimilacijske strategije" — Bošnjaci mogu biti samo 
muslimani i slijediti neku muslimansku ideologiju. Ovim se podrazumijeva da Boš- 
njaci ne mogu imati građansku političku svijest, to jeste oni mogu biti samo musli- 
mani na koje se lijepe etikete orijentalizma i došljaka u Evropu. A ti muslimani ništa 
drugo ne misle nego da budu samo radikalni, fundamentalni i opasni! 


- Zašto u Bosni ne može biti građanska republika i zakonski okvir kao u evrop- 
skim zemljama? Prosto, ne može, jer se onda onemogućava kolektivističko-nacistič- 
ko potkopavanje njene državnosti. Razarači Bosne bili bi ugroženi i sankcionirani! 
Sada su po ovome Ustavu plemena iznad države — pred očima cijele demokratske 
Evrope. 


- Bošnjacima se podmeće ideja "islamske države", kalifata i time se skriva zlodjelo 
koje je nad njima počinjeno i sankcionirano od Haškog suda kao Udruženi zločinač- 
ki poduhvat na čelu s Franjom Tuđmanom i hercegovačkom šestrokom. Čovićeva 
laž o "islamskom kalifatu" treba uvjeriti Zapad da su u Bosni opasni muslimani. Koji 
Bošnjaci prave islamsku državu i gdje? Kome danas treba islamska država? 


- Pokušaj radikaliziranja Bošnjaka kao neke opasne religijske skupine bez svijesti 
o državi i vladavini zakona, zaboravlja da egzistencijalno-povijesna i politička osno- 
va Bošnjaka nije islamizam i orijentalizirajuće konstrukcije već bosanstvo kao realna 
povijesna struktura bivstovanja. Zato se pred hegemonijskim projektima srpstva i 
hrvatstva satanizira sve bosansko. Ometanje uspostave normalnog života i mira u 
Bosni dio je strategije Memoranduma |l; 


- Narodi u Bosni ili narodne grupe se namjerno imenuju nacijama da se ne bi 
koristila oznaka Bosanac kao ime za naciju države Bosne i Hercegovine; u Bosni 
se pokušava instalirati ruska koncepcija nacije i "konstitutivnog naroda" koja je u 
suprotnosti s evropskim političkim koncepcijama i demokratskim procedurama, a 
koja bi u Bosni značila nazadovanje u neko predmoderno, predpolitičko i plemen- 
sko stanje; Bosna i Hercegovina je danas zarobljena u kolektivistički politički sistem 

kojim dominiraju "konstitutivni narodi" umjesto konstituentnih naroda i građana-dr- 
žavljana Bosne i Hercegovine; Evropski sud za ljudska prava u slučaju Zornić i Pilav 
u potpunosti delegitimira princip tzv. "konstitutivnosti naroda", uz to kazuje da je 
nametnut tokom ratnih sukoba obilježenih genocidom i etničkim čišćenjem; 


- Vrši se pritisak od strane HDZ-a da se donese (etno-plemenski) Izborni zakon, a 
da se pritom ne vodi računa o posljedicama genocida nad Bošnjacima i da se cjelo- 
kupno bosansko zakonodavstvo ne uskladi s Evropskom konvencijom i evropskim 
pravnim standardima. Prijeti se blokadom države od predsavnika HDZ. 


- Pritisak na bosansku državu da se izgradi Pelješki most kako bi se definitivno 
država BiH potisnula iz pojasa mora i prestala biti pomorska država, zato je važno 
raditi na projektu neumskog zaljeva i turističko-sportske luke kojom bi država bila 
povezan sa svim morima svijeta; 


- U evropskoj epohi nihilizma nastavlja se presija na Bošnjake kao narod, pritisak 
na politiku koja se vodi u ime Bošnjaka, pritisak na Ustavni sud, pritisak na institucije 
države, pritisak na istinu o Bosni, pritisak na moralno držanje čovjeka kao pokušaj 
opće destrukcije bosanskog bića... 


(so) 


Pokazuje se da je glavni cilj hegemonijske antibosanske politike bio od 1992. 
da se izbriše predznak Republika ispred Bosne i Hercegovine i da se isti stavi ispred 
imena pobunjeničke, genocidne tvorevine s etničkim imenom, da bi se u mirno- 
dopskim uslovima napravila velika diplomatska i propagandna ofanziva u kojoj tre- 
ba da se ta tvorevina zla pokaže kao država koja može postati samostalna i otkinuta 
od Bosne. Jedini problem za tu ideju je da se ona ne može ostvariti mirnim putem. 
Cilj politike antibosanstva je da se zbog toga učini sve kako bi oslabile bosanske od- 
brambene i misleće snage, političke partije i obrazovne institucije, kako bi nestalo 
intelektualnog potencijla koji bi mogao parirati ovoj pogubnoj zamisli. A tada bi po 
zamisli velikosrpskih osvajača "Bosna kao kruška" pala u krilo Velike Srbije". 


Politički i pravni sistem u Bosni i Hercegovini poslije rata onemogućava razvoj i 
stabilnost države, jer je njime otvorena mogućnost neprestanog podrivanja poret- 
ka i vladavine zakona te opstruiranje svakog mogućeg dijaloga o usklađivanju zako- 
nodavstva u Bosni i Hercegovini s Evropskom konvencijom. Čini se da antibosanske 
snage poduzimaju sve da Bosna i Hercegovina zaostaje na putu euroatlanskih inte- 
gracija i da se predstavlja pred internacionalnom javnošću kao "nestabilna država i 
podijeljeno društvo" Ideja politike etatitzma s bosanske strane nije uopće razvijana 
i podsticana kao protuargumentacija i politička vizija. 

Profesor emeritus Mirko Pejanović 


ULOGA I DOPRINOS SRPSKOG GRAĐANSKOG VIJEĆA 
U ODBRANI SUVERENITETA I INTEGRITETA 
DRŽAVE BOSNE I HERCEGOVINE 


SAŽETAK 


U radu: Uloga i doprinos Srpskog građanskog vijeća u odbrani suvereniteta i 
integriteta države Bosne i Hercegovine elaboriraju se društveno-istorijski aspekti 
formiranja i djelovanja patriotskih organizacija srpskog naroda u Sarajevu i u grado- 
vima pod kontrolom Armije Republike Bosne i Hercegovine. 


Prvi oblik društvenog organizovanja javlja se u junu 1992 godine u vidu održa- 
vanja Građanskog foruma Srba Sarajeva. Na zasjedanju Foruma Srba Sarajeva, čiji 
je predsjednik bio istaknuti antifašista i građanin Sarajeva Dragutin Braco Kosovac, 
osuđena je politika Radovana Karadžića. Progon civila — Bošnjaka i Hrvata sa njiho- 
vih vječnih ognjišta vodio je zločinu i genocidu. Forum Srba je usvojio Izjavu u kojoj 
je pozvao građane srpske nacionalnosti da se uključe u sve vidove odbrane integri- 
teta i suvereniteta države Bosne i Hercegovine. 


Društvenu aktivnost građana srpske nacionalnosti od aprila 1993. godine obje- 
dinjavalo je Srpsko konsultaciono vijeće, čiji je predsjednik bio akademik Ljubormir 
Berberović. Ovo vijeće je ostvarilo saradnju sa Vijećem Kongresa bošnjačkih inte- 
lektualaca. Ostvarilo je komunikaciju sa predstavnicima međunarodnih institucija i 


doprinijelo oblikovanju istine o ratu u Bosni i Hercegovini. 


Srpsko konsultaciono vijeće je početkom 1994 godine iniciralo pripreme za for- 
miranje Srpskog građanskog vijeća. 

Od svog formiranja, 27. marta 1994, Srpsko građansko vijeće je bilo nosilac druš- 
tvene i političke borbe srpskog naroda za odbranu suvereniteta države Bosne i Her- 
cegovine i postizanje mirovnog rješenja. Svojim programskim stajalištima Srpsko 
građansko vijeće ojačalo je multietnički front borbe za opstojnost Bosne i Hercego- 
vine i njenog multietničkog bića. 


Djelovanje Srpskog građanskog vijeća na međunarodnoj sceni doprinijelo je 
učvršćivanju povjerenja centara moći u evropskim državama u očuvanju cjelovito- 
sti, suvereniteta i zajedničkog života naroda u Bosni i Hercegovini. 


Poseban doprinos u oblikovanju mirovnog rješenja za Bosnu i Hercegovinu Srp- 
sko građansko vijeće je dalo posjetom zvaničnicima Sjedinjenih Američkih Država, 
u septembru 1995. U zajedničkoj posjeti sa Hrvatskim narodnim vijećem, osigurana 
je podrška Antony Leoka da se na njujorškom sastanku ministara vanjskih poslova 
Jugoslavije, Hrvatske i Bosne i Hercegovine uz prisustvo predstavnika Kontaktne 
grupe oblikuju rješenja po kojima će Bosna i Hercegovina imati centralne institucije: 
Predsjedništvo, Parlament, Vijeće ministara i Ustavni sud. 


KLJUČNE RIJEČI: 


Bosna i Hercegovina, Građanski forum Srba Sarajeva, Srpsko konsultaciono vije- 
će, Srpsko građansko vijeće, Međunarodna zajednica, Vašingtonski sporazum, Dej- 
tonski mirovni sporazum, Vijeće Kongresa bošnjačkih intelektualaca, Hrvatsko na- 
rodno vijeće, Asocijacija nezavisnih intelektualaca "Krug 99" Robert Oven, Ženevska 
mirovna konferencija, Kontaktna grupa, Deklaracija o ljudskim pravima na političku 
i nacionalnu ravnopravnost, Parlament Federacije BiH, ustavna ravnopravnost-kon- 
stitutivnost naroda, Ustavni sud Bosne i Hercegovine. 


1) DJELOVANJE PATRIOTSKIH ORGANIZACIJA SRPSKOG NARODA 
U SARAJEVU TOKOM 1992. I 1993. GODINE 


Opsada grada Sarajeva započela je u aprilu 1992. godine. Djelimična granatira- 
nja ciljeva kao što su ustanove i naselja tokom aprila 1992. godine prešle su u maju 
mjesecu u svakodnevno granatiranje na cijeli prostor grada. 


Građani Sarajeva su bili izloženi mnogim opasnostima za život. Granate su dono- 
sile smrt mnogim civilima. Usljed opsade grada prestajalo je snabdijevanje vodom, 

strujom i plinom. Rezerve hrane su brzo nestale. Prestale su raditi prodavnice i apo- 
teke. Glad i neizvjesnost je ulazila u domove Sarajlija. 


U svakodnevnim bjesomučnim granatiranjima naselja ginuli su i djeca i odrasli. 
Nepovjerenje prema srpskom stanovništvu u gradu je postepeno narastalo. U tim 
teškim uslovima granatiranja Sarajeva građani srpske nacionalnosti su, u odnosu na 
građane bošnjačke i hrvatske nacionalnosti, imali nevolju više. Imali su individualna 
stradanja od granatiranja kao i drugi građani Sarajeva. Ali imali su još jednu nevolju. 
Prema njima je raslo nepovjerenje jer su pripadali cjelini srpskog naroda u čije ime 
je Karadžićeva Srpska demokratska stranka, uz pomoć JNA, blokirala Sarajevo i sva- 
kodnevno slala smrtonosne granate na civile. Tih prvih mjeseci opsade Sarajeva, a 
to su april, maj i juni mjesec, u svim sarajevskim naseljima je izvršen pretres stanova 
srpskog stanovništva kako bi se oduzelo oružje koje su posjedovali građani srpske 
nacionalnosti. Pripadnici jedinica Teritorijalne odbrane Bosne i Hercegovine, a ka- 
snije Armije Republike Bosne i Hercegovine su profesionalno obavili pretrese stano- 
va radi otklanjanja opasnosti od upotrebe skrivenog oružja. UZ sve to, bilo je i ne- 
kontrolisanih zloupotreba od mjesnih komandi u pogledu tretmana i zastrašivanja 
građana srpske nacionalnosti sve dok se u gradu nisu konsolidovale odbrambene 
i sigurnosne snage i podvedene pod jedinstvenu komandu Prvog korpusa Armije 
Republike Bosne i Hercegovine. 


U tim veoma teškim uslovima na početku opsade Sarajeva građani srpske naci- 
onalnosti — patriote započeli su pripreme za formiranje Foruma Srba Sarajevo. For- 
miran je inicijativni odbor, na čijem je čelu bio antifašista, ugledni građanin Sarajeva 
— nekad gradonačelnik grada Sarajeva, Dragutin Braco Kosovac.' 


Forum Srba Sarajeva je sazvan za 27. juni 1992. Održan je u prostorijama Fiskul- 
turnog doma u Sarajevu. Pripreme i održavanje Foruma Srba odvijale su se u taj- 
nosti zbog opasnosti od granatiranja. U radu Foruma Srba učestvovalo je više od 
200 uglednih građana srpske nacionalnosti. Najveći broj među njima bili su u pre- 
dratnom vremenu profesori, inžinjeri, privrednici, službenici i radnici u gradskim i 
republičkim institucijama. 


Uvodno obraćanje je imao Dragutin Braco Kosovac. Njegovo izlaganje je u pot- 
punosti bilo zasnovano na kritici i osudi politike Radovana Karadžića. Karadžić je 
već bio prisvojio ekskluzivno pravo da u ime svih Srba izvodi opsadu i granatiranje 
Sarajeva. Na širem prostoru Bosne i Hercegovine izvodio je etničko čišćenje i nasilni 
progon nesrpskog stanovništva. 


Forum Srba Sarajeva usvojio je: Izjavu građanskog foruma kao svoj dokument. 
U izjavi se najprije ističe obraćanje javnosti, zvaničnim državnim organima i svim 
građanima — Muslimanima, Srbima, Hrvatima sa željom i namjerom da još jednom 
1 Sveaktivnosti u pripremi za održavanje Foruma Srba Sarajeva koordinirane su, uz podršku i pomoć članova Predsjedništva RBiH iz srpskog naroda: Mirka Pejanovića i Nenada Kecma- 


novića. Na prijedlog Bloka opozicionih stranaka dr. Mirko Pejanović i dr. Nenad Kecmanović su početkom juna 1992 godine izabrani za članove Predsjedništva RBiH. Ovim su izborom 
popunjena upražnjena mjesta iz srpskog naroda u Predsjedništvo RBiH, koja su, svojim ostavkama napustili: profesor Nikola Koljević i profesorica Biljana Plavšić. 

'osudimo (podvukao M. Pejanović) agresiju na Bosnu i Hercegovinu te zločinač- 
ku politiku SDS, ubijanje nedužnih građana, bombardovanje i razaranje gradova i 
naselja"? 

Posebno je naglašena osuda pokolja i genocida nad muslimanskim i ostalim na- 
rodima. Iznesen je zahtjev da se silom iseljeni žitelji vrate na svoja ognjišta. 


Mi se ne možemo pomiriti sa divljanjem nacionalističko-šovinističkih hordi iz Sr- 
bije iCrne Gore. Izdvaja se stanovište da je Srpska demokratska stranka, nakon izbo- 
ra, a poslije agresije na Bosnu i Hercegovinu potpuno izgubila legitimitet. Nadalje 
se ističe:"Srpski narod nije dao mandate Radovanu Karadžiću da povede ovaj rat"? 


Izjava Građanskog foruma Srba Sarajeva sadrži i kritiku uloge JNA. Navodi se 
kako je Jugoslovenska narodna armija "Odigrala najsramniju i najprljaviju ulogu u 
ratu na području bivše Jugoslavije"! 


Učesnici Foruma konstatuju da je velikosrpska politika na ovim prostorima do- 
živjela potpuni krah. No, i pored toga, Karadžićeva klika i dalje polaže nadu i ne bi- 
rajući sredstva i metode, razara sve ono što su na ovim prostorima zajedno stvarali 
Muslimani, Srbi i Hrvati i ostali narodi. 


Ogromna većina građana srpske nacionalnosti i srpskog etničkog porijekla ostali 
su u Sarajevu. Nisu krenuli za Karadžićem niti to namjeravaju učiniti.) Naš cilj je pot- 
puna "izolacija ekstremnih grupa među Srbima, ali isto tako među Muslimanima i 
Hrvatima. Naš cilj je red i vladavina pravne države." 


Kad su u pitanju zahtjevi učesnika građanskog foruma Srba Sarajeva, izdvaja se 
zagovaranje bezuslovne "obustave vojnih dejstava i u tom pogledu" odlučno anga- 
žovanje međunarodne zajednice"/ 


Jedna među porukama koje su tada izrečene, sačuvala je svoju važnost. sve do 
Dejtonskog mirovnog sporazuma. Radi se o stajalištu: "Mir se ne može uspostaviti 
samo oružjem"? 


Učesnici Foruma su se zalagali za dijalog i pregovore koji vode miru (pod- 
vukao M. P.). Istovremeno je oblikovan izričit zahtjev Foruma Srba Sarajeva "da se 
Karadžiću oduzme mandat za predstavljanje srpskog naroda u tim pregovorima"? 


Proćiće mnogo vremena od 1992. do 1995. godine, kada je Karadžiću uskraćen 
mandat predstavljanja srpskog naroda na pregovorima u Dejtonu. Oduzimanje 
mandata Karadžiću je inicirao i izveo Slobodan Milošević, koji je u tome dobio i po- 
dršku Pravoslavne crkve i patrijarha Pavla. Nakon toga je bosanske Srbe u prego- 


Vidi: Izjava građanskog foruma Srba Sarajevo, Deset godina Srpskog građanskog vijeća, SGV, Sarajevo, 2004, str. 18. 
Ibid, str. 19. 

lbid. 

lbid. 

lbid. 

Ibid. 

Ibid. 

Ibid. 

vorima u Dejtonu predstavljao Slobodan Milošević. Radi se o tome da je Radovan 
Karadžić odbijao svako mirovno rješenje. 


Jedna od značajnih aktivnosti patriotski orijentisanih Srba u Sarajevu izvedenaje 
početkom 1993. godine na projektu: Formiranja Srpskog konsultacionog vijeća. Ini- 
cijator formiranja Srpskog konsultacionog vijeća bio je akademik Ljubomir Berbero- 
vić. Berberović je zasnovao koncept da se Srbi koji djeluju u političkim strankama i 
nevladinim organizacijama okupe u kolektivno tijelo pod imenom Srpsko konsulta- 
ciono vijeće. Ova ideja je prihvaćena i u Srpskom konsultacionom vijeću su djelovali 
zajedno ugledni Srbi iz političkih stranaka, kulturnih i humanitarnih organizacija. 
Tako je u Sarajevu 8. aprila 1993 godine formirano Srpsko konsultaciono vijeće. 


Osnovni cilj Vijeća je bio: jačanje i proširivanje jedinstvenog fronta za suverenu 
i cjelovitu Republiku Bosnu i Hercegovinu, Trajan i pravedan mir u zemlji; Ravno- 
pravan i zajednički život naroda; Parlamentarni demokratski sistem i Puna zaštita 
ljudskih i građanskih prava. 


U svom djelovanju od aprila mjeseca 1993. godine Srpsko konsultaciono vijeće 
je pokrenulo i obavilo više aktivnosti od značaja za zajednički život Srba, Hrvata i 
Bošnjaka u Sarajevu i za traženje mirovnog rješenja za rat u Bosni i Hercegovini. 
Akademik Ljubomir Berberović je sa svojim potpredsjednicima: Nikolom Kovačem 
i Žarkom Bulićem i sekretarima vijeća: Rajkom Živkovićem i Milanom Stevićem oba- 
vio više razgovora sa tadašnjim međunarodnim zvaničnicima koji su vodili mirovne 
pregovore na Ženevskoj konferenciji: Robert Oven i Jens Stoltenberg. Stajališta i mi- 
šljenja Srpskog konsultacionog vijeća postepeno su ulazila u domaću i inostranu 
javnost." 


Srpsko konsultaciono vijeće je razvilo saradnju sa Vijećem Kongresa bošnjačkih 
intelektualaca i Hrvatskim narodnim vijećem." 


Među najznačajnijim aktivnostima koje je izvelo Srpsko konsultaciono vijeće, iz- 
dvaja se rad na pripremama za formiranje Srpskog građanskog vijeća. Potkraj 1993. 
i početkom 1994. godine aktivisti Srpskog konsultacionog vijeća radili su u grado- 
vima pod kontrolom Armije RBiH. Radi se o Tuzli, Lukavcu, Živinicama, Gračanici, 
Zenici, Bihaću, Mostaru i drugim gradovima. Ovom aktivnošću izvršene su pripreme 
za sazivanje Prve skupštine građana srpske nacionalnosti. 


10 — Iztog vremena postoji zanimljivo sjećanje kako su akademici, kolege Ljube Berberovića, u ANUBiH tražili od njega da osnuje organizaciju Srba koja je protiv Karadžićeve politike i koja 
će javno djelovati. Prof. Berberović je rekao kako se on izjašnjava kao Jugosloven. Na kraju je akademik Filipović uzvratio: "Ljubo, ti si ono što mi o tebi mislimo. Ti si naš Srbin, ma što 
ti o sebi mislio." To je akademiku Berberoviću bilo dovoljno da prihvati mišljenje svojih kolega u ANU BiH. 

11  Zvanične delegacije Srpskog konsultacionog vijeća i Vijeća Kongresa muslimanskih-bošnjačkih intelektualaca prvi put su se sastale 20. maja 1993. "Na prijedlog predsjednika VKBI, 
Atifa Purivatre, prihvaćen je princip stalne međusobne komunikacije radi dogovaranja usklađenih aktivnosti na uspostavljanju pravednog mira i na otklanjanju svih teških posljedica 
sadašnjeg rata". Vidi šire: Ljubomir Berberović, Srpsko konsultaciono vijeće u Sarajevu 1993-1994, SGV, Sarajevo, 2008, str. 33 i 34. 

2) FORMIRANJE SRPSKOG GRAĐANSKOG VIJEĆA 27. MARTA 1994. 
GODINE KAO PREKRETNICA U ŠIRENJU FRONTA DJELOVANJA SRBA 
NA TERITORIJI POD KONTROLOM ARMIJE RBIH 


Održavanje Prve skupštine građana srpske nacionalnosti uslijedilo je nakon op- 
sežnih priprema. Tokom priprema održano je više javnih skupova građana srpske 
nacionalnosti u Tuzli, Zenici, Bihaću, Mostaru i drugim gradovima. Učesnici skupova 
su iskazali volju da se održi Prva skupština građana srpske nacionalnosti u Sarajevu. 
Skupština je održana u Sarajevu 27. marta. Na skupštini se okupilo 428 delegata iz 
svih gradova pod kontrolom Armije RBiH. Većina delegata je došla, prolazeći kroz sa- 
rajevski tunel spasa, ispod aerodroma. Radost na licima ljudi bila je vidna kako zbog 
zajedničkog okupljanja, tako i zbog približavanja mira nakon Vašingtonskog mirov- 
nog sporazuma, u martu 1994. godine. Ovim sporazumom je zaustavljen bošnjačko- 
hrvatski vojni sukob. Bila je to velika prekretnica na putu zaustavljanja rata u Bosni i 
Hercegovini. Zapravo, Vašingtonski mirovni sporazum je postao prethodnica cjelini 
mirovnog rješenja, što će uslijediti potpisivanjem Dejtonskog mirovnog sporazuma. 


Na Prvoj skupštini građana srpske nacionalnosti usvojena je Deklaracija građana 
srpske nacionalnosti i srpskog etničkog porijekla, zatim Poziv za sabor povjerenja. 
Osim toga, Skupština je usvojila Amandman na Ustav Federacije kojim se tražilo da 
i treći narod u Federaciji BiH — Srbi budu konstitutivni, kao što su Bošnjaci i Hrvati. 


Na kraju svoga rada Skupština je izabrala Srpsko građansko vijeće sa 33 člana. Za 
predsjednika Vijeća je izabran Mirko Pejanović, a za potpredsjednike Ljubomir Ber- 
berović, Žarko Bulić, Nikola Kovač i Tomislav Milašinović. Za sekretara Vijeća izabrani 
su Rajko Živković i Gavrilo Grahovac. 


Učesnicima u radu Prve (osnivačke) Skupštine građana srpske nacionalnosti upu- 
ćeno je 16 pozdravnih riječi. Među pozdravnim riječima upućenih Skupštini, posebno 
zanimanje je izazvalo obraćanje Čarlsa Redmana, izaslanika predsjednika SAD."? 


Poruke pisma i telegram Skupštini su uputili: ambasador SAD u Bosni i Herce- 
govini Viktor Jakovič, specijalni izaslanik Generalnog sekretara UN-a Jasuši Akaši, 
Nebojša Popov u ime grupe "Živeti u Sarajevu" iz Beograda, Milorad Pupovac u ime 
Srpskog demokratskog foruma iz Zagreba, Ljubo Babić iz Beograda i Zajednica hu- 
manitarnih organizacija za pomoć Srbima u BiH iz Čikaga. 


Osnivačka Skupština građana srpske nacionalnosti po broju učesnika i po poru- 
kama koje je odaslala naišla je na podršku na teritoriji BiH pod kontrolom legalnih 
vlasti i šire u inostranstvu. 

12 Usvojoj riječi Redman je, uz ostalo, naglasio: "Ovo je dobar znak, pravo ohrabrenje što možemo da vidimo do sada preovlađuju koraci ka miru (podvukao M. P.) i da manje mislimo o 


ratu". Ruski ambasador u Zagrebu Leonid Kerestedžijanc u svojoj pozdravnoj riječi je istakao: "Smatram da je ovo još jedan korak na putu za pravedan mir". Vidi šire u: Deset godina 
Srpskog građanskog vijeća, SGV, Sarajevo, 2004, str. 311. 

Za svoje programske ciljeve Prva skupština građana srpske nacionalnosti utvrdi- 
la je: postizanje stabilnog i trajnog mira; zajednički život ravnopravnih ljudi i naroda 
u suverenoj međunarodno priznatoj državi Bosni i Hercegovini; parlamentarna de- 
mokratija i ljudska i građanska prava."? 


Veoma je važno iskazati stajalište Skupštine da "razgradnja Bosne i Hercegovine kao 
državne zajednice ne može da bude izgledan put ka stabilnom miru, slobodi izakonima"'? 


Dva dana nakon održavanja Prve skupštine građana srpske nacionalnosti pred- 
viđeno je održavanje Ustavotvorne skupštine Federacije Bosne i Hercegovine. U 
Ustavu Federacije Bosne i Hercegovine bilo je predviđeno da u Poglavlju | — Osni- 
vanje Federacije budu samo dva naroda: Bošnjaci i Hrvati. Učesnici Skupštine srp- 
skog naroda su odlučili da se podnese Amandman na Ustav Federacije BiH kojim 
se u Ustav uvodi i srpski narod, kao ravnopravan narod. Obrazloženje Amandmana 
podnio je profesor Nikola Kovač. Osnovno polazište je bilo sadržano u tome "da se 
u svakom dijelu Republike Bosne i Hercegovine, kao jedinstvene i suverene 
države, mora ostvariti puna nacionalna ravnopravnost svih njenih građana" 
(podvukao M. P.)'? Ustavotvorna skupština Federacije BiH na svojoj sjednici nije ni 
usvojila niti odbacila Amandman Skupštine građana srpske nacionalnosti, već je Za- 
ključila da se "pričekaju bolja vremena" 


3) DOPRINOS SRPSKOG GRAĐANSKOG VIJEĆA OBLIKOVANJU 
MIROVNOG POLITIČKOG RJEŠENJA ZA RAT U BOSNI I HERCEGOVINI 


Rukovodstvo Srpskog građanskog vijeća je organizovalo brojne aktivnosti u 
okviru kojih je zagovaralo postizanje mirovnog političkog rješenja. Među prvim or- 
ganizovani su razgovori sa Aloizom Mokom ministrom inostranih poslova Austri- 
je tokom 1994. godine. Delegacija Srpskog građanskog vijeća je upoznala Alojza 
Moka da je mirovno rješenje moguće postići na osnovama suverenosti i nezavisno- 
sti države Bosne i Hercegovine i ravnopravnosti građana i naroda na cijelom pro- 
storu Bosne i Hercegovine. UZ to, zagovaralo se još nekoliko principa za postizanje 
mirovnog rješenja: povratak svih prognanika u predratna mjesta življenja i izricanje 
kazni za počinjeni ratni zločin. 


U vezi sa počinjenim ratnim zločinom veoma je bio plodonosan razgovor delega- 
cije Srpskog građanskog vijeća sa Simon Wiesenthalom u njegovom uredu u Beču. 
On nas je obavijestio da je štampao oglas optužbe u "Vašington postu" Radovana Ka- 
13 Vidiu: Deset godina Srpskog građanskog vijeća, SGV, Sarajevo, 2004, str. 29. 


14 lbid. 
15. Obrazloženje Amandmana na Ustav Federacije BiH: U Deset godina Srpskog građanskog vijeća, SGV, Sarajevo, 2004, str. 34. 

radžića za počinjeni zločin nad civilima bošnjačke i hrvatske nacionalnosti. Delegacija 
Srpskog građanskog vijeća je prenijela sve spoznaje o razmjerama zločina počinjenog 
nad civilima u Istočnoj Bosni. Posebno smo iskazali stradanje civila u opkoljenom Sa- 
rajevu, gdje je do sredine 1994. godine ubijeno granatiranjem više hiljada građana, a 
ranjeno više desetina hiljada Sarajlija. Prenijeli smo svoje mišljenje Wiesenthalu, da ne 
postoji vjekovna mržnja među narodima Bosne i Hercegovine. Tu mržnju inspi- 
rira Karadžićeva ratna propaganda kako bi provodila svoje zločine. 


Značajan doprinos Srpskog građanskog vijeća oblikovanju mirovnog rješenja za 
Bosnu i Hercegovinu postignut je posjetom Londonu, a potom Vašingtonu, u sep- 
tembru mjesecu 1995 godine. Posjeta je organizovana zajedno sa Hrvatskim narod- 
nim vijećem." 

Zahvaljujući pomoći porodice Ouentina Hoarea i njegove supruge Branke Ma- 
gaš, kao i profesora Hastingsa, delegacije Srpskog građanskog vijeća i Hrvatskog 
narodnog vijeća su imale razgovore u Foreign Officcu i u Konzervativnoj partiji. 
Osim toga, imali smo i susret sa Margaret Thatcher. Uz sve to održana je javna tribina 
i jedna konferencija za štampu. 


U svim razgovorima naše zalaganje je išlo u pravcu da se dogradi sporazum pot- 
pisom u Ženevi 8. septembra 1995. godine," kako bi Bosna i Hercegovina, kao i sve 
države svijeta imala svoje centralne organe: šefa države, Parlament, Vijeće ministara, 
Ustavni sud BiH. Nismo uspjeli izvršiti željeni pritisak na zvaničnike Velike Britanije. 
Uz pitanje centralnih organa Bosne i Hercegovine zagovarali smo i poseban status 
Grada Sarajeva. Predlagano je da Sarajevo ima status distrikta. '? 


Nakon razgovora sa zvaničnicima Velike Britanije dvije delegacije — SGV i HNV 
su doputovale u Vašington. Dočekali su nas Harris Marshall, predsjednik Savjeta 
za mir na Balkanu i Sven Alkalaj, ambasador Bosen i Hercegovine u Sjedinjenim 
Američkim Državama. 


Razgovor u Vašingtonu smo imali sa Bobom Dolom, predsjednikom Republi- 
kanske stranke i vođom republikanske većine u Američkom kongresu." Susret i 
razgovor je obavljen i sa Antony Lake, savjetnikom predsjednika Clintona za na- 
cionalnu sigurnost. Osim toga, susret i razgovor je obavljen sa senatorom, demo- 
kratom Džozefom Bajdenom. 


Dvije delegacije su u svim razgovorima zahtijevale da se izmijeni sporazum, 
potpisan u Ženevi 8. septembra 1995. godine. Sporazum su tada potpisali ministri 
vanjskih poslova Bosne i Hercegovine, Republike Hrvatske i Savezne Republike Ju- 


16 Udelegaciji Srpskog građanskog vijeća bili su Mirko Pejanović, Žarko Bulić, Tanja Mijatović, Jovo Divjak, Vojka Đikić, Dragoljub Stojanov, Marko Vešović, Mićo Rakić, Sretko Radišić, Simo 
Simić, Aco Jovanović. Delegaciju Hrvatskog narodnog vijeća činili su: Ivo Komšić, Stjepan Kljujić, Ivan Lovrenović. Vidi u: Mirko Pejanović, Bosansko pitanje i Srbi u Bosni i Hercegovini, 
Bosanska knjiga, Sarajevo, 1999, str. 234 i 235. 

17 Ovim sporazumom Bosna i Hercegovina je ustrojena sa dva entiteta: Federacijom BiH i Republikom Srpskom i Savjetom ministara sa tri ministarstva. Nisu bili predviđeni centralni 
organi države, što državi omogućuju da bude država. Vidi u: Mirko Pejanović, Bosansko pitanje i Srbi u Bosni i Hercegovini, Bosanska knjiga, Sarajevo, 1999, str. 235. 

18. — Vidi šire: Mirko Pejanović, Bosansko pitanje i Srbi u Bosni i Hercegovini, Bosanska knjiga, Sarajevo, 1999, str. 235 i 236. 

19 — Vidi šire u: Mirko Pejanović, Bosansko pitanje i Srbi u Bosni i Hercegovini, Bosanska knjiga, Sarajevo, 1999, str. 237 i u: Ivo Komšić, Preživljena zemlja — Tko je, kada i gdje dijelio BiH, 
Prometej, Zagreb, 2006, str. 557. 


AGRESIJA NA ISTINU O ODBRANI REPUBLIKE BOSNE I HERCEGOVINE 27 


goslavije, a pod pokroviteljstvom Kontaktne skupine. Glavne tačke našeg zahtjeva 
bile su osiguranje centralnih institucija države Bosne i Hercegovine. Zahtjev smo 
postavljali u radikalnoj formi. Upozoravali smo na čijenicu, ako se ostane na Spo- 
razumu iz Ženeve od 8. septembra 1995. godine Bosna i Hercegovina ne može ni 
funkcionisati ni opstati kao država. 


Glavni politički razgovor preko kojeg smo i ostvarili uticaj zajedničke misije dvaju 
vijeća na američke zvaničnike, obavljen je sa Klintonovim savjetnikom Antony Lake- 
om. Naša poruka Antony Lakeom je glasila:"Mi ne tražimo ništa što nema Vaša dr- 
žava, i ona je multietnička i ona je federalna, i ona ima ustrojstvo koje je zasnovano 
na federativnom principu i multietničkoj strukturi stanovništva, ali ima svoje cen- 
tralne organe koji funkcioniraju i obezbjeđuju koheziju i uspješan razvitak zemlje"?" 
Uspjeli smo pridobiti Antony Lakea za naše argumente. To će se kasnije i potvrditi 
u Njujorku na sastanku ministara vanjskih poslova zemalja koje su učestvovale u 
pripremanju Daytonskog mirovnog sporazuma. Poznata je njujorška izjava koja je 
dopunila Ženevski sporazum. Po toj izjavi osiguran je princip postojanja centralnih 
organa države Bosne i Hercegovine. To je tročlano Predsjedništvo, Parlament države 
BiH, Vijeće ministara, Ustavni sud i Centralna banka. Ove institucije su u Dejtonskom 
ustavu nazvane institucije države Bosne i Hercegovine. O ovom rješenju je postojao 
konsensus svih učesnika u pregovorima u Daytonu. Na ovaj način je inicijativa dva 
vijeća, za uvođenje institucija države Bosne i Hercegovine u ustrojstvo države BiH, 
a što je uslijedilo u okviru Daytonskog mirovnog sporazuma bitno doprinijela pro- 
nalaženje mirovnog rješenja rata u Bosni i Hercegovini. Tako su Srpsko građansko 
vijeće zajedno sa Hrvatskim narodnim vijećem, u vremenu rata postali subjekti 
oblikovanja političke budućnosti Bosne i Hercegovine. 


4) PROGRAMSKE IDEJE SRPSKOG GRAĐANSKOG VIJEĆA 
ZA POSTIZANJE USTAVNE RAVNOPRAVNOSTI SRPSKOG NARODA 
U FEDERACIJI I BOŠNJAČKOG I HRVATSKOG U REPUBLICI SRPSKOJ 


Uspostavljanjem Federacije Bosne i Hercegovine na temelju Vašingtonskog mi- 
rovnog sporazuma u martu mjesecu 1994. godine Srbi u Ustavu Federacije BiH nisu 
dobili status ravnopravnog naroda. Njihov ustavni status je određen kao "OSTA- 
LI! Ovim rješenjem se Srpsko građansko vijeće nije pomirilo. Najprije je podnijelo 
Amandman na Ustav Federacije 1994. godine. Međutim Amandman o ustavnoj rav- 
nopravnosti srpskog naroda u Federaciji odložen je na čekanju za neko vrijeme kad 
bude postignuto cjelovito mirovno rješenje za Bosnu i Hercegovinu. 


20 — Vidi šire u: Mirko Pejanović, Bosansko pitanje i Srbi u Bosni i Hercegovini, Bosanska knjiga, Sarajevo, 1999, str. 238. 

Nakon Dejtonskog mirovnog sporazuma, zapravo na četvrtoj skupštini Srpskog 
građanskog vijeća 1997. godine, donesena je Deklaracija o ljudskom pravu na 
političku i nacionalnu ravnopravnost. Ovom Deklaracijom je pokrenuta inicija- 
tiva za postizanje ravnopravnosti srpskog naroda u Federaciji BiH i bošnjačkog i hr- 
vatskog u Republici Srpskoj. Zapravo, ovo pitanje ravnopravnosti naroda tretirano 
je kao pitanje jednakih ljudskih prava na cijeloj teritoriji Bosne i Hercegovine. 


Pitanje se postavilo: "Zašto bi pripadnici istog naroda koji je konstitutivan u dr- 
žavi Bosni i Hercegovini u jednom dijelu te iste države bio bez prava na konstitu- 
tivnost? Zašto da Hrvati u Banjoj Luci, Bošnjaci u Doboju i Srbi u Sarajevu nemaju 
status ravnopravnog i konstitutivnog naroda"??' 


Postizanja ustavne ravnopravnosti i srpskog i hrvatskog i bošnjačkog naroda na 
cijelom prostoru države Bosne i Hercegovine znači pretpostavku integracije države 
u postdejtonskom periodu. 


Zahtjevi da se u entitetskim i državnom Parlamentu razmatra Deklaracija Srp- 
skog građanskog vijeća o ljudskom pravu na političku i nacionalnu ravnopravnost 
su odbijeni. Ne pristajući na etničku diskriminaciju srpskog naroda u Federaciji BiH 
i bošnjačkog i hrvatskog u Republici Srpskoj pokrenut je društveni projekt odr- 
žavanja okruglih stolova o ustavnoj ravnopravnosti u gradovima Bosne i 
Hercegovine i to zajedno sa Hrvatskim narodnim vijećem, Vijećem Kongre- 
sa bošnjačkih intelektualaca i Asocijacijom nezavisnih intelektualaca "Krug 
99". Održano je 10. okruglih stolova, od kojih je jedan održan u Banja Luci. Putem 
rasprava na okruglim stolovima animirana je demokratska javnost i dobijena podrš- 
ka većine građana BiH. Kad je vodstvo Republike Srpske uvidjelo da će rasprava na 
okruglom stolu u Banja Luci, u martu 2001. godine, dobiti podršku građana u Re- 
publici Srpskoj, na okrugli sto je došao i obratio se Dragan Čavić, tadašnji potpred- 
sjednik Republike Srpske. Njegova porukaje bila jasna:"... Ovo pitanje mora biti pa- 
ralelno rješavano u oba entiteta po procedurl koju predviđaju Ustavi oba entiteta" 
Od tada je ideja Srpskog građanskog vijeća o ustavnoj ravnopravnosti naroda na 
cijelom prostoru države BiH dobila podršku i u Republici Srpskoj.?? 


Inicijativu za postizanje ustavne ravnopravnosti naroda na cijelom prostoru Bo- 
sne i Hercegovine pokrenulo je Srpsko građansko vijeće. Potom se udružilo sa joštri 
nevladine organizacije i izvršilo pritisak na demokratsku javnost. Apelaciju prema 
Ustavnom sudu Bosne i Hercegovine, kako bi se donijela odluka o konstitutivnosti 
srpskog naroda u Federaciji BiH i bošnjačkog i hrvatskog u Republici Srpskoj podnio 
je Alija Izetbegović, tadašnji član Predsjedništva Bosne i Hercegovine.? 


21 Vidi u: Deset godina Srpskog građanskog vijeća, SGV, Sarajevo, 2004, str. 65. 

22 Vidi šire u: Deset godina Srpskog građanskog vijeća, SGV, Sarajevo, 2004, str. 152 i 261. 

23 — Srpsko građansko vijeće se obratilo tadašnjim članovima Predsjedništva BiH sa zahtjevom da podnesu apelaciju Ustavnom sudu BiH o postizanju konstitutivnosti srpskog naroda u 
Federaciji i bošnjačkog i hrvatskog u Republici Srpskoj. Momčilo Krajišnik, kao član Predsjedništva iz srpskog naroda, odbio je svaku komunikaciju i angažovanje na ovom pitanju. 
Krešimir Zubak, član Predsjedništva iz hrvatskog naroda, primio je delegaciju SGV, ali je rekao da za ovo pitanje ne može dobiti podršku HDZ BiH u Mostaru. Alija Izetbegović je u 
razgovoru sa delegacijom SGV prihvatio da podnese apelaciju u Ustavnom sudu Bosne i Hercegovine. Pri tome je istakao, da to ne čini samo zato što je ideja SGV demokratska i važna 
za budućnost Bosne i Hercegovine, nego prije svega zato što stoji na stanovištu da bošnjački narod ima interes da živi u ravnopravnosti sa druga dva naroda na cijelom prostoru države 
BiH. Vidi šire u: Deset godina Srpskog građanskog vijeća, SGV, Sarajevo, 2004, str. 169 i 171-178. 

Ustavni sud Bosne i Hercegovine je nakon dvogodišnjih priprema na sjednici 
održanoj 30. juna i 1. jula 2000. godine donio djelimičnu odluku o konstitutivnosti 
naroda. 


Tom odlukom su proglašene neustavnim odredbe Ustava Republike Srpske i Us- 
tava Federacije BiH, po kojima bošnjački i srpski narod u Republici Srpskoj nije imao 
ustavnu ravnopravnost a srpski narod u Federaciji Bosne i Hercegovine.?? 


Ovom odlukom Ustavnog suda dokinuta je diskriminacija srpskog naroda u 
Federaciji BiH, i bošnjačkog i hrvatskog u Republici Srpskoj. Kako u parlamentima 
entiteta nije bilo konsensusa za usvajanje amandmana na Ustave entiteta, odluku 
o proglašenju amandmana donio je Wolfgang Petrić, visoki predstavnik međuna- 
rodne zajednice 2002. na temelju bonskih ovlaštenja." 


Primjena amandmana na Ustave entiteta dovela je do toga da entiteti više nisu 
samo zajednica jednog ili dva naroda. Oni su entitet svih građana i ravnopravnih 
naroda koji žive u entitetima. Ono što je veoma bitno, entitetski državni organi su 
dobili multietničku strukturu. Predsjednici entiteta imaju potpredsjednike iz druga 
dva naroda. Vlade imaju multietničku strukturu. Ustavni sudovi entiteta kao i Vrhov- 
ni sudovi imaju višenacionalnu strukturu. U Domu naroda Parlament federacije us- 
postavljen je Klub delegata iz srpskog naroda. 


Sa odlukom Ustavnog suda Bosne i Hercegovine o konstitutivnosti naroda stvo- 
rene su pretpostavke za prijem Bosne i Hercegovine u Vijeće Evrope, što je posti- 
gnuto u aprilu 2002. godine. Dobijanje ustavne ravnopravnosti naroda na cijelom 
prostoru Bosne i Hercegovine omogućilo je novu volju za povratkom izbjeglica u 
predratna mjesta življenja. Masovan povratak Srba na prostoru Federacije ostvario 
se u opštinama: Drvar, Grahovo, Glamoč, Bosanski Petrovac, Bosansku Krupu i doli- 
nu Neretve od Mostara do Čapljine. Ono što je najbitnije postizanje ustavne ravno- 
pravnosti naroda na cijelom prostoru Bosne i Hercegovine potiru se ideje i noguć- 
nosti etničke podjele države Bosne i Hercegovine. 


Odnos prema primjeni prava na ravnopravnost naroda na cijelom prostoru dr- 
žave BiH nije zadovoljavajući u jednom broju kantona na području Federacije BiH. 
Tako, na primjer, Skupština Hercegovačko-neretvanskog kantona nije imala konsen- 
sus početkom 2018. godine za izglasavanje amandmana na Ustav o konstitutivnosti 
naroda u Hercegovačko- neretvanskom kantonu. Konstitutivnost srpskog naroda 
nije ustavno omogućena ni u Herceg- bosanskom, odnosno Livanjskom kantonu. 
Najveću odgovornost za kršenja prava na konstitutivnost srpskog naroda u spome- 
nutim kantonima ima Hrvatska demokratska zajednica kao vladajuća stranka. 


I Stranka demokratske akcije kao vladajuća stranka u Tuzli, Sarajevu, Zenici i Bi- 
haću ne provodi princip ustavne ravnopravnosti naroda. Zanemarljiv je procenat 


24. Vidi šire u: Deset godina Srpskog građanskog vijeća, SGV, Sarajevo, 2004, str. 227 i 228. 
25 — Vidi u: Deset godina Srpskog građanskog vijeća, SGV, Sarajevo, 2004, str. 271. 

učešća nebošnjaka u upravi u Kantonu Sarajevo, direktori svih javnih ustanova i čla- 
novi upravnih odbora su Bošnjaci. U Tuzli je samo na čelu jedne ustanove u oblasti 
obrazovanja građanin hrvatske nacionalnosti. U službama opština i gradovima u 
Republici Srpskoj učešće nebošnjaka je 1%. Ovi primjeri potvrđuju da u praksi i dalje 
postoji diskriminacija ljudskih prava na etničkoj osnovi. 


5) UMJESTO ZAKLJUČKA 


Srpsko građansko vijeće je 1995. godine postalo dobitnik nagrade od Fondacije 
"Pravi život". Nagrada ima tretman alternativne Nobelova nagrada za mir. Srpskom 
građanskom vijeću nagrada je uručena u decembru mjesecu 1995. u Švedskom par- 
lamentu. 


Osnivač Fondacije Jakob von Uexkull, sa sjedištem u Stockholmu, je sin njemač- 
kog antifašiste u vrijeme Drugog svjetskog rata. Otac je u vrijeme Drugog svjetskog 
rata bio u izganstvu. Sin Jakob je predao svoju bogatu numizmatičku ostavštinu i 
osnovao Fondaciju "Pravi život". Fondacija podstiče i nagrađuje projekte u svijetu 
koji znače izuzetan doprinos humanizmu i izuzetan doprinos ideji borbe za ljudska 
prava, mir i ravnopravnost naroda u savremenom svijetu. 


Glavni motiv za dodjelu nagrade bilo je to što postoji jedna patriotska organiza- 
cija koja se zove Srpsko građansko vijeće i što su ljudi okupljeni u tom vijeću, kao pri- 
padnici srpskog naroda odbili etničku mržnju, etničku podjelu i ostali istrajni 
u podnošenju najtežih nevolja koje je donio rat, što su ostali da zajedno žive 
i očuvaju istorijsku tradiciju zajedničkog života sa Bošnjacima i Hrvatima, 
posebno u gradovima koji su bili izloženi uništenju, granatiranju od Karad- 
žićeve vojske.?" (podvukao M. P.) 


Profesor Andrijan Hestings sa Univerziteta u Lidsu u Engleskoj, bio je član žirija 
za dodjelu nagrade 1995. godine. U svom obrazloženju prijedloga da Srpsko gra- 
đansko vijeće dobije nagradu "Pravi život" u 1995. godini profesor Hestings napisao 
je da je Srpsko građansko vijeće "odbilo da se pridruži etničkom nacionalizmu Ra- 


dovana Karadžića, čiji je cilj bio uništenje istorije Bosne kroz sistemski genocid svih 
koji nisu Srbi"27 


Svojim odnosom prema politici nacionalizma Radovana Karadžića, svojim od- 
bijanjem etničke mržnje Srpsko građansko vijeće prema stajalištu profesora Andri- 
26 — Vidi šire u: Mirko Pejanović, Bosansko pitanje i Srbi u Bosni i Hercegovini, Bosanska knjiga, Sarajevo, 1999, str. 278. 


27 Ovaj tekst se priređuje 23 godine poslije rata u BiH. Sticajem okolnosti 23. april 2018. provoden je žalidbeni postupak za konačnu presudu Radovanu Karadžiću za genocid. Tužilaštvo 
Tribunala predlaže da se prvostepena presuda od 40 godina zatvora pretvori u doživotnu. 

jana Hestingsa je dalo "Izvanredan doprinos stvari humanizma, doprinos koji se 
u potpunosti može uporediti sa doprinosom Nijemaca koji su prije 50 godina 
pružili otpor nacizmu" (podvukao M. P.). 


Ove riječi profesora Hestingsa, u obliku jedne sinteze, daju cjelovit uvid u dopri- 
nos Srpskog građanskog vijeća borbi za opstojnost suverene i multietničke države 
Bosne i Hercegovine i ravnopravnosti naroda u njoj. 

Akademik prof. dr. SMAIL ČEKIĆ 


GENOCID U BOSNI 1992. — 1995.' 


Sažetak 


U tekstu se razmatraju bitni događaji u Republici Bosni i Hercegovini na kraju 
XX stoljeća, posebno 1991.-1995. i, s tim u vezi, sa stanovišta, prije svega, historijske 
nauke i relevantnih naučnih saznanja, uključujući i rezultate vlastitih naučnih istra- 
živanja, uzroci raspada zajedničke jugoslovenske države; uzroci i ciljevi napada na 
Republiku Bosnu i Hercegovinu; srpska i hrvatska genocidna ideologija, namjera i 
politika; planiranje, pripremanje i izvođenje agresije na Republiku Bosnu i Hercego- 
vinu i izvršenje genocida nad Bošnjacima. 


Ključne riječi: SFRJ, Republika Bosna i Hercegovina, Srbija i Crna Gora/Savezna 
republika Jugoslavija, Republika Hrvatska, paradržavne tvorevine Srpska Republika 
Bosna i Hercegovina/Republika Srpska i Hrvatska Zajednica Herceg-Bosna, Bošnja- 
ci, genocid. 


Mnogobrojni i raznovrsni relevantni izvori različite provenijencije nesumnjivo 
potvrđuju dvije početne, osnovne, bitne, fundamentalne empirijske i naučne činje- 
nice savremenih događanja i događaja u Republici Bosni i Hercegovini na kraju XX 
stoljeća: 

- prvo, na Republiku Bosnu i Hercegovinu izvršena je klasična oružana 
agresija, odnosno zločin protiv mira i sigurnosti čovječanstva, što je po 
osnovnom poimanju, shvatanju i definiciji međunarodni oružani sukob, i 


- drugo, na okupiranim teritorijama nezavisne i međunarodno priznate Re- 
publike Bosne i Hercegovine, članice Ujedinjenih nacija, u gradovima u op- 


1 Naučna i druga saznanja zasnovana su na najrelevantnijim teorijskim i naučnim izvorima i značajnim rezultatima empirijskih naučnih istraživanja autora, posebno u naučnim djelima: 
Agresija na Republiku Bosnu i Hercegovinu — planiranje, priprema, izvođenje — Institut za istraživanje zločina protiv čovječnosti i međunarodnog prava, Sarajevo — Kult B, Sarajevo, 2004; 
Genocid i istina o genocidu u Bosni i Hercegovini, Univerzitet u Sarajevu i Institut za istraživanje zločina protiv čovječnosti i međunarodnog prava, Sarajevo, 2012; Dejtonski (mirovni) 
sporazum — legalizacija genocida u Republici Bosni i Hercegovini, Institut za istraživanje zločina protiv čovječnosti i međunarodnog prava Univerziteta u Sarajevu, tom I-III, Sarajevo, 
2016 (potpunije i detaljnije o tome vidi: www.institut-genocid.unsa.ba), kao i naučnim saznanjima drugih naučnika - istraživača, te stručnim saznanjima ICTY-a, ICJ-a i nacionalnih 
sudova (Savezne Republike Njemačke i Bosne i Hercegovine). 

sadi i na teritoriji Ujedinjenih nacija - sigurnim zonama Ujedinjenih nacija 
nad Bošnjacima, pripadnicima (zaštićene) nacionalne, etničke i vjerske gru- 
pe kao takve, izvršen je najteži zločin - zločin genocida. 


Navedene krucijalne činjenice su postulacioni osnov u naučnim i drugim istraži- 
vanjima društvenih, političkih, vojnih, moralnih i vrijednosnih činjenica: 


srpski fašizam je, nažalost, ponovo - tokom posljednje decenije XX stoljeća 
- obnovio, eskalirao i generisao najteže zločine do sada poznate čovječan- 
stvu, a što nije u skladu s osnovnim vrijednostima, normama, običajima, 
kulturom i tradicijom srpskog antifašizma; 


srpska nacionalistička elita (intelektualna, politička, vojna i vjerska), deve- 
desetih godina XX stoljeća, na temelju političkog genocidnog projekta - 
srpski velikodržavni projekt"svi Srbi u jednoj državi", čiji se osnovni cilj sa- 
stoji u formiranju jedinstvene (velike) srpske države na Balkanu, u kojoj će 
živjeti "ceo srpski narod" -"ujedinjenje svih Srba u istu državnu struk- 
turu" a koji (projekt), uporedo s jugoslavenskim programom, u historiji 
srpskih političkih ideja egzistira dva puna stoljeća, dovela je do unutrašnje 
krize u Socijalističkoj federativnoj republici Jugoslaviji i razbila zajedničku 
državu; 

Miloševićevom nacionalističkom politikom i praksom masovnih mitinga i 
demonstracija (na kojima je 1988-1989. učestvovalo oko pet miliona ljudi) 
i pučističkim metodama ("birokratska antirevolucija") srušena su (krajem 
1988. i početkom 1989) u Srbiji, Vojvodini, na Kosovu i Crnoj Gori legalno 
izabrana rukovodstva i uklonjeni "nepoželjni" kadrovi; 


Republika Srbija je, revizijom Ustava iz 1974. i donošenjem Ustava od 28. 
septembra 1990, ukinula autonomije Vojvodine i Kosova i praktično izvršila 
secesiju (od SFRJ), uništila ustavni poredak SFRJ (izvršila udar na savezni 
Ustav i "pravnu agresiju na ustavni sistem Jugoslavije"), preuzela funk- 
cije "nove samostalne srpske države', čime je sama izuzeta iz pravnog 
sistema SFRJ, što je po zakonima SFRJ predstavljalo najteže krivično djelo, 
i prije (višepartijskih) izbora otpočela s procesom formiranja Velike Srbije; 
u Crnoj Gori formiran je kolaboracionistički režim; 

Republika Srbija je izvršila udar na monetarni sistem SFRJ (9. januara 1991) 
- Slobodan Milošević se dograbio zlatnih rezervnih zaliha u inostranstvu u 
vrijednosti od 1,4 milijarde američkih dolara; 

ubrzan je proces homogenizacije Srba, posebno u Bosni i Hercegovini; 


, 


politički projekt - srpski velikodržavni projekt "svi Srbi u jednoj državi" 
eskalirao je osvajačkim ratovima i genocidom. Srbija i Crna Gora /Savezna 
Republika Jugoslavija je od 1991. do 1999. vodila osvajačke ratove na Bal- 

PEREZ 


kanu (borbu za teritorije, za "životni prostor" - lebensraum), uključujući i 
protiv Republike Bosne i Hercegovine (1991-1995); 


navedeni osvajački projekt su, pored ostalih, prihvatili, podržavali i u njemu 
učestvovali brojni i raznovrsni politički, vojni i društveni subjekti u Srbiji, 
Crnoj Gori, Hrvatskoj i Bosni i Hercegovini, među kojima i nacionalistička 
Srpska demokratska stranka Bosne i Hercegovine, čiju je politiku, nažalost, 
prihvatio neočekivano veliki broj Srba; 


politički projekt — ujedinjenje svih Srba — formiranje velike etničke (srp- 
ske) države dobio je masovnu podršku Srpske akademije nauka i umetno- 
sti, Udruženja književnika Srbije, Srpske pravoslavne crkve, Jugoslavenske 
narodne armije (JNA od devedesetih godina XX stoljeća nije imala ni jugo- 
slavenski ni narodni karakter), političkih i kulturnih institucija i ustanova uz, 
nažalost, masovnu neselektivnu podršku srpskog naroda; 


rukovodstvo JNA prihvatilo je srpsku nacionalističku ideologiju i politiku i 
postalo instrument srpskog velikodržavnog projekta, čiji je zadatak bio da 
"štiti teritorije sa srpskim življem, naoružava ih i obezbijedi granice buduće, 
zamišljene Jugoslavije"; 


agresija na Republiku Bosnu i Hercegovinu i genocid nad Bošnjacima čine 
suštinu genocidnog projekta zajedničkog zločinačkog poduhvata drža- 
va Savezne Republike Jugoslavije (Srbije i Crne Gore) i Republike Hrvatske, 
njihovih rukovodstava i brojnih rukovodilaca političkog, vojnog, policijskog 
i upravnog vrha, te njihovih petokolonaša, kolaboracionista i plaćenika; 


namjera (mens rea) tog zločinačkog čina, utemeljena i iskazanana u srp- 
skom i hrvatskom velikodržavnom projektu, imala je za cilj zauzimanje i 
uništenje države Republike Bosne i Hercegovine i "konačno rješenje" mu- 
slimanskog pitanja - uništenje Bošnjaka ili njihovo svođenje na beznačaj- 
nu etničku i vjersku grupu. U funkciju tih zločinačkih aktivnosti poslušno 
su se, kao neposredni saradnici i izvršioci, stavile paradržavne tvorevine i 
servilni petokolonaši iz Republike Bosne i Hercegovine ("Hrvatska zajed- 
nica Herceg-Bosna"/"Hrvatska republika Herceg-Bosna", "Republika srpska 
Bosna Hercegovina"/"Republika Srpska" i "Autonomna pokrajina zapadna 
Bosna") i Republike Hrvatske ("Republika srpska krajina"), koje su države 
agresori (Savezna republika Jugoslavija i Republika Hrvatska), po ugledu 
na naciste, osmislile, planirale, pripremile, organizovale, formirale, rukovo- 
dile, naoruža(va)le, obučavale, izdavale (im) naredbe, pri čemu je u suštini 
riječ o marionetskim režimima tih država, koji su usmjeravani i kontrolisani 
od tih država i bili zavisni od njih i djelovali u njihovo ime - u svojstvu de 
iure i de facto organa Savezne Republike Jugoslavije i Republike Hrvatske. 

Radi ostvarivanja navedenog zločinačkog poduhvata, agresori su, posebno Sr- 
bija i Crna Gora, u skladu sa strateškim planovima, realizovali planirane aktivnosti i 


akcije: 


razbijen je ustavni koncept odbrane SFRJ; 


republikama i pokrajinama oduzeto je suvereno pravo u oblasti organizo- 
vanja i rukovođenja teritorijalnom odbranom, ravnopravnom komponen- 
tom Oružanih snaga SFRJ, i njeno dovođenje, podređivanje i stavljanje pod 
(pot)punu kontrolu JNA; 


smanjena je i razoružana Teritorijalna odbrana Bosne i Hercegovine i još 
nekih konstitutivnih elemenata SFRJ; 


JNA je od antifašističke, jugoslavenske, narodne i multietničke vojske "tran- 
sformisana" u velikosrpsku vojsku; 

obnovljeni su i eskalirali fašistički pokreti - velikosrpski i velikohrvatski; 
utvrđeni su metodi, mehanizmi i postupci planiranja, organizovanja i pri- 
premanja zločina; 

postignut je (marta 1991) načelan dogovor o uništenju države Republi- 
ke Bosne i Hercegovine između šefova susjednih država (Pakt Milošević - 
Tuđman); 

omeđene / omeđavane su granice "Velike Srbije" i "Velike Hrvatske"; 


organizovana je, naoružana, obučena i opremljena peta kolona (velikosrp- 
ska i velikohrvatska) susjednih država u Bosni i Hercegovini; 

zauzete su polazne pozicije za agresiju i druge zločinačke aktivnosti, uklju- 
čujući i genocid nad Bošnjacima; 

rukovođenje i komandovanje na okupiranim teritorijama objedinjeno je u 
rukama šefova susjednih država - okupacionih sila; 

utvrđeni su nosioci iimenovani subjekti određenih konkretnih aktivnosti, u 
određenim uslovima, identifikovani njihovi ciljevi, metode i sredstva i efek- 
ti - rezultati i posljedice. 


Radi se o zločinima protiv čovječnosti i međunarodnog prava, teškim kršenjima 
međunarodnog humanitarnog prava, koji su nastali na temeljima fašističke ideo- 


logije, 


politike i prakse dva velikodržavna projekta, dvije genocidne politike, dva 


zajednička zločinačka poduhvata, dva nacionalistička pokreta, dvije države, zatim 
dvije, odnosno tri kolaboracionističke i petokolonaške tvorevine, dvije oružane sile, 
četiri kolaboracionističke vojne formacije i više drugih oružanih jedinica i grupa, 
uključujući i strane plaćenike (Ruse, Grke, itd.). Takva fašistička ideologija, politika 
i praksa, osvajačkog i genocidnog karaktera, imala je za cilj formiranje velikosrp- 
ske i velikohrvatske države na štetu samostalne, suverene i nezavisne, historijski 
trajne i jasno definisane države Republike Bosne i Hercegovine. Cilj tih ideologija 

i politika je, slično nacističkom projektu — "borba za životni prostor" i "konačnom 
rješenju jevrejskog pitanja", te nacističkim tvorevinama u Hrvatskoj (tzv. Nezavisna 
Država Hrvatska) i Srbiji (kvislinška uprava generala Nedića), osvajački rat za teri- 
torije ("borba za teritorije" teritorijalna ekspanzija), borba za "Životni prostor", za 
otimanje tuđe - bosanskohercegovačke zemlje, i uništenje Bošnjaka, nacionalne, 


etničke i vjerske grupe kao takve. 


Rezultatima dosadašnjih naučnih istraživanja utvrđene su i konstatovane rele- 
vantne naučne činjenice, koje potvrđuju i dokazuju naučnu istinu, čije su, pored 
ostalog, bitne odredbe: 

- agresija na Republiku Bosnu i Hercegovinu i genocid nad Bošnjacima su 
isplanirani (intelektualno, ideološki, politički, vojno, ekonomski, medijski, 
obavještajno, psihološki, itd.), s jasno postavljenim ciljevima, naređeni, 
usmjereni, organizovani i vođeni s nadležnih političkih i vojnih mjesta 
i izvršeni planski, sistematski i organizovano. Poznate su države agresori, 
zatim ideolozi, planeri, naredbodavci, izvršioci i saradnici, te kako su 
zločini izvršeni izbog čega su izvršeni; 


Srbija i Crna Gora/Savezna Republika Jugoslavija, kao i Republika Hrvat- 
ska - beogradski i zagrebački režimi, na čelu sa Slobodanom Miloševićem 
i Franjom Tuđmanom, su: planirali, pripremali, usmjeravali, organizo- 
vali i vodili agresiju na Republiku Bosnu i Hercegovinu i genocid nad 
Bošnjacima; rukovodili i komandovali izvođenjem agresije; operativ- 
no planirali, pripremali, koordinirali, usmjeravali i vlastitim oružanim 
snagama (Jugoslavenska narodna armija /Vojska Jugoslavije, Hrvatska 
vojska, "Vojska Srpske republike Bosne i Hercegovine" /"Vojska Republike 
Srpske", "Vojska Republike srpska krajina", "Hrvatsko vijeće obrane" i "Na- 
rodna odbrana Autonomne pokrajine Zapadna Bosna") vodili borbene 
operacije protiv Republike Bosne i Hercegovine; osiguravali živu silu 
(starješinski i vojnički kadar), kompletnu logističku i finansijsku po- 
dršku (tenkove, transportere, helikoptere, artiljerijsko i pješadijsko 
naoružanje, radarsko-računarska sredstva, minsko-eksplozivna sred- 
stva, municiju, gorivo i mazivo i druge strateške sirovine), sanitetski 
materijal, zdravstveno osiguranje i svu drugu vojnu opremu, zatim 
plaće i penzije, te tako neposredno učestvovali u izvršenju genocida i 
drugih oblika zločina protiv čovječnosti imeđunarodnog prava. Samo 
u periodu do 31. decembra 1994. Savezna Republika Jugoslavija je za izvo- 
đenje agresije osigurala 89,4% pješadijske, 73% artiljerijske i 95,1% proti- 
vavionske municije. Navedene podatke je pravovremeno, još u toku sud- 
skog procesa, posjedovao Međunarodni sud pravde, ali ih, nažalost, kao 
i mnoge druge krucijalne dokaze o neposrednom učešću i odgovornosti 

Savezne republike Jugoslavije u agresiji na Republiku Bosnu i Hercegovinu 
i genocidu nad Bošnjacima, nije uzeo u obzir; 


oružana agresija, osvajački rat protiv Bosne i Hercegovine, bila je sastavni 
dio Miloševićeve i Tuđmanove državne politike, u čije je ime najveći dio 
Bosne i Hercegovine okupiran, a Bošnjaci ubijani, protjerivani i odvođeni u 
koncentracione logore samo zbog njihove nacionalne, etničke i vjerske 
pripadnosti i osvajanja njihovog životnog prostora; 

Savezna republika Jugoslavija (Srbija i Crna Gora) ostvarivala je opću (sve- 
ukupnu) kontrolu i efektivno rukovođenje nad snagama "bosanskih Srba', 
koje su, kao "dio vojne organizacije SRJ" djelovale de facto i de iure kao 
organ Savezne republike Jugoslavije, koja je "provodila vojne operacije 
neophodne za uspostavljanje Velike Srbije", pri čemu su "bosanski Srbi 
djelovali u ime Vlade Savezne republike Jugoslavije", koja je "djelovala 
kao međunarodni subjekt koji vrši vlast nad Republikom Srpskom"; 


Savezna republika Jugoslavija (Srbija i Crna Gora) je, učestvujući u osva- 
jačkim ratovima u Republici Hrvatskoj i Republici Bosni i Hercegovini i ge- 
nocidu nad Bošnjacima, izdržavala "70.000 vojnika u vojsci Republike 
Srpske Krajine, oko 200.000 vojnika u vojsci Republike Srpske i vojsku 
Jugoslavije /oko 230.000 - prim. S. Č./, a to je skoro pola miliona vojni- 
ka"; 

Savezna republika Jugoslavija je do 30. augusta 1994. "dvije milijarde / 
američkih - prim. S. Č./ dolara utrošila u Bosni i Hercegovini" - za vođe- 
nje agresorskog, osvajačkog rata protiv Republike Bosne i Hercegovine i 
istrebljenje Bošnjaka, pri čemu je do 8. jula 1994. samo "u municiji i vojnoj 
opremi za rat u RS i RSK" potrošila oko milijardu američkih dolara ("... 
oko 1.000.000.000 $"); 


Savezna republika Jugoslavija je pružala "maksimalnu pomoć" srpskom 
narodu "preko Drine, da se stvori Republika Srpska, da se stvori Repu- 
blika Srpska Krajina" i izborila se da tzv. međunarodna zajednica "nudi le- 
galizaciju države na polovini teritorije Bosne i Hercegovine, čime bi se 
teritorija (Savezne republike Jugoslavije) povećala "za jednu četvrtinu, 
jerje 102 hiljade kvadratnih kilometara Jugoslavije, a da se stanovniš- 
tvo poveća za jednu desetinu, i to da se legalizuje", tako se "stvara sva 
podloga da srpski narod, praktično, ostane da živi u jednoj državi"; 
Savezna republika Jugoslavija je "stvorila Republiku Srpsku", srpsku dr- 
žavu na prostorima na kojima nikada nije bilo srpske države" i "uknjižila 
pola Bosne"; 


38 


Zbornik radova sa naučnog skupa - Sarajevo, 14. mart 2018. godine 


- Slobodan Milošević je "obezbedio legitimitet Republike Srpske pred 
svetom" a generali Vojske Jugoslavije su zločin protiv mira (agresiju) i zlo- 
čin genocida "uradili časno"; 

- paradržavne tvorevine Srpska republika Bosna i Hercegovina / Republika 
Srpska, Hrvatska zajednica Herceg-Bosna /Hrvatska republika Herceg-Bo- 
sna i Autonomna pokrajina Zapadna Bosna i njihovi politički, vojni, poli- 
cijski i izvršni organi bili su organi i/ili agenti susjednih država - Savezne 
republike Jugoslavije i Republike Hrvatske. Ti marionetski režimi nisu pred- 
stavljali nikakav samostalni politički niti vojni subjekt. Savezna republika 
Jugoslavija i Republika Hrvatska su, u ulozi okupatorskih sila u Republici 
Bosni i Hercegovini, vršile opću (sveukupnu) političku i vojnu, kao i efek- 
tivnu kontrolu nad svojim paradržavnim, kolaboracionističkim i petokolo- 
naškim tvorevinama u Republici Bosni i Hercegovini i njihovim političkim, 
vojnim, policijskim i izvršnim organima (vlasti). Navedene paradržavne 
tvorevine izjednačuju se sa državnim organima vlasti Savezne republike 
Jugoslavije i Republike Hrvatske i u potpunosti su zavisile od tih država, čija 
se djela — akti genocida (actus reus) pripisuju Saveznoj republici Jugoslaviji 
i Republici Hrvatskoj; 

- agresori su na okupiranim područjima, gradovima u opsadi i na teritori- 
ji Ujedinjenih nacija - sigurnim zonama Ujedinjenih nacija, pored zločina 
protiv mira i sigurnosti čovječanstva, izvršili brojne oblike zločina protiv 
čovječnosti i međunarodnog prava nad civilima i civilnim stanovništvom 
te civilnim objektima, kao što su: organizovano ciljano ubijanje, ustvari 
najčešće stravično masovno i pojedinačno strijeljanje, klanje, spaljivanje i 
masakriranje muškaraca, žena, djece i staraca, uglavnom Bošnjaka, te mu- 
slimana - Albanaca i Roma ("lišavanje života tokom napada na gradove 
i sela"), pripadnika zaštićene nacionalne, etničke i vjerske grupe kao takve, 
koji su sistematski birani kao cilj za uništavanje; hapšenje, deportovanje i 
zatočenje u koncentracione logore, zatvore i druga mjesta zatočenja; ubi- 
janje i masakriranje u koncentracionim logorima i drugim zatočeničkim 
objektima; zastrašivanje, premlaćivanje, mučenje, zlostavljanje, proganja- 
nje, ponižavanje i izgladnjivanje civila u logorima i zatvorima, te surovo i 
nečovječno postupanje i nehumani uslovi u zatočeničkim objektima, od 
čega su mnogi Bošnjaci svakodnevno umirali; ciljano ubijanje i ranjava- 
nje intelektualne i političke elite (ljekara i zdravstvenih radnika, pravnika, 
vjerskih službenika, posebno lica Islamske zajednice - imama, profesora, 
studenata, učenika i drugih, privrednika i drugih stručnjaka i istaknutih i 
uglednih Bošnjaka, posebno političkih vođa i članova Stranke demokrat- 
ske akcije); nanošenje teških tjelesnih i/ili psihičkih povreda; sistematsko 
i masovno silovanje i seksualno zlostavljanje žena (čak i starica), djevoja- 

ka, pa i djevojčica u logorima, zatvorima, hotelima, garažama, privatnim 
kućama i drugim mjestima; uzimanje i ubijanje talaca; nasilno pokrštava- 
nje Bošnjaka; sistematsko prisilno protjerivanje, raseljavanje, istjerivanje i 
deportacija civila i civilnog stanovništva, uglavnom Bošnjaka iz njihovih 
domova i s vjekovnih staništa (stravične razmjere tih zločina svjedoče o 
pretvaranju okupiranih područja u jednonacionalne, u etnički čiste srpske 
i/ili hrvatske teritorije); prisilno razdvajanje žena, djece i staraca od muš- 
kih članova njihovih porodica; okrutno, surovo i nečovječno postupanje s 
ranjenicima, bolesnicima i ratnim zarobljenicima; napadi na zdravstvene 
ustanove, te povređivanje i ubijanje ranjenika; sistematski vojni napadi ši- 
rokih razmjera (uz upotrebu artiljerije, haubica 105 mm, tenkova T-84, rake- 
ta s daljinskim navođenjem, aviobombi i drugih oruđa i oružja) usmjereni 
na civilne ciljeve (civilno stanovništvo i civilne objekte); napadi na humani- 
tarne konvoje, opstruiranje i ograničavanje humanitarne pomoći i napadi 
na osoblje humanitarnih organizacija; neselektivno i nesrazmjerno korište- 
nje sile (uključujući i tešku artiljeriju) i opsade protiv civila i civilnog stanov- 
ništva i civilnih objekata; surovo i nečovječno postupanje prema civilima i 
civilnom stanovništvu, podrazumijevajući i nanošenje velikih patnji i teških 
povreda tjelesnog i psihičkog integriteta; fizičko iznurivanje i terorisanje 
civilnog stanovništva; bespravno (masovno) otpuštanje s posla; namjerno 
razaranje i uništavanje gradova, naselja i sela; stalno granatiranje civila i 
civilnog stanovništva i snajpersko djelovanje po bosanskohercegovačkim 
gradovima i naseljima u opsadi; korištenje civila kao živog štita, te za prisil- 
ne fizičke radove na prvoj liniji fronta (kopanje rovova, nošenje municije i 
dr.); nametanje prekomjernog rada; nanošenje teških ozljeda i zlostavljanje 
civila; namjerno nametanje životnih uslova koji su (bili) sračunati da dove- 
du do potpunog ili djelimičnog fizičkog ili biološkog istrebljenja Bošnjaka 
(namjerno izgladnjivanje, uskraćivanje odgovarajuće medicinske pomoći, 
hrane, vode, smještaja, odjeće, sanitarnih uslova, električne energije, gasa, 
ogrjeva, telefonskih komunikacija i gradskog saobraćaja); upotreba zabra- 
njenih (po međunarodnim konvencijama) metoda i sredstava ratovanja, 
fizičko iznurivanje i dr.); pustošenje ljudskih ognjišta neopravdano vojnim 
potrebama; plansko i selektivno pljačkanje, razaranje i uništavanje stam- 
benih, obrazovnih, naučnih, zdravstvenih, vjerskih i privrednih objekata; 
uništavanje i zatiranje kulturno-historijskih i vjerskih spomenika, te kom- 
pletne infrastrukture Bosne i Hercegovine (saobraćajnice, PTT instalacije, 
radio i TV predajnici, električni dalekovodi, vodovodi i rezervoari za vodu, 
zdravstvene ustanove i dr.), kao i prirodnih resursa (šume, vodotokovi, rud- 
nici i sl.) i dr. 

O zločinu genocida nad Bošnjacima u Republici Bosni i Hercegovini na kraju XX 
stoljeća, o tom masakru nad nedužnim, nenaoružanim i nemoćnim žrtvama koje 
je Zapad prepustio agresorima i njihovim kolaboracionistima i petokolonašima da 
ih unište, posebno u dolinama rijeka Drine, Neretve, Sane, Une, Lašve, te Bosanske 
Posavine, a naročito o genocidu u i oko sigurnih zona Ujedinjenih nacija Srebrenica 
i Žepa, jula 1995, kao i drugim oblicima zločina protiv čovječnosti i međunarodnog 


prava, 


pored brojnih relevantnih, dostupnih i pouzdanih dokumenata, podataka, 


informacija, saznanja, izjava i drugih dokaza, uključujući i stručna saznanja među- 
narodnih i nacionalnih sudova, evidentni su i objektivni indikatori - masovna i poje- 
dinačna ubistva i masovne grobnice; 


agresija na Republiku Bosnu i Hercegovinu je, uz embargo na oružje i voj- 
nu opremu; humanitarnu politiku Ujedinjenih nacija, Evrope i tzv. među- 
narodne zajednice; razmještanje snaga Ujedinjenih nacija za održa(va) 
nje mira - UNPROFOR, koje su djelovale kao "zaštitnice srpskog agresora" 
i zločincima davale određenu vrstu legaliteta i legitimiteta; političke mi- 
rovne pregovore, političke i vojne pritiske na žrtve genocida, koji su 
potvrđivali srpska teritorijalna osvajanja i zločin genocida, čime je u praksi 
realizovana politika teritorijalne podjele Republike Bosne i Hercegovine; 
sramotnu politiku (ne)moralnog izjednačavanja agresora i žrtava zlo- 
čina genocida; namjerno pogrešnu kvalifikaciju karaktera oružanog 
sukoba i prirode zločina; međunarodnu strategiju ignorisanja srpskog 
velikodržavnog fašističkog i genocidnog projekta, itd., bila sastavni dio 
Miloševićeve državne politike, u čije je ime najveći dio Bosne i Hercegovi- 
ne okupiran, a Bošnjaci ubijani, protjerivani i odvođeni u koncentracione 
logore zbog njihove nacionalne, etničke i vjerske pripadnosti i zauzimanja 
njihove zemlje, pljačkanja materijalnih dobara i druge pokretne imovine, 
te otimanja i prisvajanja njihovih kuća i stanova i zatiranja tragova civiliza- 
cijskih i kulturnih tekovina; 

operacionalizaciju velikosrpske ideologije, politike i prakse u Republici Bo- 
sni i Hercegovini vodila je Srpska demokratska stranka Bosne i Hercegovi- 
ne, na čelu sa Radovanom Karadžićem, Momčilom Krajišnikom, Biljanom 
Plavšić i drugim ratnim zločincima, koje je, nažalost, prihvatio zaprepašću- 
juće veliki broj Srba. Rukovodstvo Srpske demokratske stranke i srpske pa- 
radržavne i kolaboracionističke tvorevine u Republici Bosni i Hercegovini 
(Srpska republika Bosna i Hercegovina/Republika Srpska) bilo je uključeno 
u zajednički zločinački poduhvat pod direktnim političkim i operativnim 
vodstvom Slobodana Miloševića, čiji su cilj i namjera bili da se, u skladu 
s političkim projektom formiranja "jedinstvene države srpskog naroda" 
("jedinstvene srpske države na Balkanu") i "Strateškim ciljevima srpskog 
naroda u Bosni i Hercegovini" (srpskoj varijanti nacističke konferencije u 

Wannseu), zauzme i uništi država Republika Bosna i Hercegovina i (u njoj) 
unište Bošnjaci, nacionalna, etnička i vjerska grupa kao takva; 


kolaboracionisti i petokolonaši (veliko)srpskog agresora (politički, vojni, 
policijski i upravljačko-izvršni potencijal marionetskog režima Republike 
Srpske), pod neposrednim rukovodstvom, organizacijom, komandom, 
učešćem i podrškom države Savezne republike Jugoslavije (Srbije i Crne 
Gore), koja je okupirala preko 70% teritorije Republike Bosne i Hercegovi- 
ne, učestvovali su, kao i država Savezna republika Jugoslavija, u genocidu, 
zločinima protiv čovječnosti i ratnim zločinima nad Bošnjacima, kao i U rat- 
nim zločinima nad drugim narodima; 

fašističko i genocidno rukovodstvo paradržavne i kolaboracionističke tvo- 
revine Republike Srpske, na čelu s Radovanom Karadžićem, Momčilom 
Krajišnikom, Biljanom Plavšić, Ratkom Mladićem i drugima, koju je generi- 
sao srpski nacizam i na kostima ubijenih Bošnjaka inaugurisao genocidnu 
tvorevinu nazvanu republikom, imalo je genocidnu namjeru i genocidni 
plan o uništenju Bošnjaka, nacionalne, etničke i vjerske grupe kao takve, 
po kojem je genocid organizovano, ciljno i sistematski izvršen; 

za uništenje Bošnjaka, međunarodnim humanitarnim pravom zaštićene 
grupe (nacionalne, etničke i vjerske kao takve), postojala je genocidna 
zločinačka namjera i genocidni plan (postoje, pored ostalog, naredbe za 
izvršenje genocida, uključujući i formiranje koncentracionih logora); 
genocid nad Bošnjacima izvršen je u teškim i složenim uslovima međuna- 
rodnog oružanog sukoba - agresije na nezavisnu, međunarodno priznatu 
državu Republiku Bosnu i Hercegovinu, članicu Ujedinjenih nacija, i oku- 
pacije velikog dijela njene državne tertorije. Osuđeni ratni zločinac Biljana 
Plavšić je na 17. sjednici Skupštine Republike Srpske, održane od 24. do 26. 
jula 1992, izjavila da je 70% teritorije Bosne i Hercegovine osvojeno. Ra- 
dovan Karadžić je na 34. zasjedanju Skupštine Republike Srpske, održane 
od 27. augusta do 1. oktobra 1993, izjavio: "A sačuvali smo 250.000 mje- 
sta životnog prostora gdje su muslimani živjeli." Slobodan Milošević je 
15. aprila 1994. na sjednici Vrhovnog saveta odbrane Savezne republike 
Jugoslavije, pored ostalog, izjavio: "... naše snage kontrolišu 72% terito- 
rije Bosne i Hercegovine"; 


genocid nad Bošnjacima je, u skladu s (veliko)sroskom genocidnom ideo- 
logijom, politikom i praksom, a po uzoru na fašizam i nacizam, (iz)vršen u 
kontinuitetu do kraja 1995. i na televiziji je prenošen uživo, bez obzira na 
broj likvidiranih, ranjenih, protjeranih, silovanih, itd. Namjera da se Bošnjaci 
unište evidentna je od početka i faktička je konstanta, koja je permanentno 
i u kontinuitetu očigledna tokom cijelog trajanja agresije. Izvršioci genoci- 
da, imajući u vidu tolerisanje njihovih akata od strane Ujedinjenih nacija i 

vodećih država Zapada, bili su uvjereni da će via facti doći do legalizacije 
genocida kao političke prakse; 


genocid nad Bošnjacima u Republici Bosni i Hercegovini rezultat je kolek- 
tivne velikosrpske ideologije, politike i prakse uništenja Bošnjaka. Samo u 
osmišljenom, planiranom, organizovanom, usmjerenom, vođenom, siste- 
matskom i ciljnom genocidu nad Bošnjacima Republike Bosne i Hercegovi- 
ne u i oko sigurne zone Ujedinjenih nacija Srebrenica, jula 1995, učestvova- 
lo je, prema rezultatima istraživanja Vlade Republike Srpske, preko 25.000 
ljudi. 


Srbijansko-crnogorski agresor je na okupiranim teritorijama Republike Bosne i 
Hercegovine, posebno na području srpskih strateških prioriteta istočne i sjever- 
ne Bosne, kao i Bosanske krajine, gradovima u opsadi, teritoriji Ujedinjenih naci- 
ja - sigurnim zonama Ujedinjenih nacija i na slobodnoj teritoriji Republike Bosne i 
Hercegovine izvršio zločin genocida nad Bošnjacima. Najmasovniji zločin genocida 
izvršen je u općinama s bošnjačkom većinom (stanovništva) u Podrinju, Bosanskoj 
Posavini, dolinama Sane i Une, te na području Sarajeva, posebno u Sarajevu u opsa- 
di, i drugim mjestima u Republici Bosni i Hercegovini; 

- velikosrpski agresor i njegovi kolaboracionisti likvidirali su (masovna i po- 
jedinačna ubistva, klanja i spaljivanja) na desetine, stotine i hiljade civila 
i civilnog stanovništva, uključujući djecu, žene i starija lica, te trudnice i 
(tek rođene bezimene) bebe, na području: Trebinja, Bileće, Ljubinja, Gacka, 
Nevesinja, Mostara, Kalinovika, Foče, Goražda, Čajniča, Rudog, Višegrada, 
Rogatice, Sokoca, Han-Pijeska, Vlasenice, Bratunca, Srebrenice, Zvornika, 
Kalesije, Bijeljine, Brčkog, Bosanskog Šamca, Modriče, Doboja, Bosanskog 
Broda, Dervente, Teslića, Šipova, Jajca, Čelinca, Maglaja, Zavidovića, Prnja- 
vora, Kotor-Varoša, Skender-Vakufa, Banje Luke, Prijedora, Ključa, Bosan- 
skog Petrovca, Drvara, Sanskog Mosta, Bosanske Gradiške, Bosanske Du- 
bice, Bosanskog Novog, Bosanske Krupe, Bihaća, Cazina, Velike Kladuše, 
Sarajeva (Ilijaš, Vogošća, Hadžići, Ilidža, Trnovo, Centar, Novi Grad, Novo 
Sarajevo, Stari Grad, Pale, posebno Sarajevo u opsadi) i drugih mjesta; 

- skoro sva navedena područja, od Trebinja na jugoistoku, preko Bijeljine na 
sjeveroistoku, dijela Sarajeva - glavnog grada Republike Bosne i Hercego- 
vine, Posavine, do Bihaćke krajine na sjeverozapadu, danas čine Republiku 
Srpsku (entitet u okviru Bosne i Hercegovine), legalizovanu Dejtonskim 
mirovnim sporazumom, a koja je, što je očigledno na osnovu relevantnih 

i pouzdanih podataka, formirana na genocidu i drugim zločinima protiv 
čovječnosti i međunarodnog prava. 


U svim okupiranim mjestima i gradovima u opsadi Republike Bosne i Hercego- 
vine, uključujući i u koncentracionim logorima i drugim mjestima zatočenja, nad 
Bošnjacima, civilima i civilnim stanovništvom, nenaoružanim ljudskim bićima, muš- 
karcima, ženama, djecom, starijim i mlađim, bolesnim i invalidima izvršena su plan- 
ski, organizovano, sistematski i u kontinuitetu, pored ostalih oblika zločina protiv 
čovječnosti i međunarodnog prava, brojna masovna i pojedinačna ubistva. Bošnja- 
ci su, zbog svoje nacionalne, etničke i vjerske grupe kao takve, s namjerom 
sistematski birani i određeni kao cilj za fizičko ili biološko uništavanje (ubijani su 
"samo zato što su Muslimani"). 


Oblici zločina i načini i sredstva ubijanja Bošnjaka su raznovrsni i mnogobrojni 
u formi monstruozne patologije koju karakteriše naglašeni barbarizam, sadizam, 
surovost i okrutnost. Muškarci, žene, djeca i starci su (u kućama, ispred i oko kuća, 
stanovima, dvorištima, voćnjacima, štalama, šupama, garažama, na ulici, u polju, na 
livadi, u logorima i u drugim zatočeničkim centrima, školama, bolnicama, obdani- 
štima, džamijama i drugim mjestima) ubijani (u grupama i pojedinačno), mrcvareni, 
masakrirani (uglavnom vatrenim oružjem - automatskim puškama i pištoljima: naj- 
češće su žrtvama pucali u glavu, prsa i/ili leđa), te minobacačima, raketama, modi- 
fikovanim aviobombama, granatiranjem, oštrim predmetima (noževima, sjekirama, 
čak i sabljama), zatim tupim predmetima (raznim šipkama, palicama, lancima, ka- 
blovima, te fizičkom snagom - rukama i nogama), klani (čak i motornim pilama), 
živi spaljivani (zločinci, uglavnom komšije, čiji je identitet poznat, a koji su dobro 
poznavali žrtve, zapalili su, pored ostalih, i mnoge nepokretne, teško bolesne, bes- 
pomoćne i iznemogle - žive, ubijene i poklane starice i starce), živi nabijani na kolce 
i pečeni na ražnju, bacani u jame i čatrnje, kasapljeni, odsijecane su im glave, sje- 
čeni prsti, kidane uši, vađene oči, živi su zakopavani, javno čerečeni, građevinskim 
mašinama - utovarivačem gaženi i gnječeni, zabijani im ekseri u glavu, potkivani 
ekserima (po tabanima) kao životinje, rezani spolni organi, ubijene žrtve genocida 
su spaljivane (mnogi Bošnjaci su nakon ubistva i klanja zapaljeni) ina druge načine 
likvidirani (zločinci su protiv civila i civilnog stanovništva koristili i dresirane pse). 
Ubijana su i tek rođena djeca - bebe, koja nisu imala ni imena, kao i (u majčinim 
utrobama) nerođene bebe. Bošnjaci su ubijani na zvjerski način, uključujući i čitave 
porodice, te su tako u nekim masovnim grobnicama otkriveni i identifikovani po- 
smrtni ostaci čitavih porodica. Žrtve su, "pred brojnim svjedocima, najčešće u 
prisustvu članova porodica ili na mjestima gdje su porodice mogle da vide 
sam čin izvršenja ubijanja", ubijane pojedinačno ili u grupama. Zločinci su, pored 
ostalog, "Šutali muslimanske lobanje" 


Srpski zločinci su nemoćne, nezaštićene i nenaoružane civile fizički i psihički 
maltretirali i ponižavali, udarali, tukli (pendrecima, sohama, vilama), te masovno, si- 

stematski i organizovano silovali i seksualno zlostavljali žene, djevojke i djevojčice, 
urezivali krstove na licu žrtava (čak i od ubijenih Bošnjaka "pravili" krstove), odvajali 
vojno sposobne civile - muškarce od staraca, žena i djece, te djevojke i djevojčice od 
žena, itd,, itd. 


I pored toga što su Srebrenica i njena okolina proglašeni teritorijom Ujedinjenih 
nacija - sigurnom zonom Ujedinjenih nacija, sve vrijeme do njenog zauzimanja u julu 
1995. protiv potpuno izolovanog bošnjačkog stanovništva u kontinuitetu su vođeni 
akti genocidnog uništenja. Srpski agresor je Bošnjacima u kontinuitetu "zagorča- 
vao život" i stalno brutalno kršio status sigurne zone Ujedinjenih nacija, ispaljujući 
granate na Srebrenicu, pri čemu su mnogi civili ubijeni i ranjeni, a civilni objekti ra- 
zoreni. Srebrenica je postala koncentracioni logor, koncentracioni logor Ujedinjenih 
nacija, u kome je zločin genocida vršen u kontinuitetu i to javno - pred očima cjelo- 
kupne međunarodne zajednice. 


Nakon zauzimanja sigurne zone Ujedinjenih nacija Srebrenica, 11. jula 1995, 
oružane snage Savezne republike Jugoslavije (Srbije i Crne Gore), uz učešće svojih 
(srpskih) kolaboracionističkih oružanih formacija iz Republike Bosne i Hercegovine, 
izvršile su genocid i druge oblike zločina protiv čovječnosti i međunarodnog prava 
nad Bošnjacima Republike Bosne i Hercegovine. Pored masovnih i pojedinačnih li- 
kvidacija, žrtvama genocida nanesene su trajno teške tjelesne i psihičke povrede i 
boli; prisilno je protjerano oko 30.000 civila - žena, djece i staraca, s namjerom fizič- 
kog ili biološkog uništenja Bošnjaka, nacionalne, etničke i vjerske grupe kao takve; 
namjerno su nametnuti teški egzistencijalni uslovi života; izvršeni su zločini silova- 
nja; nasilno su razdvajane porodice; namjerno su opljačkani, uništeni i spaljeni boš- 
njački civilni objekti, posebno vjerski, itd. 


U jedinstvenoj i masovnoj operaciji ubijanja, uglavnom za četiri dana, s namje- 
rom, organizovano i prema tačno utvrđenom planu i obrascu, na stravičan način, 
likvidirano je preko 8.000 zarobljenih i zatočenih Bošnjaka Republike Bosne i Her- 
cegovine, među kojima preko 800 djece, što je motivisano njihovom nacionalnom, 
etničkom i vjerskom pripadnošću kao takvom, te osvajanjem njihovog životnog 
prostora, koji je u srpskim velikodržavnim planovima označen od strateške važnosti. 
Tri generacije muškaraca su istrijebljene, čime je izvršena radikalna destrukcija boš- 
njačke nacionalne, etničke i vjerske zajednice. Riječ je o zločinu genocida, svjesnom, 
namjernom i ciljnom istrebljivanju ljudi - civila i civilnog stanovništva u Evropi na- 
kon Drugog svjetskog rata. 


Srpski agresor i njegovi kolaboracionisti su i na području Žepe od 1992. do 1995. 
izvršili genocid i druge oblike zločina protiv čovječnosti i međunarodnog prava, uk- 

ljučujući i vrijeme kada je Žepa bila teritorija Ujedinjenih nacija - sigurna zona Ujedi- 
njenih nacija (juni 1993-juli 1995), posebno u julu 1995, kada je, kao i sigurna zona 
Ujedinjenih nacija Srebrenica, zauzeta i okupirana. 


90. 


Velikosrpski agresor i njegovi kolaboracionisti izvršili su zločin genocida i na po- 
dručju Sarajeva, posebno u Sarajevu u opsadi, jednom od "strateških ciljeva srpskog 
naroda u Bosni i Hercegovini", i drugim teritorijama Ujedinjenih nacija (sigurnim zo- 
nama Ujedinjenih nacija) i svim gradovima u opsadi, kao i na slobodnoj teritoriji Re- 
publike Bosne i Hercegovine usljed nasumičnih i stalnih agresorskih granatiranja. U 
Sarajevu u opsadi je u redovima za vodu i hranu, na tržnicama, u školama, na fakul- 
tetima, u bolnicama, tramvajima, autobusima, na ulicama, u stambenim objektima, 
na poslu, za vrijeme sahrana, itd., pored ostalog, vršena koordinirana, dugotrajna, 
rasprostranjena i sistematska kampanja namjernog granatiranja (vatrenim oruđima 
za neselektivno gađanje, kao što su minobacači, rakete s daljinskim navođenjem i 
artiljerija) civilnih područja, objekata i civilnog stanovništva iz artiljerijskog, mino- 
bacačkog i pješadijskog oružja. Granatiranjem i snajperskim djelovanjem ubijeno 
je i ranjeno na hiljade civila oba spola i svih starosnih dobi, posebno djece, žena i 
starih lica. Samo na području Sarajeva u opsadi, od aprila 1992. do decembra 1995, 
ukupan broj ubijenih, poginulih i umrlih, prema rezultatima istraživanja ICTY-a, 
iznosi 18.889 lica. 


- srpski agresor je u pojedinim okupiranim mjestima Republike Bosne i Her- 
cegovine (Brčko, Bijeljina, Zvornik, Vlasenica, Rogatica. ...) prisilno prevodio 
muslimane u pravoslavnu vjeru, što potvrđuje raspoloživa dokumentaci- 
ja i (preživjele) žrtve genocida; 

- agresor je s namjerom sistematski opljačkao, razorio, porušio, uništio 
i oštetio 1.565 objekata islamske arhitekture, među kojima su brojne 
džamije, mesdžidi, mektebi, tekije, turbeta, vakufski objekti i druge vjerske 
građevine sa neprocjenjivom historijsko-kulturnom, umjetničkom i nauč- 
nom važnošću. Istovremeno, srpsko-crnogorski fašisti uništili su i/ili oštetili 
preko 500 vjerskih objekata katoličke crkve i nekoliko jevrejskih; 


agresor je sistematski opljačkao, prisvojio, porušio, popalio mnoštvo 
stambenih i poslovnih objekata. Procjenjuje se da je uništeno i oštećeno 
između 60 do 70% ukupnog broja stambenih jedinica u Republici Bosni i 

Hercegovini. Razoreni su i uništeni mnogi infrastrukturni objekti u oblasti 
saobraćaja i veza (željeznička i putna infrastruktura, PTT saobraćaj i RTV); 

- agresor je opljačkao, razorio i uništio mnoge industrijske objekte, po- 
ljoprivredna dobra, hotele, motele i turističke centre, te bezbroj malih 
zanatskih i trgovačkih radnji u privatnom vlasništvu. Procjenjuje se da 
je uništeno i oštećeno između 50 do 60% industrijskih objekata; 


velikosrpski zločinci uništili su oko 55% zdravstvenih objekata, čime je 
iz upotrebe izbačeno na hiljade bolničkih kreveta. Ubijeni su brojni ljekari i 
drugi zdravstveni radnici, uglavnom na radnom mjestu, posebno u Saraje- 
vu u opsadi. Uništeno je oko 400 sanitetskih vozila; 


među najtežim rezultatima agresije je i razaranje i uništenje gotovo svih 
historijskih, obrazovnih, naučnih, kulturnih, zdravstvenih i sportskih 
objekata. Dovoljno je u tom pogledu spomenuti činjenicu da je agresor 
(25. augusta 1992) granatirao i zapalio Nacionalnu i univerzitetsku bibli- 
oteku u Sarajevu i time uništio 1,5 miliona tomova knjiga. Agresor je (17. 
maja 1992) potpuno spalio (zapaljivom municijom) Orijentalni institut, 
uključujući arhiv i biblioteku, pri čemu je uništeno 200.000 dokumenata, 
uključujući i zbirku od preko 5.000 islamskih rukopisa, zatim uništio gotovo 
sve objekte na kojima su održane XIV Olimpijske igre 1984, te višestoljetno 
Jevrejsko groblje pretvorio u uporište sa kojeg je danonoćno ubijao civile 
Sarajeva u opsadi; 


- agresor je u gradovima koji su bili pod opsadom, posebno u Sarajevu, 
onesposobio ili iz upotrebe isključio brojne vodoopskrbne objekte i 
uskratio vodu, električnu energiju, gas i telefonske komunikacije. Na 
taj način agresor je namjerno podvrgavao civile i civilno stanovništvo teš- 
kim životnim uslovima sračunatim na to da dovedu do njihovog potpunog 
ili djelimičnog fizičkog uništenja; 


srbijansko-crnogorski agresor i njegovi kolaboracionisti nisu poštovali 
međunarodne konvencije koje se odnose na pravila ratovanja, te su pro- 
tiv civila i civilnog stanovništva koristili metode i sredstva koji su po svim 
međunarodnopravnim načelima, pravilima i standardima zabranjeni. Tako 
je protiv civila i civilnog stanovništva i civilnih objekata koristio artiljeriju, 
tenkove, minobacače, višecijevne bacače raketa s daljinskim navođenjem, 
rasprskavajuću i zapaljivu municiju, hemijske otrove, kasetne i modifikova- 
ne bombe, snajpere i dr. Iz svih artiljerijskih i drugih oruđa, te pješadijom, 
planski i organizovano i s namjerom izvodio je napade na nezaštićena i 
nebranjena sela, naselja i gradove Republike Bosne i Hercegovine; 


agresor je, pored ubijanja i ranjavanja, sistematski izgladnjivao civilno 
stanovništvo, posebno u Sarajevu, zatim onemogućavao njihovo li- 

ječenje i epidemiološku zaštitu, te onemogućavao UNHCR-u i drugim 
međunarodnim i lokalnim humanitarnim organizacijama da dostav- 
ljaju hranu, lijekove i odjeću. Također, u okupiranim mjestima u kojima 
je ostao manji broj Bošnjaka agresor ih je otpuštao sa posla, izbacivao iz 
stanova, uz prethodno prisilno potpisivanje da se odriču svoje cjelokupne 
imovine, uskraćivao im socijalnu i medicinsku zaštitu i drugo; 


- u agresiji na Republiku Bosnu i Hercegovinu agresor je posebno koristio 
opsadni način ratovanja i neselektivno i nesrazmjerno korištenje sile, 
što je karakteristično za Sarajevo, Goražde, Žepu, Srebrenicu, Bihać i druga 
mjesta u opsadi. 


Oružane snage Republike Hrvatske (Hrvatska vojska i njeni kolaboracionisti 
i petokolonaši - Hrvatsko vijeće obrane, fašistoidni dio HVO, koji su djelovali pod 
općom - sveukupnom kontrolom Republike Hrvatske i za njene interese, de facto 
i de iure organ (instrument) Republike Hrvatske, koja je vršila opću kontrolu i efek- 
tivno rukovođenje nad oružanim snagama i civilnim vlastima paradržavne tvorevi- 
ne Hrvatske zajednice Herceg-Bosne /Hrvatske republike Herceg-Bosne, pri čemu 
se i zločini HVO-a pripisuju Republici Hrvatskoj) u srednjoj Bosni, dolini Rame i 
Neretve, te u zapadnoj Hercegovini, nad Bošnjacima, civilima i civilnim stanov- 
ništvom, izvršile su brojne zločine protiv čovječnosti i međunarodnog prava, kao 
što su: masovna i pojedinačna ubistva i spaljivanja, te ranjavanja, uključujući žene, 
djecu i starce; protjerivanje i raseljavanje; masovna i sistematska hapšenja i zatoče- 
nja civila u koncentracionim logorima i drugim mjestima zatočenja, napadi na civile 
i civilne objekte; terorisanje civila; silovanja i seksualna zlostavljanja; vojni napadi 
na gradove i sela, te njihovo razaranje; uništavanje stambenih, vjerskih, historijskih, 
obrazovnih, naučnih, kulturnih, zdravstvenih, sportskih, privrednih i drugih civilnih 
objekata, uključujući i Stari most u Mostaru; pljačkanje i spaljivanje javne imovine; 
pljačkanje bošnjačkih kuća, stanova i druge bošnjačke imovine, kao i njihovo spa- 
ljivanje; masovno otpuštanje s posla; prevođenje u katoličanstvo; prisilni rad na li- 
nijama fronta, gdje su logoraši i zatvorenici prisiljavani (prisiljeni) da budu ljudski 
štit; namjerno obustavljanje humanitarne pomoći; napadi na humanitarne radnike; 
uvođenje ogromnih taksi na humanitarnu pomoć i drugi oblici zločina protiv čo- 
vječnosti imeđunarodnog prava. To je, u skladu sa hrvatskom nacionalističkom ide- 
ologijom i politikom formiranja "Zajedničke hrvatske države u njenim etničkim i 
povijesnim granicama", za čiju je realizaciju na kraju XX stoljeća postojao udruženi 
zločinački poduhvat, na čijem je čelu bilo državno, političko i vojno rukovodstvo 
Republike Hrvatske, pod vođstvom predsjednika Franje Tuđmana, dio smišljene i 

sistematske politike i prakse genocida, koju su hrvatske oružane snage organizova- 
no činile u navedenim područjima Republike Bosne i Hercegovine. Takva genocid- 
na politika i genocidna praksa provođena je u općinama: Stolac, Čapljina, Ljubuški, 
Tomislav-Grad, Mostar, Jablanica, Prozor, Gornji Vakuf, Bugojno, Kiseljak, Busovača, 
Vitez, Žepče, Vareš i drugim mjestima, što, pored brojnih dokaza, potvrđuju i masov- 
ne grobnice (Lapsunj — Prozor; Tasovčići — Čapljina; Balinovac — Mostar; Trzna — Žep- 
če i dr.). Najeklatantniji primjer masovnih zločina je genocid u Ahmićima, Vrbanji, 
Stupnom Dolu, Prozoru, u naseljima Tulica, Grahovci, Radanovići i Han-Ploča (Ki- 
seljak), gdje su mnogi civili, uključujući žene i djecu, ubijeni i živi spaljeni, a kuće i 
drugi civilni objekti zapaljivim mecima, granatama i benzinom zapaljeni. 

Republika Hrvatska je na okupiranim područjima Republike Bosne i Hercegovi- 
ne "imala ulogu okupacione sile i to zbog opće (sveukupne) kontrole koju je 
imala nad HVO-om, podrške koju mu je pružala i bliskih veza koje je sa njim 
održavala" HVO je djelovao u svojstvu i za račun i korist Republike Hrvatske, čija se 
djela (akti genocida HVO-a) pripisuju Republici Hrvatskoj. Snage HVO-a su djelovale 
kao de facto (oružane) snage i agent Republike Hrvatske. Zbog "opće kontrole koju 
je Hrvatska vršila nad HVO-om, imovina bosanskih Muslimana je u trenutku 
njenog razaranja bila pod kontrolom Hrvatske i nalazila se na okupiranoj te- 
ritoriji". 


Oružane formacije Fikreta Abdića, koji se stavio u službu agresora, izvršile su 
brojne zločine protiv civilnog stanovništva i ratnih zarobljenika Bošnjaka, posebno 
protiv onih civila koji nisu podržavali njegovu izdajničku i zločinačku politiku, kao 
što su: ubistva, ranjavanja, maltretiranja, fizička i psihička zlostavljanja i premlaćiva- 
nja, posebno u logorima, i drugim mjestima zatočenja (Drmaljevo, farma Dubrave, 
hale Nepeke, Dispanzer u Polju, logor u Cetingradu, vojni zatvor u Miljkovićima i 
dr.), zatim silovanja, pljačkanje i uništavanje (neselektivno granatiranje) stambenih 
i drugih civilnih objekata. 


I jedan broj Bošnjaka je u toku odbrane Republike Bosne i Hercegovine od 
agresije i biološkog istrebljenja izvršio određene ratne zločine nad Srbima (u logoru 
Čelebići - Konjic, Kazani - Sarajevo, ...) i Hrvatima (Uzdol, Grabovica ...). Protiv jed- 
nog broja takvih pojedinaca su još u toku agresije i genocida preduzete energične 
mjere krivičnog gonjenja. 

Republika Bosna i Hercegovina, međunarodno priznata država i članica Ujedi- 
njenih nacija, za vrijeme agresije i genocida imala je ogromne ljudske žrtve i preve- 
lika materijalna razaranja. Ukupan broj, identitet i status žrtava - ubijenih, po- 
ginulih, umrlih, ranjenih, prisilno protjeranih i deportovanih i drugih oblika 
zločina protiv čovječnosti ineđunarodnog prava u Republici Bosni i Hercego- 
vini, te način, mjesto i vrijeme izvršenja zločina, zbog složenosti predmeta istraživa- 
nja, tipa i karaktera istraživanja, kao i rezultata naučnog istraživanja, još uvijek nisu 
potpuno naučno istraženi i naučno utvrđeni. Prema dosadašnjim rezultatima ra- 
znovrsnih istraživanja samo broj ubijenih kreće se u rasponu od 25.000 do 328.000. 
Istraživači ICTY-a dr. Ewa Tabeau i dr. Jakub Bijak, zasnivajući svoje podatke i na re- 
zultatima istraživanja Instituta za istraživanje zločina protiv čovječnosti i međuna- 
rodnog prava Univerziteta u Sarajevu, ocjenjujući ih kao pouzdane i vjerodostojne, 
a izvore relevantne, procijenili su 2005. godine broj "smrti povezanih sa ratom 
u Bosni i Hercegovini" na 102.622 lica, od čega 55.261 (54%) civila i 47.360 
(46%) "vojnih žrtava", naglašavajući da su ti podaci još uvijek nepotpuni. U 
njihovu analizu nisu uključeni podaci o svim "'smrtima povezanih sa ratom u Bo- 
sni i Hercegovini", kao ni smrtni slučajevi koji su bili rezultat teških životnih 
uslova. Dr. Ewa Tabeau i Jan Zwierzchowski (demografski vještaci ICTY-a) februara 
2010, na osnovu izvora različite provenijencije, uključujući i rezultate istraživanja In- 
stituta za istraživanje zločina protiv čovječnosti imeđunarodnog prava Univerziteta 
u Sarajevu, procijenili su 'ukupan broj žrtava rata u Bosni i Hercegovini" - "mini- 
malan broj smrti povezanih s ratom" — na 104.732 lica: 42.106 (40,2%) civila 
i 62.626 (59,8%) "vojnih žrtava". 

U Republici Bosni Hercegovini su, pored masovnih i pojedinačnih ubistava, izvr- 
šeni i drugi brojni oblici zločina protiv čovječnosti i međunarodnog prava, od kojih 
ovom prilikom navodimo: 


stotine hiljada ranjenih, od čega nekoliko desetina hiljada djece; 


više stotina hiljada zatočenih u brojnim koncentracionim logorima i dru- 
gim mjestima zatočenja; 

nekoliko hiljada silovanih i seksualno zlostavljanih žena, djevojaka i 
djevojčica, kao i jedan broj muškaraca; 


iz svojih domova je, u panici, strahu i haosu, protjerano i deportovano sa 
svojih staništa oko 2.200.000 osoba (1.170.000 izbjeglica i oko 1.030.000 
raseljenih lica), što čini više od jedne polovine ukupnog stanovništva Repu- 
blike Bosne i Hercegovine po Popisu od marta 1991; 


- 1.370.000 lica je sa teškim psihičkim povredama; 

- agresori (velikosrpski i velikohrvatski) su u svim okupiranim mjestima, gra- 
dovima u opsadi i sigurnim zonama Ujedinjenih nacija, kao i na slobodnim 
područjima, nametnuli teške životne uslove koji su imali za cilj potpu- 
no ili djelimično fizičko uništenje Bošnjaka, pripadnika nacionalne, et- 
ničke i vjerske grupe kao takve, kao i mjere kojima je namjera spriječiti 
rađanje unutar grupe; 

- enormno je porastao mortalitet stanovništva, više hiljada (lica), zbog 
teških uslova agresije i genocida; 


- bitno i značajno smanjen je prirodni priraštaj stanovništva (natalitet), 
više hiljada (lica), zbog teških uslova agresije i genocida. 


Sistematski obrazac u nasilnom preuzimanju vlasti; počinjeni zločini; razmjere 
i obrazac napada; njihov intenzitet; veliki broj ubijenih Bošnjaka; protjerivanje, de- 
portacija i okrutno postupanje prema njima u koncentracionim logorima i drugim 
mjestima zatočenja, te ciljni napadi na osobe ključne za njihov opstanak kao gru- 
pe (istaknute intelektualne, političke i duhovne ličnosti, te imućne Bošnjake) ned- 
vosmisleni su, pored ostalog, dokazi o genocidnoj namjeri (mens rea) i izvršenom 
genocidu (actus reus) nad Bošnjacima. Nažalost, bosanskohercegovački muslimani 
su na kraju XX stoljeća djelimično uništeni. U mnogim mjestima, gdje su stoljećima 
živjeli, danas ih više nema ili su tamo simbolično prisutni, egzistirajući i vegetirajući 
kao biološka bića, koja ne predstavljaju nikakav ni društveni niti politički faktor. 

Dejtonski mirovni sporazum je legalizovao srpska teritorijalna osvajanja, srpsku 
paradržavnu tvorevinu i zločin genocida i time nagradio nosioce i izvršioce zločina 
genocida. Taj sporazum je nametnut žrtvi zločina genocida i kao takav on predstav- 
lja kaznu za žrtve zločina genocida. 

General Mustafa Polutak 


AGRESIJA NA ISTINU O ODBRANI 
REPUBLIKE BOSNE I HERCEGOVINE 


I- ORGANIZACIJA, PLANIRANJE, PRIPREMA I IZVOĐENJE AGRESIJE 
NA BIH OD STRANE SRPSKO-CRNOGORSKOG AGRESORA 


Korijeni negativnog odnosa prema BiH i Bošnjacima- muslimanima kroz istoriju 
imaju nacionalno- mitološko- religijsku podlogu. 

Opće je obilježje srpske politike kroz istoriju širenje državnog prostora na račun 
drugih u okruženju. 


Srpska ideologija nije se zasnivala samo na teritorijalnim osvajanjima i širenju 
nego je imala za cilj i srbizaciju osvojenih prostora. Karakteristično je zajedničko 
djelovanje u istom cilju države, nacije i vjere. Dobrica Ćosić, vodeći ideolog srpskog 
nacionalizma 20. vijeka kaže da su: istorijski motivi- duševni motivi, a religija suština 
nacionalne svijesti srpskog naroda. 


Vjekovni san i ideja o širenju srpske države i da svi Srbi žive u jednoj državi pod 
imenom ,VELIKA SRBIJA" proteže se od Ilije Garašanina preko Vuka Karadžića, Steva- 
na Moljevića, Draže Mihailovića do Dobrice Ćosića, Slobodana Miloševića pa sve do 
danas, a vjerovatno i ubuduće. 


Poslije smrti Josipa Broza Tita, u uslovima opće jugoslovenske krize, dolazi do 
buđenja i jačanja nacionalizma, posebno velikosrpskog. Ideološka osnova jačanja 
srpskog nacionalizma je MEMORANDUM SANU. U ,MEMORANDUMU" se osuđuju 
ustavna određenja iz Ustava od 1974. godine, a posebno date ovlasti i autonomije 
republikama i pokrajinama. Na taj način, kako se tvrdi, SRBIJA i SRPSKI NAROD do- 
vedeni su u podređen položaj, a naročito na Kosovu. Na osnovu,,Ugroženosti Srbije 

i srpskog naroda koristeći sve metode specijalnog rata homogeniziran je srpski na- 
rod. Koristili su sve raspoložive metode i raspoložive resurse ljudske i materijalne. 


Ideolog Dobrica Ćosić i egzekutor Slobodan Milošević BiH su vidjeli u sklopu ,Ve- 
like Srbije". Bosni i Hercegovini bilo je predodređeno da milom ili silom postane dio 
,Velike Srbije". 


Srpski nacionalisti Dobrica Ćosić i Slobodan Milošević za vođu srpskog naroda u 
BiH određuju Radovana Karadžića. 


Srpska demokratska stranka (SDS) Bosne i Hercegovine oformljena je na sugesti- 
ju i neposredno angažovanje vodećih ličnosti Srpske akademije nauke i umjetnosti 
(Dobrica Ćosić, Matija Bećković, Milorad Ekmedžić) s ciljem da bude matica velikog 
srpskog pokreta u BiH. Na čelo stranke, ne bez razloga, doveden je Radovan Karad- 
žić. Osnovni i suštinski cilj SDS- a BiH bio je da u skladu sa velikodržavnim projektom 
radi na formiranju srpske države. Srbi u BiH sve svoje nade vezali su za maticu- Ze- 
mlju Srbiju. Radovan Karadžić, 1991. godine, je izjavio:,Sasvim je prirodno za Srbe 
da žive u jednoj državi. 

Sa formiranjem SDS BiH, otpočela je destrukcija vlasti u BiH. U skladu sa idejama 
i ciljevima iz Beograda Karadžić djeluje na formiranju Srpske države u BiH, s krajnjim 
ciljem pristupanja ,velikoj Srbiji". 

Uspostavlja se ,Srpsko nacionalno vijeće", a kao razlog formiranja iznosi se da: 
Srbi u BiH neće odustati od svojih zahtjeva da žive u istoj državi u kojoj je i njihova 
matica Srbija". Uslijedilo je formiranje srpskih nacionalnih vijeća po regijama. For- 
miraju se ,Srpske autonomne oblasti i regije, a potom i Republika srpskog naroda 
u BiH. Početkom 1992. godine SAO su obuhvatale 62,94% teritorije BiH. Na teritoriji 
SAO i Republike srpskog naroda u BiH formirani su i funkcionisali paralelni organi 
vlasti i cjelokupnog društvenog života. Sve je to bilo u suprotnosti sa Ustavom SR 
BiH. 

Na drugoj sjednici Skupštine srpskog naroda, održanoj 21. novembra 1991. go- 
dine, verifikovane su dotadašnje ,odluke o proglašenju srpskih autonomnih oblasti 
i regija. 

Srpska demokratska stranka je 14. oktobra na Parlamentu odbacila prijedlog 
Stranke demokratske akcije i Hrvatske demokratske zajednice o suverinitetu Repu- 
blike BiH. Već 18. oktobra 1991. godine srpski poslanici donose Odluku o sprovo- 
đenju plebiscita srpskog naroda, na kome će se srpski narod izjasniti o ostajanju u 
zajedničkoj državi sa Srbijom. 

Skupština srpskog naroda u BiH, na svom Trećem zasjedanju, od 21. decembra 
1991. godine, donijelo je, Odluku o formiranju Republike Srpske Bosne i Hercego- 
vine". Na Petom zasjedanju, od 9. januara 1992. godine, Skupština srpskog naroda 
u BiH je usvojila , Deklaraciju o proglašenju Republike srpskog naroda u BiH, a 28. 

februara 1992. godine, uoči referenduma za nezavisnu i suverenu Bosnu i Herce- 
govinu, Skupština srpskog naroda u BiH donijela je , Odluku o proglašenju ustava 
Srpske Republike BiH". 


Skupština srpskog naroda u BiH, na svojoj 16. sjednici, održanoj u Banja Luci 12. 
maja 1992. godine donijela je i Odluku o strateškim ciljevima srpskog naroda u BiH: 

1. Državno razgraničenje od druge dvije nacionalne zajednice; 

2. Koridor između Semberije i Krajine; 


3. Uspostavljanje koridora u dolini rijeke Drine, odnosno eliminisanje rijeke Drine 
kao granice između srpskih država; 


4. Uspostavljanje granice na rijekama Uni i Neretvi; 


5. Podjela Sarajeva na srpski i muslimanski dio i uspostavljanje posebne vlasti u 
svakom dijelu; 


6. Izlazak Republike Srpske na more. 
Iz naprijed navedenog se vidi koje su namjere i ciljeve imali srpsko- crnogorski 


susjedi i novouspostavljena nelegalna kolaboracionalistička vlast srpskog naroda u 
BiH. 
Za ostvarenje svojih namjera i ciljeva izvršena je TRANSFORMACIJA JNA iz narod- 
ne u jednonacionalnu vojsku i njeno angažovanje za agresiju na RBiH. 
- JNA se priklonila velikosrpskoj politici; 
- JNA učestvuje u razoružanju TO RBiH; 
- JNA je pripremila infrastrukturu za agresiju na BiH; 
- JNA je koncentrisala velike svoje snage na prostoru BiH; 
- JNA je uzela učešće u agresiji i zauzimanju 70% teritorije BiH. 
Pored izvršene transformacije i promijenjene uloge JNA, u BiH su koncentrisane 
jake snage JNA. 
- Iz Zagreba u Sarajevo je dislocirana 2. vojna oblast sa jedinicama podrške; 
- Iz Slovenije i Hrvatske su predislocirana 2 korpusa KOV. 


Predislocirane snage kao i one već stacionirane u BiH raspoređene su kako bi se 
što lakše mogle angažovati u agresiji na BiH. 


U to vrijeme, krajem 1991. godine i početkom 1992. godine, u BiH su bili stacio- 
nirani: Tuzlanski, Banjalučki, Sarajevski, Bihaćki i Bilećki korpus. 


Pored toga, u BiH su u to vrijeme bili stacionirani i dijelovi Užičkog, Podgoričkog, 
Valjevskog i Novosadskog korpusa. 


Ukupne snage JNA na teritoriji RBiH početkom 1992. godine iznosile su oko: 
- 82. 000 vojnika i starješina; 

- 466- 500 tenkova; 
- 400- 420 oklopnih transportera; 
- 950- 1000 artiljerijskih oruđa. 
Pored snaga JNA, u BiH su formirane i pripremane Za agresiju i: 
- Dobrovoljačke jedinice - oko 69. 000; 
- Jedinice Srpske demokratske stranke; 
- Jedinice Teritorijalne odbrane; 
- Snage MUP-a; 
- Oružane formacije iz Srbije i Crne Gore. 


Procjene su da je agresor raspolagao sa oko 170. 000 naoružanih vojnika i starje- 
šina za agresiju na BiH. 


Ideja,velike Srbije", strateški ciljevi srpskog naroda u BiH i koncentrisane snage u 
BiH jasno pokazuju i dokazuju da je organizovana, planirana, pripremljena i izvršena 
agresija na BiH od strane srpsko- crnogorskog agresora. 


Agresijom je rukovođeno i komandovano iz Beograda. Okosnicu na početku 
agresije na BiH činila je JNA, odnosno Vojska Savezne Republike Jugoslavije, a po- 
moć je imala od dobrovljačkih snaga iz Srbije i Crne Gore i kolaboracionalističkih 
snaga iz BiH. 


Imajući u vidu da je međunarodna zajednica 6. aprila priznala suverinitet i neza- 
visnost RBiH, rukovodstvo SRJ donosi odluku 30. aprila 1992. godine, u Beogradu, 
da formira Vojsku Republike Srpske (VRS), te da se JNA, povuče" iz BiH. 


Naredbu o uspostavljanju i ustrojstvu VRS 10. maja 1992. godine donio je SSNO. 
Formiran je Glavni štab Vojske Republike Srpske, na čelu sa Ratkom Mladićem. 


Skupština srpskog naroda u BiH, u skladu sa naredbom SSNO, 12. maja 1992. 
godine formira VRS. Tako je Glavni štab VRS preuzeo komandu nad jedinicama, ko- 
mandama i sastavima u BiH. 


Generalštab SRJ je i dalje neposredno i neprekidno rukovodio i komandovao 
VRS preko GŠVRS tokom cijelog rata. Da bi sistem RIK- a od strane GŠ VSRJ bio što 
neposredniji na VRS, formiran je pri GŠ VSRJ 30. kadrovski centar, koji je u cjelini 
činio GŠ VRS na čelu sa Ratkom Mladićem. 


Pored neposrednog RiK- a GŠ VRS od strane GŠ VSRJ, Milošević je često pozivao 
Radovana Karadžića i Ratka Mladića, primao od njih izvještaje i izdavao im zadatke i 
uputstva. Primjera radi, uoči napada VRS na Srebrenicu, 7. jula, 6. jula general Mladić 
je boravio u beogradu, u kabinetu kod Miloševića. Isto tako, po zauzimanju Srebre- 
nice od strane VRS, 11. 07. 1995. godine, već 12. 07. 1995. godine general Ratko 
Mladić je opet u beogradu, u kabinetu kod Miloševića. 

Na sjednicama vojnog savjeta SRJ prisutni su predstavnici iz Republike Srpske, 
odnosno VRS. 


II - ORGANIZACIJA, PLANIRANJE, PRIPREMA I IZVOĐENJE AGRESIJE 
NA BIH OD STRANE HRVATSKOG AGRESORA 


Ništa manje nisu opasne pretenzije na BiH koje dolaze od Hrvatske. Polaganje 
prava na teritoriju BiH hrvatski ideolozi su zasnivali, po njima: 


- Na tome da su dinastiju Kotromanića smatrali katoličkim plemićkim porodi- 
cama; 


- Na katoličkoj vjeri kao državnoj vjeri u srednjovjekovnoj Bosni; 
- Na funkcionisanju dijela BiH između Vrbasa i Une u sastavu ,hrvatskog teri- 
torija". 
U međuvremenu, karakteristično je zajedničko negiranje BiH i njena podjela na 


srpski i hrvatski dio. Po svojim negativnim posljedicama, ističu se nelegalni i neu- 
stavni sporazumi: 


Cvetković -— Maček 
Milošević - Tuđman 
Karadžić — Boban. 


Neposredno nakon dogovora Milošević- Tuđman u Karađorđevu i Tikvešu, mart- 
april 1991. godine, dok još egzistira SFRJ, vođe Srba i Hrvata dijele BiH, ne pitajući i 
ne konsultujući aktuelne organe SFRJ ni SRBiH. To isto čine Karadžić i Boban, u Gra- 
cu, marta i aprila 1992. godine, ne pitajući i ne konsultujući aktuelne organe SRBiH i 
predstavnike Muslimana- Bošnjaka. 


Neposredno nakon Karađorđeva i Tikveša, Franjo Tuđman je pod parolom,,/Zašti- 
te udruženog hrvatstva u BiH" i ZAŠTITE strateških interesa države Hrvatske inicirao 
konkretne aktivnosti u Hrvatskoj i u BiH. 


Dominantno polazište Franje Tuđmana kao i njegovih prethodnika je negacija 
BiH kao države i Bošnjaka kao naroda. 


U skladu sa velikodržavnom politikom, instrukcijama i direktivama Franje Tuđma- 
na, predsjednika Republike Hrvatske i HDZ- a Hrvatske, na formiranju, Zajednice hr- 
vatske države", HDZ BiH, 12. novembra 1991. godine u Grudama je održalo sastanak 
predstavnika hercegovačke i travničke regije, gdje su usvojeni sljedeći zaključci: 

1.,Hrvatski narod mora konačno povesti odlučnu aktivnu politiku, koja treba do- 

vesti do realizacije vjekovnog sna zajedničke hrvatske države". Da bi taj, povi- 
jesni" cilj bio realizovan, usvojen je stav, da se pristupi formiranju i objavljiva- 

nju pravnih i političkih akata (proglašenje Hrvatske države u BiH) provođenje 
referenduma za priključenje Republici Hrvatskoj u njenim etničkim i povije- 
snim (sada mogućim) granicama". 


N 


. Polazeći od ocjene da u, dijelu vodstva HDZ BiH još uvijek postoje snage koje 
se protive ovim povijesnim interesima hrvatskog naroda u BiH" i da se te sna- 
ge ,zalažu za nepostojeću suverenu BiH u kojoj bi hrvatski narod bio osuđen 
na genocid i povijesni nestanak", predstavnici regionalnih zajednica,traže od- 
lučne poteze koje naš narod očekuje i zbog kojih se potpuno opredijelio za 
HDZ". Usvojili su zaključak da hrvatski narod ,neće prihvatiti ni pod kakvim 
uvjetima bilo kakvo drugo rješenje osim u granicama slobodne Hrvatske". 


Između ostalog usvojili su i sljedeće stavove: 
1. Vojnički se još bolje pripremiti za sukobe sa svim onim snagama koje će poku- 
šati zaustaviti ovaj neminovan proces u stvaranju slobodne hrvatske države. 


2. Unaprijed odlučno spriječiti svaku javnu ili tajnu aktivnost u vođstvu HDZ BiH 
koja bi se protivila ovim odlukama ili bi im mogla nanijeti bilo kakvu štetu. 


Već 18. novembra donijeta je Odluka o uspostavi Hrvatske zajednice Herceg- Bo- 
sna, a građena po uzoru na srpske autonomne oblasti. Neustavna uspostavljena HZ 
HB obuhvatala je 20,88% teritorije BiH. 


Na sastanku predsjednika Republike Hrvatske, Franje Tuđmana, sa delegacijom 
HDZ Bosne i Hercegovine uz učešće dužnosnika Republike Hrvatske održanog u Za- 
grebu 27. decembra 1991. godine, kada su poražene pristalice političke koncepcije 
suverene i nezavisne BiH, Franjo Tuđman je izdiktirao opciju priključenja HZHB RH. 


Politički vrh RH, na čelu sa Franjom Tuđmanom, 8. aprila 1992. godine uspostavio 
je,Hrvatsko vijeće obrane", formalno nezavisnu, a stvarno dio oružane sile Hrvatske 
vojske". 

HVO je bio u službi i u sistemu rukovođenja Glavnog stožera Hrvatske vojske. 


Krajem avgusta 1993. godine Hrvatska zajednica Herceg- Bosna je transformi- 
sana u Hrvatsku Republiku Herceg- Bosnu. Formirana je i organizovana kao država 
jednog naroda. Uspostavljen je protivustavan nelegalan sistem vlasti u HR H- B po 
uzoru na državne institucije u RH. 


Vojska Republike Hrvatske sa HVO pokrenula je osvajačku ofanzivu na BiH. Tako 
se RH, u cilju formiranja, Zajedničke hrvatske države u njenim etničkim i povijesnim 
granicama" otvoreno uključila u agresiju na RBiH, čime je kao žrtva srpskog agreso- 
ra, sama postala agresor. 


Za agresiju na RBiH hrvatski agresor je na raspolaganju imao dio hrvatske voj- 
ske, HVO i strane plaćenike. Glavni stožer HV je u većini slučajeva u agresiji na RBiH 
uglavnom upotrebljavao dijelove jedinica HV prema potrebi i jedinice HVO. Obzi- 

rom da su u različita vremena i na različitim prostorima upotrebljavane razne jedini- 
ce, vrlo je teško utvrditi ukupne angažovane snage HV u agresiji. Procjenjuje se da 
se radilo od 50- 60. 000 vojnika i starješina i oko 50. 000 pripadnika HVO. Tenkove, 
artiljeriju i helikoptere obezbjeđivao je GS HV. 


Nema nikakve dvojbe da je GS HV rukovodio i komandovao agresijom na RBiH. 
To potvrđuju i dokumenta Ujedinjenih nacija, zahtijevajući da RH odmah povuče 
svoje trupe, obustavi sve oblike ataka na BiH. Oficiri HV postavljeni su na čelo for- 
macija HVO (Ante Roso, Milivoje Petković, Slobodan Praljak, Ante Prkačin i drugi). 
Obuka pripadnika HVO vršena je u Hrvatskoj vojsci. Pripadnici HVO za uspjehe u 
borbi dobijali su odlikovanja od Franje Tuđmana, odnosno od GS HV. Hrvatska je 
logistički obezbjeđivala HVO kao i jedinice i komande HV. 


Karakteristično je da su i u toku agresije agresori neposredno sarađivali i poma- 
gali jedni druge, i to u periodu od maja 1992. godine do druge polovine 1994. godi- 
ne, odnosno od Sporazuma Karadžića i Bobana od 6. maja 1992. godine do Kupreš- 
ke operacije, krajem oktobra 1994. godine. Više nego čudno, međusobno krvavo 
ratuju, a u agresiji na RBiH sarađuju i pomažu se. 


Da je na RBiH izvršena agresija od strane Srbije i Crne Gore sa jedne i Hrvatske sa 
druge strane pokazuju sljedeće činjenice: 


1. Projekti ,velika Srbija" i velika Hrvatska" organizovani, planirani, pripremani i 
vođeni iz Beograda i Zagreba; 


N 


. Organizovanje, planiranje, priprema i neposredno rukovođenje agresijom na 
RBiH vršeno od strane GŠV SRJ i GS HV; 


3. Nosioci agresije su bile snage iz Srbije, Crne Gore i Hrvatske; 
4. Na okupiranim prostorima uspostavljen je sistem kao u Srbiji i Hrvatskoj; 


5. Nije postojala granica između okupiranih prostora u BiH Srbije, Crne Gore i 
Hrvatske; 


6. Tokom cijelog rata materijalno-finansijsko obezbjeđenje je od Srbije odnosno 
Hrvatske; 

7. Milošević i Tuđman su uvijek bili glavni pregovarači i zastupnici Srba, odnosno 
Hrvata u BiH; 

8. Međunarodni krivični Sud u Hagu je u više presuda okarakterisao sudionike 


agresorskih strana kao pripadnike Udruženog zločinačkog poduhvata na čelu 
kojih je bila Srbija i Hrvatska. 

II - ORGANIZACIJA I DJELOVANJE 
RUKOVODSTVA RBIH NA NJENOJ ODBRANI 


Prateći i cijeneći situaciju u okviru SFRJ, posebno neposrednih događanja u BiH, 
političko rukovodstvo Bosne i Hercegovine došlo je do zaključka sredinom 1991. 
godine za pokretanje aktivnosti na organizovanju i pripremi BiH za odbranu. Na- 
rasle protivrječnosti političke, ekonomske i socijalne prirode, a divljanje srpskog i 
hrvatskog nacionalizma posebno su uticali na stanje u BiH. Predstavnici političkog 
rukovodstva BiH u SFRJ i u samoj BiH neprekidno su tražili i zagovarali opstanak 
SFRJ i BiH. Unutrašnja isprepletenost i povezanost stanovništva BiH, u nacionalnom 
smislu, onemogućavalo je trodjelnu nacionalnu podjelu čiji su zagovornici bili veli- 
kosrpski i velikohrvatski ideolozi. 


Posljedice koje bi po BiH nastale raspadom Jugoslavije, opredijelile su rukovodi- 
oce u njoj da dosljedno provode odluke federalnih organa računajući da će čuvajući 
Jugoslaviju sačuvati BiH. To se posebno odnosilo na prihvatanje promjena koje su 
se odnosile u oblasti odbrane. 


1. Umjesto dosadašnjih rješenja u sistemu rukovođenja i komandovanja po 
kome su Teritorijalnom odbranom republika odnosno republičkim štabovima 
TO rukovodila i komandovala republička predsjedništva. RŠTO republika stav- 
ljaju se pod direktnu komandu GŠ SFRJ, pa i RŠTO SRBiH. 


2. Izvršeno je drastično smanjenje efektiva TO republika. TO u BiH 1987. godine 
imalo je 293. 603 pripadnika, a krajem 1991. godine imalo je 86. 164 pripad- 
nika. % 

3. Naređenjem GŠ SFRJ, od 19. oktobra 1990. godine, odlučeno je povlačenje i 
smještaj naoružanja i druge vojne opreme TO u skladišta JNA. 


Pristajanjem i provođenjem prethodnih mjera, rukovodstvo SR BiH je umanjilo 
mogućnost BiH za odbranu od agresije. 


Nakon prvih višestranačkih izbora u BiH, krajem 1990. godine, i konstituisanja 
vlasti od nacionalnih stranaka izašla je vrlo brzo na vidjelo razlika u djelovanju po 
ključnim pitanjima. SDA i HDZ su za BiH ravnopravnu sa drugim republikama SFRJ 
pod uslovom da u njoj ostane i Hrvatska, a SDS je za ostanak BiH u Jugoslaviji bez 
uslovljavanja. Donošenje bitnih odluka u zakonodavnoj i izvršnoj vlasti za funkci- 
onisanje bitnih segmenata je blokirano. To je posebno došlo do izražaja u oblasti 
odbrane. 


- Na 18. sjednici Predsjedništva SRBiH, 24. i 26. juna 1991. godine, nije prošla od- 
luka o potrebi jačanja i osposobljavanja snaga unutrašnjih poslova. 


- Na sjednici, održanoj 12. marta 1992. godine, nije prošao zahtjev da se stavi van 
snage odluka o predaji naoružanja i druge opreme TO SRBiH u skladišta JNA. 

Istovremeno dok su rukovodstvo SDS i njeni ljudi organe vlasti BiH sprečavali 
i blokirali u donošenju odluka značajnih za integritet i odbranu BiH, na terenu su 
urušavali legalne institucije vlasti i sigurnost zemlje. 


Kako se na nivou bh. vlasti u legalnim institucijama nisu mogle donositi bitne 
odluke za BiH a posebno za njenu odbranu od sve veće opasnosti od agresije, pro- 
bosanske snage, na čelu sa rukovodstvom SDA, tražile su i iznalazile načine za orga- 
nizaciju, pripremu i provođenje mjera i aktivnosti za očuvanje cjelovitosti, integrite- 
ta i nezavisnosti BiH. 


U proljeće 1991. godine čelnici Stranke demokratske akcije, cijeneći stanje u SFRJ 
i u SRBiH, opredjeljuju se za organizovanje, usmjeravanje i pripremu patriotskih pro- 
bosanski opredijeljenih građana za odbranu domovine. Pod rukovodstvom i u orga- 
nizaciji SDA, 10. juna 1991. godine, u Domu milicije u Sarajevu, održan je skup, kojim 
je rukovodio predsjednik SDA Alija Izetbegović. Na skupu je razmatrana situacija u 
SFRJ, u BiH i položaj Muslimana- Bošnjaka. Sa održanog skupa objavljen je,Proglas" 
u kome je izraženo opredjeljenje da se BiH brani. SDA je prihvatila odgovornost za 
organizovanje, pripremu i očuvanje BiH. U cilju što efikasnijeg i djelovanja i funkcio- 
nisanja aktivnosti za odbranu domovine formiran je Savjet za nacionalnu odbranu. 


Skup od 10. juna 1991. godine značajan je po tome što je: 
1. Ponudio političku platformu za očuvanje i izgradnju BiH; 


2. Preuzeta odgovornost vodeće (vladajuće) stranke SDA za sudbinu BiH i njenih 
građana. 


Osnovna zamisao i koncepcija SDA i poslije skupa u Domu milicije bila je: Svim 
političkim sredstvima preko svojih članova u institucijama vlasti SRBiH i na među- 
narodnom planu činiti sve da se rat u BiH izbjegne, ili da se njegovo izbijanje odloži 
za što duži period. Istovremeno, činiti sve da se patriote i građani pripremaju za od- 
branu BiH. 


Neslaganja u rukovodstvu Bosne i Hercegovine posebno dolaze do izražaja izbi- 
janjem rata u Hrvatskoj. Na jednoj strani su bili predstavnici srpskog naroda pred- 
vođeni SDS- om, koji su podržavali dejstva JNA i agresiju na Hrvatsku, a na drugoj 
strani su bili predstavnici bošnjačkog i hrvatskog naroda predvođeni SDA i HDZ- 
om, koji su bili protiv agresije na Hrvatsku. Tako je rukovodstvo SDS u Bosni i Her- 
cegovini, po nalogu Slobodana Miloševića, bilo u funkciji organizatora mobilizacije, 
naoružavanja i slanja ratnih jedinica JNA iz Bosne i Hercegovine na hrvatsko ratište. 
Bošnjačko rukovodstvo i hrvatsko rukovodstvo u tome nije učestvovalo, ističući da 
to nije, naš rat". 


Nakon ovakvog djelovanja i angažovanja prvenstveno u vlasti BiH, više nije bilo 
nikakve dileme ko je na kojoj strani i ko se za što bori. 

Povlačenjem JNA iz Slovenije, a poslije i iz Hrvatske, njen najveći dio se stacioni- 
rao u Bosni i Hercegovini, što usložnjava ionako složenu situaciju. Poseban problem 
su bili rezervisti iz Srbije iCrne Gore u sastavu jedinica JNA na prostoru Bosne i Her- 
cegovine. Iz tog razloga, Predsjedništvo Bosne i Hercegovine 21. septembra 1991. 
godine je zaključilo da se od JNA traži povlačenje rezervista iz Srbije i Crne Gore sa 
teritorije Bosne i Hercegovine i da se može, uz saglasnost Predsjedništva SR BiH, 
izvršiti mobilizacija prostornih jedinica TO po odluci skupština općina, i da se, utom 
slučaju, može od JNA tražiti vraćanje oduzetog naoružanja. 


Na kraju, kad je poslije otcjepljenja Slovenije i Hrvatske od SFRJ postalo jasno da 
je i zvanično otpočela disolucija SFRJ, Skupština SRBiH, bez obzira na protivljenje 
srpskog rukovodstva, donosi Odluku o raspisivanju referenduma za nezavisnost i 
suverenost Bosne i Hercegovine. Provođenje referenduma i volje većine građana 
Bosne i Hercegovine bili su uslovi međunarodne zajednice za priznanje nezavisnosti 
Bosne i Hercegovine. 


Proglašenje i priznanje Bosne i Hercegovine kao nezavisne države, 06. aprila 
1992. godine, bili su povodi za otvorenu agresiju Srbije i Crne Gore na tek priznatu, 
slobodnu i nezavisnu Bosnu i Hercegovinu. 


Predsjedništvo SRBiH, cijeneći neposrednu, otvorenu agresiju na Bosnu i Herce- 
govinu, a poslije niza ispoljenih neprijateljskih aktivnosti u i oko Sarajeva, u Bijeljini, 
Foči i drugim mjestima, 4. aprila 1992. godine donosi vrlo bitne odluke: 

- Odluka o izvršenju mobilizacije jedinica TO općina i grada Sarajeva, 
- Odluka o izvršenju mobilizacije jedinica MUP- a. 


Odluka o traženju od JNA da vrati oduzeto naoružanje od TO i MUP- a (sa ovim 
odlukama se nisu složili članovi Predsjedništva iz srpskog naroda Biljana Plavšić i 
Nikola Koljević. Tada su i napustili Predsjedništvo BiH i nisu više sudjelovali u njego- 
vom radu). 


Odluke su ispoštovane tamo gdje je postojala lojalnost legitimnim organima vla- 
sti u Bosni i Hercegovini. 


Neposredno po međunarodnom priznanju Bosne i Hercegovine i otpočinjanju 
agresije na BiH od strane Srbije i Crne Gore, Predsjedništvo BiH 8. aprila 1992. godi- 
ne donosi veoma značajne odluke i uredbe, a najbitnije su: 


- Uredba o izmjeni naziva Socijalistička Republika Bosna i Hercegovina u Repu- 
blika Bosna i Hercegovina; 


- Uredba o ukidanju RŠTO i obrazovanje Štaba TO RBiH, kojom su razriješeni 
dužnosti dotadašnji komandant Republičkog štaba TO BiH general- pukov- 
nik Drago Vukosavljević i načelnik Štaba general- pukovnik Fikret Jakić, a za 
komandanta Štaba TO RBiH imenovan pukovnik Hasan Efendić i za načelnika 
Štaba pukovnik Stjepan Šiber. 

- Odluka o proglašenju neposredne ratne opasnosti; 
- Odluka o radnoj obavezi u RBiH. 


Odluke su posebno značajne za odbranu Bosne i Hercegovine od agresije: oza- 
konjene su Oružane snage RBiH, nastavljen je kontinuitet TO i njen sistem RIK- a od 
najvišeg do najnižeg nivoa, odnosno svih onih koji su iskazali lojalnost i privrženost 
legalnim organima RBiH. 


Predsjedništvo RBiH ne gubi vrijeme, pa već narednog dana, 9. aprila 1992. godi- 
ne, donosi ,Odluku o objedinjavanju svih oružanih snaga i sastava na teritoriji BiH', 
kojom svi oružani sastavi, sem MUP- a i JNA, ulaze u sastav TO RBiH. Rok ulaska i 
objedinjavanja je dat do 15. aprila 1992. godine. 


lako nerado, pojedinci i grupe iz sastava Patriotske lige i Zelenih beretki ipak su 
vremenom prihvatili Odluku Predsjedništva RBiH i ušli u sastav TO RBiH. 


- Uredba o odbrani od 14. maja 1992. godine kojom je regulisan i uređen sistem 
odbrane, nadležnosti i lanac rukovođenja i komandovanja oružanim snagama 
(Predsjedništvo, Skupština, Vlada, Ministarstvo odbrane, Ministarstvo unutrašnjih 
poslova, Štab teritorijalne odbrane RBiH, i niže instance organa vlasti i u oružanim 
snagama). 


- Uredba od 20. maja 1992. godine kojom je regulisan način funkcionisanja od- 
brane RBiH. 


Dvadesetog juna 1992. godine, po mnogima sa zakašnjenjem, Predsjedništvo 
RBiH donosi, Odluku o proglašenju ratnog stanja" i Naredbu o proglašenju opće jav- 
ne mobilizacije. 


Dvadesetšestog juna 1992. godine Predsjedništvo RBiH usvaja Platformu za dje- 
lovanje Predsjedništva u ratnim uslovima. 

Predsjedništvo RBiH 23. juna 1992. godine, svojom Naredbom, preimenuje Teri- 
torijalnu odbranu u Armiju RBiH. 

Dakle, iako u veoma složenim uslovima, odmah po otpočinjanju agresije, Pred- 
sjedništvo RBiH, kao Vrhovna komanda, donosila je ključne odluke za odbranu od 
agresije: 

- Normativno i pravno je uspostavljena legalna i legitimna oružana sila među- 
narodno priznate države RBiH:Teritorijalna odbrana, pa ARBiH. 

- Uređen je i uspostavljen sistem RIK- a OS RBiH i obezbijeđena civilna koman- 
da i kontrola. 


Obezbijeđena je logistička podrška Oružanih snaga ARBiH u skladu sa moguć- 
nostima. 

Dakle, Štab Teritorijalne odbrane RBiH 8. aprila 1992. preuzeo je rukovođenje i 
komandovanje odbranom RBiH od agresije. U tom cilju donesena su, između osta- 
lih, i sljedeća dokumenta, koja su imala historijski značaj za odbranu naše zemlje: 


- Direktiva za odbranu suvereniteta i nezavisnosti RBiH- 12. aprila 1992. godine; 


- Naređenje MO i ŠTO RBiH o okrupnjavanju jedinica Teritorijalne odbrane - 18. 
aprila 1992. godine; 


- Naređenje MO i ŠTO RBiH o mobilizaciji svih jedinica TO RBiH - 8. aprila 1992. 
godine; 

- Naređenje za formiranje brigada TO- 27. maja 1992. godine. 

U daljnjem organizacionom jačanju i ustrojavanju ARBiH najznačajnije su sljede- 
će odluke: 

- Odluka o formiranju operativnih grupa (OG) od 19. jula 1992. godine. Navede- 
nom odlukom se ukrupnjavaju armijski sastavi, što je dovelo do unapređenja 
i uspješnijeg rukovođenja i komandovanja Armijom RBiH. Narastanjem i ra- 
zvojem ARBiH OG su 18. 10. 1994. preformirane u divizije; 


- Odluka o formiranju korpusa ARBiH, 17. 08. 1992. godine. Ovom odlukom 
naređeno je formiranje 1. korpusa u Sarajevu, 2. korpusa u Tuzli, 3. korpusa 
u Zenici, 4. korpusa u Mostaru i 5. korpusa u Bihaću. U junu 1993. godine na- 
ređeno je i formiranje 6. korpusa u Konjicu od dijelova 1., 4. i 3. korpusa. Isti 
se ponovo gasi i ulazi u sastav 4. korpusa u februaru 1994. godine. U aprilu 
1994. godine formiran je 7. korpus u Travniku - od dijela 3. korpusa. 


Teritorijalna odbrana, a poslije ARBiH, je od početka do kraja agresije neprekidno 
brojčano jačala. Tako je od prvog zvaničnog presjeka 30. 06. 1992. godine, kada je 
brojala 131. 528 pripadnika, već krajem 1992. godine imala 205. 097 pripadnika, 
krajem 1993. godine 228. 000, krajem 1994. godine 227. 645 i na kraju rata brojala 
je 211. 036 pripadnika. 


Teritorijalna odbrana, odnosno Armija RBiH, je od početka agresije do njenog 
okončanja zadržala multietnički karakter. Krajem 1992. godine u njenom sastavu 
bilo je 182. 748 ili 89,1 % Muslimana (Bošnjaka), 12. 346 ili 6,03 % Hrvata, 6. 600 ili 
3,22% Srba i 3. 385 ili 1,65 % Ostalih. Krajem 1994. godine bilo je 216. 160 ili 94,65% 
Muslimana (Bošnjaka), 7. 170 ili 3,15 % Hrvata, 1. 762 ili 0,77 % Srba i 4. 018 ili 1,77 
% Ostalih. 


Predsjedništvo RBiH, u ulozi Vrhovne komande, je navedenim uredbama i od- 
lukama u pripremi za odbranu od agresije i neposredno sa otpočinjanjem agresije 
na RBiH obezbijedilo političke izakonske osnove za uspostavljenje i funkcionisanje 
sistema RiK OS RBiH u ratnim uslovima. 

Zaključcima sa skupa probosanskih snaga od 10. maja 1991. godine iznijetim u 
,PROGLASU" SDA je prihvatila ulogu i odgovornost za borbu na očuvanju BiH i za 
vojno organizovanje odbrane BiH. 


Svojim djelovanjem rukovodstvo SDA, Predsjedništvo BiH i drugi organi stvorili 
su političke i zakonske pretpostavke za organizaciju, pripremu i funkcionisanje od- 
brane RBiH. Međutim, preduzete mjere i aktivnosti nisu bile dovoljne da se spriječi 
agresija, njena zaštita i eskalacija i da joj se spremnije i organizovanije suprotstavi. 


Sljedeći zaključci to potvrđuju: 


.; 


N 


3. 


UT 


Bosanskohercegovačko rukovodstvo nije učinilo dovoljno napora da spriječi 
smanjenje i razoružanje Teritorijalne odbrane BiH. Moralo je daleko više učiniti 
na jačanju i očuvanju štabova i jedinica TO. To bi bilo bolje nego što su razvijali 
Patriotsku ligu i Zelene beretke; 


. Nije učinilo dovoljno ili skoro ništa da spriječi formiranje i funkcionisanje para- 


državnih neustavnih snaga srpske i hrvatske velikodržavne orijentacije; 


Pripreme za odbranu BiH su počele kasno, imajući u vidu da se znalo za pripre- 
me Srbije, Crne Gore i Hrvatske i njihovih sljedbenika u BiH za agresiju na BiH; 


. Izjave i javni istupi zvaničnika BiH da je za rat potrebno dvoje, da mi nismo za 


rat, su otupili oštricu priprema građana za rat; 


. Znajući kroz šta je prošao muslimanski narod u proteklim ratovima na tlu BiH 


ničim im nije ukazivano šta ih očekuje, misleći da nisu ništa krivi, nisu shvatili 
da su krivi jer su Muslimani; 


6. JNA, iako je najvećim dijelom okupirala BiH ili je pomogla srpsko-crnogorskom 


NN 


okupatoru da to učini nije do samog kraja proglašena agresorom; 


. Sa zakašnjenjem su donešene ključne odluke, naprimjer: 


- Odluka o proglašenju neposredne ratne opasnosti. 
- Odluka o proglašenju ratnog stanja. 
- Odluka o općoj javnoj mobilizaciji. 


Ako bi tražili i imali u vidu objektivne okolnosti u kojima je djelovalo bh. Ruko- 
vodstvo, mogli bi donekle opravdati propuste: 


1. 


2. 


3. 


U to vrijeme je funkcionisala SFRJ i njeni organi. Odluke o smanjenju i razoru- 
žanju TO su oni donijeli. 

Destruktivno djelovanje pripadnika SDS i HDZ u institucijama vlasti BiH i ne- 
mogućnosti donošenja i usvajanja odluka. 

Dok BiH nije priznata kao nezavisna suverena država nije mogla proglasiti JNA 


agresorom a ni proglasiti ratno stanje, iako se i nakon priznanja nezavisnosti 
kasnilo. 

Bez obzira na sve, agresija na BiH se nije mogla izbjeći. Rukovodstvo BiH je iza- 
bralo, na kraju, jedino pravo opredjeljenje, borbu za nezavisnu i suverenu BiH. Do- 
nešene odluke osigurale su pretpostavke za odbranu BiH. 


Republika Bosna i Hercegovina i njeni legitimni, probosanski organi su organizo- 
vali, planirali i pripremali odbranu RBiH od agresije. Predsjedništvo RBiH u ulozi Vr- 
hovne komande uspješno je upravljalo, rukovodilo i komandovalo odbranom RBiH. 
Posebno je iskazana upornost i mudrost u toku međunarodnih pregovora za opsta- 
nak BiH cjelovite, suverene i nezavisne države posebno imajući u vidu u kakvim su 
se nepovoljnim okolnostima vodili pregovori. Na kraju, treba istaći da je BiH opstala 
zahvaljujući hrabrim braniocima i mudrom i upornom rukovodstvu BiH. 


IV 


Na RBiH je izvršena klasična agresija i od strane Srbije i Crne Gore i od strane Hr- 
vatske. U agresiji su imali i jedan i drugi agresor jake oslonce u samoj BiH od strane 
srpskog i hrvatskog rukovodstva, od Vojske Republike Srpske i HVO kao i od snaga 
izdajnika iz bošnjačkog naroda Fikreta Abdića i njegove vojske. Skoro sve presude 
u Krivičnom sudu u Hagu za bivšu Jugoslaviju koje tretiraju karakter rata (sukob) u 
BiH tretiraju ga kao međunarodni sukob, a u ključnim presudama navode da je to 
bio Udruženi zločinački poduhvat". 


Bosna i Hercegovina, odnosno njeni branioci, vodili su pravedan, Odbrambeno- 
oslobodilački rat protiv agresora". 


Nakon više od 20 godina poslije Dejtonskog mira, događa se nešto slično. Srbija i 
Hrvatska se po mnogo čemu ne slažu, ali kada je pretenzija prema BiH i Bošnjacima 
u pitanju, tu se slažu. 

profdr.sc. MARINKO PEJIĆ 


DOPRINOS HRVATSKOG NARODNOG VIJEĆA 
ISTINI I PRAVDI U BOSNI I HERCEGOVINI 


U ovom članku sam nastojao u najkraćim crtama predstaviti zalaganje i doprinos 
Hrvatskog narodnog vijeća u Bosni i Hercegovini (HNV BiH) istini i pravdi u 
BiH, posebno istini o obrani R BiH od agresije i osvajačkog rata 1992-1995. te obrani 
od agresije na istinu o obrani R BiH. 


Hrvatsko narodno vijeće u BiH osnovano je na općem Saboru Hrvata BiH odr- 
žanom 06.02. 1994. godine u Sarajevu, kao izvršno tijelo Sabora , koje prema tome 
predstavlja vrhovno političko predstavničko tijelo Hrvata podrijetlom iz Bosne i 
Hercegovine, nastanjenih bilo gdje u svijetu. Na Saboru je prihvaćeno stajalište da 
je cjelovitost države Bosne i Hercegovine vitalni interes hrvatskog naroda Bosne i 
Hercegovine, koji je uvjetovan povijesnim, geografskim , privrednim, tradicijskim i 
političkim razlozima, a što je u interesu svakog od njenih naroda. 


Sabor je donio Deklaraciju kojom se, između ostalog, zahtijeva (traži) hitan i pot- 
pun prestanak svih ratnih djelovanja na svim bojištima Bosne i Hercegovine, zatim 
da se osigura kontinuitet državnosti svakog naroda u Bosni i Hercegovini na cijlom 
području države, da se izražava iskreno poštovanje svim nedužnim žrtvama, te da 
se obiteljima žrtava izražava suosjećanje, a sudi svim počiniteljima ratnih zločina i 
genocida. 


HNV se u toku svoga djelovanja predstavilo kao udruga civilnog društva (nevla- 
dina organizacija), demokratski profilirana, koja u sebi okuplja kulturne, znanstvene 
djelatnike i predstavnike Katoličke crkve u BiH . Svi oni vole svoju domovinu BiH i 
zauzimaju se za očuvanje njenog suvereniteta i integriteta, te zajedništva, suradnje, 
razumijevanja i solidarnosti njenih naroda i narodnosti. 

Od osnivačkog Sabora pa do današnjih dana Hrvatsko narodno vijeće je uložilo 
mnogo truda boreći se protiv agresije na istinu i očuvanje istine o oružanoj agresiji 
na Bosnu i Hercegovinu, zatim za obilježavanje svih važnijih datuma i događaja. 


Reagiralo je, također, na svako iznošenje neistinitog mišljenja o agresiji i ratnim 
događajima, negiranje zločina i genocida počinjenih nad Bošnjacima i Hrvatima od 
strane agresora u Srebrenici, Prijedoru i mnogim drugim mjestima diljem Bosne i 
Hercegovine. Više puta smo davali podršku putem medija banjalučkom biskupu dr. 
Franji Komarici, nakon grubih napada od strane Milorada Dodika, zbog biskupovog 
iznošenja sasvim istinitih podataka o stradanju njegovih vjernika i njihovom progo- 
nu iz njihovih domova, te sustavnom onemogućavanju njihovoga povratka. 


Reagirali smo, također, na neistinite tvrdnje iz Republike Srpske i Republike Srbi- 
je, daje u Bosni i Hercegovini bio građanski i vjerski rat, a da nije bilo agresije na našu 
državu. Prava je istina, međutim, da je na Bosnu i Hercegovinu izvršena agresija od 
strane JNA, Srbije i Crne Gore, kao i sa strane Republike Hrvatske, nakon dogovora 
Miloševića i Tuđmana o podjeli Bosne i Hercegovine i organiziranog zločinačkog 
poduhvata zbog kojeg su osuđeni od strane ICTY-ja glavni akteri poduhvata — Prlić i 
ostali. Žrtve zločinačkog poduhvata bili su Bošnjaci, ali i Hrvati, posebice iz Središnje 
Bosne, od kojih su mnogi silom preseljeni iz svojih domova u Hercegovinu kako bi 
se tamo promijenila demografska struktura. Zločinački je poduhvat doveo do tra- 
gičnih sukoba HVO-a i Armije RBiH, u kojima je stradao veliki broj ljudi s obje strane, 
a što je oslabilo zajedničku obranu od zajedničkog agresora na BiH, koji su likovali 
zbog toga. Posljedice tih sukoba osjećaju se i danas u odnosima Bošnjaka i Hrvata, 
a isto tako i unutar samog hrvatskog korpusa u BiH. Dok Hrvati Hercegovine vođeni 
HDZ BiH, članove osuđene Prlićeve grupe slave kao heroje, većina bosanskih Hrva- 
ta, koji su okupljeni oko HNV-a i katoličke crkve, posebno oko bosanskih franjevaca, 
osuđuje zločine i nastoje uspostaviti dobre odnose sa Bošnjacima i pripadnicima 
drugih naroda u svom susjedstvu. HNV je više puta izrazio svoje neslaganje s upor- 
nim nastojanjem HNS (HDZ BiH )-a o formiranju trećeg entiteta, jer bi to dovelo do 
dalje podjele BiH i produbilo bi međusobne podjele samih Hrvata u BiH. Prijedlozi 
HDZ BiH za izmjene Izbornog zakona u BiH su ,,diskriminirajući za Hrvate koji žive u 
područjima gdje su oni u manjini" (B. Skopljaković, Oslobođenje, 16.10.2917.). To bi 
vodilo ka daljem urušavanju jedinstva Hrvata u BiH i pojačalo njihovo iseljavanje iz 
cijele države, posebice iz Središnje Bosne. 


Za razliku od HNS (HDZ BiH), koji zagovaraju obnavljanje HR Herceg — Bosne i po- 
djelu BiH, HNV se zalaže za Bosnu i Hercegovinu kao cjelovitu, suverenu, demokrat- 
sku, pravnu i sekularnu državu, ravnopravnih građana i naroda na cijelom njenom 
teritoriju i u svim njenim institucijama. 


HNV izražava svoje oštro protivljenje etničkom nacionalizmu, a zalaže se za ljud- 
ska prava i slobode svih stanovnika BiH, zatim, protivljenje održavanju Refernduma 

o sudbini Suda i Tužilaštva BiH, koje su najavljivali u RS, zatim obilježavanju dana dr- 
žavnosti RS, 9.01., koju je tog dana 1992. osnovao Radovan Karadžić, koji je osuđen 
za zločine nad Bošnjacima i Hrvatima tokom rata 1992.-1995. Nažalost, njegovi su- 
narodnjaci ga glorificiraju i proglašavaju herojem kao i Ratka Mladića, koji je također 
kažnjen za zločine i genocid u BiH. 


HNV je uvijek branio istinu i pravdu, jer bez istine i pravde nema pomirenja i pra- 
štanja, koji su preduvjet za zajedništvo, međusobnu suradnju, solidarnost i dobre 
odnose između bosanskohercegovačkih naroda i narodnosti, te njihov sretan život 
u zajedničkoj njihovoj domovini BiH. Zalaže se da se svaki događaj naziva pravim 
imenom — zločin zločinom, genocid genocidom, agresija agresijom, a da se ne negi- 
raju ti događaji koji su se zaista dogodili, niti izmišljaju događaji koji se nisu dogodili. 
Oni pojedinci koji negiraju agresiju na BiH, zločine i genocid, a koji su stvarno poči- 
njeni, predstavljaju agresore na istinu o obrani R BiH. 


HNV je uputio svoj prosvjed na izjave Milorada Dodika o nepoštivanju suvereni- 
teta i integriteta međunarodno priznate države BiH, podrivajući na taj način njene 
temelje i kršeći Europsku konvenciju o ljudskim pravima te ugrožavajući i negirajući 
time identitet i prava Bošnjaka i Hrvata kao konstitutivnih naroda kao i drugih sta- 
novnika RS koji nisu srpske nacionalnosti. Reagirali smo, posebice, zbog onemo- 
gućavanja povratka na svoja ognjišta, prognanicima i izbjeglicama nesrpske naci- 
onalnosti u RS i smatramo da to predstavlja svojevrsni genocid. Milorad Dodik je 
javno govorio, više puta, da nema povratka prognanicima i izbjeglicama. Jednako 
tako smo reagirali kada je u pitanju diskriminacija bošnjačke djece u školama u RS 
kojima je onemogućena nastava na njihovom maternjem jeziku, a umjesto pravog 
naziva ,,bosanski jezik" u školama koriste naziv ,jezik bošnjačkog naroda", što je slu- 
čaj bez presedana u civiliziranom svijetu. Građani RS koji nisu srpske nacionalnosti 
ne mogu ostvariti ljudska prava i slobode zagarantirane Ustavom. 


Član presjedništva ispred hrvatskog naroda u BiH, Dragan Čović, nije ništa učinio 
da Hrvati u RS budu ravnopravni kao konstitutivni narod, već se sa svojim prijate- 
ljem Miloradom Dodikom solidarizira oko podjele BiH, a ministar skrbi u RS gosp. 
Čordaš (HDZ BiH) izjavljuje da Hrvati u RS nemaju nikakvih problema. Za kratko vri- 
jeme bit će, možda, ministar u pravu, jer bi se moglo desiti da Hrvata ne bude uopće 
u RS, pa samim tim, Hrvati u RS neće imati problema. 


Umjesto takvih segregacijskih i diskriminirajućih postupaka, HNV se zalaže za 
jednakopravnost svih građana BiH na cijelome njenom području, za zajedništvo, 
uzajamno poštovanje, suradnju i razumijevanje među pripadnicima različitih nacio- 
nalnosti i konfesionalnosti. To je put ka sretnom, mirnom i prosperitetnom životu u 
zajedničkoj njihovoj domovini BiH. 

HNV je iskrenim i istinoljubivim djelovanjem njegovih članova pridonosio i pri- 
donosi istini i pravdi, posebno obrani i zaštiti od napada na istinu o događajima u 

BiH tokom rata 1992-1995, pa do danas. Zahvaljujući ispravnim stajalištima, entu- 
zijazmu, ljubavi i privrženosti prema domovini, članovi HNV-a su stvorili (postavili) 
ciljeve svoga djelovanja sukladno temeljnim načelima postavljenim na osnivačkom 
Saboru. HNV se zalagao, u prvom, redu za nedjeljivost BiH, te ustavnu jednakoprav- 
nost svih njenih građana (stanovnika) iomogućavanje održivog povratka prognani- 
ka na njihova ognjišta te za pomirenje i praštanje u ratu sukobljenih naroda. 


HNV će se i dalje zalagati i djelovati na istim načelima, boriti se za istinu i prav- 
du te protiv agresije na istinu i pravdu, posebno protiv nametanja osjećaja manje 
vrijednosti Hrvata koji nisu članovi HDZ BiH, od onih koji su članovi te stranke i koji 
zagovaraju treći entitet u BiH i etnofederalizaciju, što bi dovelo do podjele BiH i još 
masovnijeg iseljavanja njenih građana. 

U vremenu brutalnih nasrtaja na istinu o događajima u BiH, kako u ratu 1992.- 
1995. tako i događajima nakon ratate iskrivljivanju istine o agresiji, zločinima i geno- 
cidu tokom rata, HNV je ostao čvrst na crti obrane istine, sukladno svojim temeljnim 
načelima i ciljevima svog osnivanja i djelovanja, a na ponos svojim sunarodnjacima 
(Hrvatima u BiH i u dijaspori) i svim Bosancima i Hercegovcima koji iskreno vole 
svoju domovinu i protiv su njene diobe. Svojim djelovanjem, kod građana svih na- 
cionalnosti, koji nisu zavedeni od nacionalista, HNV svojim djelovanjem nailazi na 
odobravanje i podršku mnogih domoljubivih Bosanaca i Hercegovaca,( Bosanki i 
Hercegovki) te kod njih razvija ljubav i antropološki osjećaj prema domovini BiH. 


Pripadnici HNV su ljudi dobre volje, pravi bh. domoljubi, nadahnuti osjećajem za 
pravdu i istinu, pa privlače svojim djelovanjem i pripadnike mlade generacije bez 
obzira na njihovu nacionalnu pripadnost i motiviraju ih da i oni pridonose pravdi i 
istini te dobrobiti, napretku i sretnijoj budućnosti naše domovine BiH i njenih napa- 
ćenih građana. 

General Fikret Muslimović 


MORALNE DIMENZIJE RATA 


a) Osnove pojma borbenog morala 


Moral u ratu se razmatra kao spremnost stanovništva i oružanih snaga zaraćene 
strane za napore i žrtave koje su posljedica raznih sadržaja rata, posebno oružane 
borbe. Prema tome, borbeni moral pokazuje spremnost za napore u ratnim uslo- 
vima visokih rizika za život, zdravlje i druge individualne, društvene i državne, ma- 
terijalne i nematerijalne vrijednosti. Borbeni moral zaraćene strane je jedinstvena 
vrijednosna cjelina koja se samo uslovno može dijeliti na (a) borbeni moral stanov- 
ništva i (b) borbeni moral oružanih snaga. 


Kvalitet borbenog morala je odraz raznih elementa svijesti iz odgoja, obrazova- 
nja, tradicije, razumijevanja ratnih političkih okolnosti i ciljeva koje odnosna zaraće- 
na strana želi postići oružanom borbom kao sredstvom svoje politike. 


Ratovodstvo, odnosno vrhovna komanda je odgovorna za stanje borbenog 
morala stanovništva i oružanih snaga, te uspostavlja stručne nosioce za praćenje, 
analizu, procjenu, planiranje i realiziranje mjera na izgradnji borbenog morala sta- 
novništva, vojske i drugih subjekata odnosne zaraćene strane. Uprava za moral Ge- 
neralštaba Armije RBiH je koordinirala djelovanje oko 3.600 stručnih nosilaca brige 
za stanje morala u jedinicama na svim nivoima, što je bio izraz visokog stupnja orga- 
niziranog djelovanja u oružanim i drugim sadržajima odbrane Bosne i Hercegovine. 


Borbeni moral je oscilirajući kvalitet izložen utjecajima sa raznih strana. Događaji 
u oružanim snagama, među građanima, u društvu, državi, savezničkim i susjednim 
zemljama, na strani neprijatelja i njegovih saveznika, u regiji i svijetu mogu da utje- 
ču na stanje borbenog morala, pozitivno ili negativno. Vremenski, meteo i zemljišni 
uslovi, taktička, operativna i staretiška pozicija vojske naspram neprijateljske strane, 
također utječu na borbeni moral. U sistemu odbrane Bosne i Hercegovine, organi- 
zirano je da se dinamično sagledavaju, s jedne strane pozitivni, a s druge negativni 

utjecaji na borbeni moral, s ciljem da se pospješe pozitivni, a blokiraju, ublaže i pre- 
vaziđu negativni utjecaji. 


b) Usporedba o borbenom moralu pravedne i nepravedne zaraćene strane 


Moralne strane konkretnih ratova i rata kao društvene pojave uopće, predmet 
su pažnje ratovodstava i raznih društvenih faktora zaraćenih strana, njihovih save- 
znika, naučne, stručne i šire javnosti u lokalnim, regionalnim i globalnim okvirima. 
Razmatraju se u kontekstu ocjena o političkom karakteru rata, čime se odgovara na 
pitanje ko vodi pravedan a ko nepravedan rat, ko odbrambeni, a ko osvajački rat. 
Presudan utjecaj na moralne osnove i strane rata ima politika koja se služi ratom kao 
svojim sredstvom za postizanje određenih ciljeva. 


Pravedne politike, kakva je bila i politika po kojoj je organizirana odbrana Bosne 
i Hercegovine u ratu 1992.-1995. godine: vode pravedan rat iz krajnje nužde; nisu u 
stanju da izbjegnu rat a da ne izgube državni, nacionalni identitet; po prirodi svoje 
pravednosti poštuju međunarodne konvencije o ratu; dobijaju podršku svoje i jav- 
nosti širom svijeta, pa čak i podršku od građana i nevladinih asocijacija u sredinama 
onih koji su nepravednom politikom uzrokovali, poveli rat. Prema tim kriterijima 
RBiH kao zaraćena strana je vodila pravedan, odbrambeni rat. 


Nepravedne politike, kakve su bile i politike po kojima je organizirana oružana 
agresija na Bosnu i Hercegovinu 1992.-1995. godine: vode nepravedan rat; mogle 
su a nisu odlučile da izbjegnu rat; da su se odlučile izbjeći rat, ne bi dovele u pitanje 
svoj državni identitet; po prirodi svoje nepravednosti krše međunarodne konvenci- 
je o ratu; u oružanoj borbi zločinački se ponašaju; u diplomatiji se služe intrigama; 
ne informiraju o istini već propagiraju neistine; obomanama opravdavaju rat i motivi- 
raju stanovništvo za napore i žrtve u ratu; uz oružanu borbu provode specijalne po- 
drivačke operacije koje obuhvataju terorističke metode radi zastrašivanja i slablje- 
nja ratnih napora suprotstavljene pravedne zaraćene strane. Prema tim kriterijima 
Srbija kao zaraćena strana je vodila nepravedan, osvajački rat. Također prema tim 
kriterijima, Hrvatska je u otporu srbijanskoj agresiji vodila pravedan odbrambeni 
rat, a u Bosni i Hercegovini je vodila nepravedan, osvajački rat. 


Zakonomjerno, izrazito je snažniji borbeni moral stanovništva i oružanih snaga 
zaraćene strane koja vodi pravedan, odbrambeni rat, odnosno bitno je slabiji bor- 
beni moral zaraćene strane koja vodi nepravedan, osvajački rat. Najčešće, kompa- 
rativna ratna prednost nepravednih je količina i razorna moć naoružanja, te izbor 
vremena i drugih strateških parametara izazivanja, početka i vođenja rata. Kom- 
parativna ratna prednost pravednih je visok, snažan borbeni moral stanovništva i 
oružanih snaga, podrška najšire javnosti, savezništvo sa demokratskim i slobodo- 
ljubivim subjektima širom svijeta. Ova zakonomjernost u potpunosti se ispoljila u 
slučaju visokog borbenog morala snaga odbrane Bosne i Hercegovine, upravo po 
osnovu pravednosti borbe. 

U poslijeratno vrijeme Srbija i Hrvatska, prema svojim nepravednim, ratnim 
ideološkim i političkim osnovama i ciljevima, iskrivljeno tumače uzroke, tokove, re- 
zultate i posljedice rata. Teže da se odmaknu od krivnje za uzroke rata i njegove 
zločinačke posljedice u pogledu stradanja ljudi i uništavanja materijalnih dobara, 
odnosno na sceni su težnje da odgovornost za uzroke i uništavajuće posljedice rata 
prebace na ratovodstvo i subjekte odbrane Bosne i Hercegovine. Stepen agresor- 
ske krivnje za uzroke i posljedice rata se može mjeriti po visokom intenzitetu nje- 
govih težnji da se najbitnije činjenice iz procesa uzrokovanja i procesa nastajanja 
posljedica ignoriraju, skrivaju ili iskrivljeno tumače. Naučni pristup odbacuju ili ga 
ideologiziraju. Nauci zadaju šta treba biti njen rezultat, čime se institucije namijenje- 
ne za nauku pretvaraju u propagandne mehanizme pod kontrolom velikosrpskih i 
velikohrvatskih ideoloških centara. Uz sve to, falsificiraju i izmišljaju događaje ili pak 
činjenicama sa margine pridaju naročit značaj. 


c) Glavni izvori visokog borbenog morala snaga odbrane BiH 


Borbeni moral stanovništva i oružanih snaga Republike Bosne i Hercegovine je 
bio izrazito visok i kao takav kompenzirao inferiornost u količini i kvalitetu naoruža- 
nja, kao i inferiornost u geostrateškoj poziciji potpunog okruženja neprijateljskim 
snagama, naročito do Vašingtonskog sporazuma, početkom 1994. godine. Ažurira- 
njem spiska brojne relevantne argumentacije, dobiven je čvrst i nepobitan osnov 
da se o izvorima visokog morala snaga odbrane Bosne i Hercegovine kao zaraćene 
strane, izvedu slijedeći zaključci: 


(a) građani su se uvjerili da su legalni i legitimni autoriteti Republike Bosne i Her- 
cegovine ulagali velike napore da se izbjegne rat i očuva mir; 


(b) građani su se uvjerili da državni i politički predstavnici RBiH nisu mogli izbjeći 
rat; 


(c) građani su znali da je Bosna i Hercegovina ušla u rat u krajnjoj nuždi i daje njoj 
rat nametnut izvana; 


(d) građani su uvidjeli da se rat nije mogao izbjeći čak i u slučaju da je odusta- 
janjem od oružane odbrane žrtvovan državni identitet Bosne i Hercegovine jer bi 
njeno stanovništvo bilo vojno mobilizirano za agresiju Srbije na susjednu državu 
Hrvatsku; 


(e) nužnost i pravednost odbrane Bosne i Hercegovine je podrazumijevala po- 
znavanje i poštivanje međunarodnih konvencija o ratu; 


(f) snage odbrane Bosne i Hercegovine su imale podršku međunarodne zajedni- 
ce i javnog mnijenja širom svijeta; 


(g) mediji na strani snaga odbrane Bosne i Hercegovine su informirali javnost o 
istini, suzbijajući laži lansirane putem neprijateljske propagande. 

d) Agresorska propaganda je usmjerena s ciljem da slomi borbeni moral 
branitelja 


Neprijateljske naoružane formacije su borbeno djelovale s ciljem da slome otpor 
branitelja na linijama fronta, a neprijateljska propaganda je koncipirana i usmjere- 
na s ciljem da slomi borbeni moral snaga odbrane BiH, da ojača borbeni moral na 
svojoj agresorskoj strani i da odvrati međunarodnu zajednicu od podrške snagama 
odbrane RBiH. 


Koncept i način realiziranja neprijateljske propagande prema snagama odbrane 
RBiH je bio kontraproduktivan, jer je bio totalno oneljuđen, nepravedan, neuvjerljiv, 
brutalan i nemoralan, usklađen sa zločinačkom praksom genocida i urbicida. Što su 
više tako propagirali, kod branitelja je jačalo uvjerenje da su na pravednoj strani, da 
moraju istrajati u postizanju ciljeva odbrane BiH, što je praktički bilo jačanje moral- 
ne snage kao glavnog izvora i parametra borbene moći. 


Ažurno smo pratili i procjenjivali neprijateljsku propagandu pa smo se pitali da 
lije taj njen kontraproduktivni karakter bio (a) izraz profesionalne nekompetentno- 
sti, neznanja ili pak (b) izraz suptilne namjere visoko profesionalnih da se raznim 
sadržajima i formama zločinačkog i propagandnog vandalizma isprovociraju snage 
odbrane R BiH kako bi se iz njihovih redova ispoljilo osvetničko ponašanje da se 
zločinom odgovori na zločin, odnosno da se lažima odgovara na laži. Cijenili smo 
da je takva neprijateljska propaganda bila izraz suptilne namjere da se isprovociraju 
snage odbrane i da ih navedu da zločinački postupaju slično kao i oni sa neprijatelj- 
ske strane. To provociranje je proizvodilo kontraefekte pa je po tom osnovu borbeni 
moral snaga odbrane dodatno jačao. 


Naš odgovor na takvu neprijateljsku zločinačku praksu i propagandu je bio da ni 
u čemu ne smijemo kopirati njihovo ponašanje, da umjesto propagiranja raznih laži 
trebamo organizirati informiranje o istinama, a posebno da ne smijemo nigdje po- 
stupati osvetnički na zločinački način kako to oni čine. Vrijeme je pokazalo da smo 
ispravno procijenili šta trebamo činiti, jer je za nas bilo irelevantno da li oni provode 
za sebe kontraproduktivnu propagandu iz razloga slabe stručnosti ili iz razloga sup- 
tilno sračunate namjere da nas isprovociraju da se iz osvete negativno ponašamo 
kako bi oni u našem negativnom ponašanju dobili argumente za uvjeravanje svog 
stanovništva, međunarodne zajednice i šireg javnog mnijenja, da smo mi krivi za 
uzroke i posljedice rata. 

e) Agresorsko podrivanje (subverzija) usmjereno s ciljem da slomi moral 
branitelja 


Udar na borbeni moral nije bio samo putem borbenih operacija s fronta i putem 
neprijateljske propagande, već i putem subverzije, unutarnjeg podrivanja s ciljem 
da civilna Vrhovna komanda izgubi kontrolu nad dijelovima Armije RBiH, kako bi 
ti dijelovi bili upotrijebljeni za nastanak paradržavnih tvorevina suprostavljenih le- 
galnim i legitimnim, najvišim autoritetima vlasti. U tom kontekstu treba razmatrati 
i slučajeve neposlušnosti. Indikativno je bilo da su se nosioci takvih pokušaja protiv 
civilne V/yhovne komande koristili istim sadržajima propagande, kao i propagandni 
centri sa neprijateljske strane, u čemu je dominirala teza da je Armija RBiH u funkciji 
uspostave islamskog poretka u BiH. Zanimljivo je da matrica te propagande poslije 
rata nije iščezla i da se još uvijek obilato koristi, nažalost i od strane nekih političkih i 
akademskih autoriteta među Bošnjacima. Zato, antipodrivačka borba mora biti naj- 
važnija strana u zalaganju za očuvanje i stabiliziranje mira u BiH. 


I poslije rata, protiv BiH je u toku snažna, vrlo organizirana podrivačka operacija 
koja može dovesti do narušavanja mira. Zato je nužna antipodrivačka aktivnost s 
ciljem zaštite mira. Nažalost, nivo antipodrivačke organiziranosti je ispod nivoa po- 
drivačke organiziranosti. Podrivačke snage se ujedinjuju protiv BiH, a snage unutar 
BiH koje trebaju biti činioci antipodrivačkih mjera su razjedinjene, međusobno se 
sukobljavaju, a neke učestalo poručuju da neće sarađivati sa svojim konkurentima 
u borbi za vlast. 


Narod Bosne i Hercegovine treba znati da stručne službe sigurnosti ne mogu 
izaći nakraj sa podrivanjem iznutra, ako se antipodrivački ne ponaša svaki građanin 
i svaka društvena institucija, posebno institucije u oblasti kulture, medija, obrazova- 
nja i odgoja. Politički pokret za očuvanje mira u BiH mora biti antipodrivačkog ka- 
raktera. Tek u ambijentu antipodrivačkog ponašanja svih, stručni nosioci sigurnosti 
mogu ostvariti svoje zakonom utvrđene odgovornosti. 


f) Borbeni moral i sadržaji rata 


Rat je produžetak politike zaraćenih strana oružanim sredstvima, a oružana bor- 
ba je osnovni, ali ne jedini sadržaj rata. Za postizanje ratnih političkih ciljeva, zara- 
ćene strane, države ili politički pokreti organiziraju i upotrebljavaju, pored oružane 
borbe, i druge bitne sadržaje rata: diplomatiju; informiranje i propagandu; logistiku; 
proizvodnju za opće životne i vojne potrebe; mobilizaciju stanovništva na razne rat- 
ne, a posebno za vojne potrebe; obavještajni rad; sigurnosnu zaštitu stanovništva, 
institucija, teritorije i infrastrukture; brigu o etičkoj, moralnoj i političkoj percepciji 
ratnih okolnosti ... 


Prema tome, ratne strategije i doktrine obuhvataju civilnu i vojnu komponentu. 
Važan je sklad u razumijevanju civilne i vojne komponente ratnih napora. Apsuluti- 

ziranje bilo koje od tih komponenti uzrokuje slabosti sa negativnim posljedicama za 
ishod rata. Politička zrelost ratovodstva u odbrani Bosne i Hercegovine potvrdila se, 
pored ostalog, i usklađivanjem tih komponenti kroz proces odlučivanja, usmjerava- 
nja i skladnog povezivanja civilnih i vojnih faktora rata. 


U vezi s tim, kroz izgradnju borbenog morala u sistemu odbrane Bosne i Herce- 
govine, patriotizam je tretiran u okvirima slijedećih političkih činjenica: 


(a) ratovodstvo je funkcija civilnih najviših ustavom utvrđenih državnih i politič- 
kih autoriteta i institucija; 


(b) civilnog vrhovnog komandanta, Predsjedništvo RBiH, na čelu sa Izetbegovi- 
ćem je odredio narod na demokratskim izborima; 


(c) prvu vojnu ličnost u Armiji određuje civilni vrhovni komandant; 


(d) prva vojna ličnost mora biti neprikosnoveno lojalna civilnom vrhovnom ko- 
mandantu; 


(e) s obzirom da narod bira civilnog vrhovnog komandanta, odnos prema njemu 
je ustvari odnos prema političkoj volji naroda, a poštivanje te volje je mjera patrio- 
tizma. 


(f) ne može vojnik ili general odbacivati direktive civilnog vrhovnog komandan- 
ta, a uz to tvrditi da je patriota. 


(g) obaveza da se u ratu poštuju i provode odluke civilne vrhovne komande ne 
smije se prepuštati vulgarnom shvatanju slobode i demokratije, jer su odnosi u ratu 
ustrojeni po principima subordinacije a ne po principima samoupravljanja i demo- 
kratije. 


U izgradnji morala Oružanih snaga RBiH, prioritet iznad svih drugih prioriteta je 
bila izgradnja čvrstog, discipliniranog sistema komandovanja po principu subordi- 
nacije, što je obuhvatalo mjere za jačanje povjerenja u taj sistem kao kičmu vojne 
organizacije. Neprijateljska propaganda je bila usmjerena da u narodu na strani sna- 
ga odbrane izazove, proširi i produbi nepovjerenje, posebno prema civilnoj Vrhov- 
noj komandi i članovima Generalštaba. Uprava za moral Generalštaba je organizi- 
rala da stanovništvo i pripadnici Armije RBiH, suprotno težnjama neprijatelja, jačaju 
povjerenje prema ratovodstvu. 


Za svaki od sadržaja rata, zaraćene strane pripremaju posebne institucije, snage, 
sredstva, stručne nosioce, doktrine, strategije, standardne operativne procedure i 
taktike borbe. Prema tome, rat je kompleksna društvena pojava u kojoj se uz pro- 
storne i materijalne resurse angažira čitav narod, a vojno angažiranje je esencija i 
rezultatna tih napora. U toj kompleksnosti ratovodstvo u odbrani Bosne i Hercego- 
vine je uspostavilo podjelu raznih uloga i zadataka u skladu sa jedinstveno postav- 
ljenim ciljem odbrane. Oružanu borbu realizirale su oružane snage, Armija RBiH i 

dijelovi policije. Za njihovu pripremu zakonski su zadužena odgovarajuća državna 
ministarstva, a za borbenu upotrebu nadležno je bilo isključivo Predsjedništvo RBiH 
kao civilni vrhovni komandant koji simbolizira suverenu volju naroda. Generalštab 
i vojska su bili stručni nosioci oružane borbe samo po odluci civilnog vrhovnog ko- 
mandanta. Izvan odluka civilnog vrhovnog komandanta vojska ne smije borbeno 
djelovati. U uslovima rata i mira, civilni organi za poslove odbrane bili su zaduženi 
da snabdijevaju oružane snage svim nužnim resursima u koje spadaju ljudi, materi- 
jalna, finansijska i energetska sredstva. Ta mobilnost raznih društvenih činilaca osi- 
gurala je visok stupanj mobilnosti čitavog naroda, što je bilo od naročitog značaja 
za izgradnju borbenog morala. 


g) Preventiva u izgradnji i zaštiti morala Armije RBiH 


Neprijatelj je podsticao na negativna ponašanja u redovima branitelja Bosne 
i Hercegovine. Zalaganje za red, disciplinu, poštivanje zakona, propisa, direktiva i 
nardbi u sistemu komandovanja imalo je karakter preveniranja negativnih ponaša- 
nja. Preveniranje negativnih ponašanja je imalo karakter zaštite moralnih i borbenih 
kvaliteta snaga odbrane RBiH. Samo pojedinci i grupe u malim jedinicama Armije 
RBiH, na vrlo uskim dijelovima fronta, prekršili su međunarodne konvencije o ratu, 
čime je nanesena šteta i mrlja pravednoj borbi u odbrani Bosne i Hercegovine. Pri 
tome treba imati u vidu da je Armija RBiH u svojim redovima imala od 185 do 250 
hiljada boraca na frontu od oko 1.600 kilometara. Nedolično ponašanje malobroj- 
nih na vrlo uskim dijelovima fronta, neprijateljskom propagandom se želi staviti na 
teret ratovodstvu, cjelini naših oružanih snaga, na svim dijelovima fronta. 


Tih odstupanja od direktiva civilne Vrhovne komande i faktora komandovanja u 
Armiji RBiH bilo je samo ondje gdje su bili neposlušni komandanti. To su bili poje- 
dinačni, izolirani slučajevi, samo u onim malim i uskim sredinama gdje naši utjeca- 
ji nisu bili dovoljno efikasni. Neposlušni u Armiji RBiH su izvršitelji zločina. Njihovi 
zločini su odraz otpora zahtjevima organa komandovanja. Takvi slučajevi su naru- 
šavali borbeni moral. Sistem komandovanja je reagirao, pored ostalog smjenama 
neposlušnih komandanata, te istražnim i sudskim postupcima, ali ne u mjeri kako je 
to trebalo. Operativni i taktički uslovi, totalno vojno okruženje i rizici da bi zbog re- 
presivnih mjera prema neposlušnima mogle pasti linije odbrane na frontu, te otvo- 
riti oružani sukobi unutar sistema odbrane, što je neprijatelj priželjkivao, glavni su, 
ali razumni pa i opravdani razlozi taktiziranja i odlaganja represivnih mjera prema 
nosiocima destrukcije u redovima branitelja. Kada su poduzete, mjere prema nepo- 
slušnima rezultirale su jačanjem borbenog morala i zaštitom pravednog karaktera 
odbrane RBiH. 

h) Maskiranje agresije na Republiku Bosnu i Hercegovinu 


Činjenice, bitne za identifikaciju državnih faktora koji su donosili odluke o zapo- 
činjanju, vođenju i prekidu rata u Bosni i Hercegovini, argumentiraju da je Srbija i 
Crna Gora, odnosno, Savezna Republika Jugoslavija, u ulozi agresora, bila jedna od 
zaraćenih strana. Prema tome, izvršilac oružane agresije na Republiku Bosnu i Her- 
cegovinu su Oružane snage pod kontrolom Miloševićevog režima. Taj režim je po- 
stavio ciljeve agresije prema velikosrpskoj ideologiji o "ujedinjenju srpskih zemalja u 
jednu državu". Iz ekstremno nepravednih ciljeva agresije, proizašli su radikalni zadaci 
koji su realizirani zločinačkim, najgrubljjim metodama progona, etničkog čišćenja, 
masovnih ubijanja civilnog stanovništva, te uništavanja raznih objekata i tragova 
vjekovnog života nesrpskog, naročito bošnjačkog stanovništva u Bosni i Hercego- 
vini. 

U toku agresije na Republiku Bosnu i Hercegovinu, u sastavu Oružanih snaga 
pod kontrolom Miloševićevog režima bile su vojne i policijske snage raspoređene 
na teritorijama tri države: SRJ, R BiH i RH. U odnosu na dijelove Oružanih snaga an- 
gažirane u agresiji na R BiH i RH, Miloševićev režim je imao potrebu rješavati dva 
krupna pitanja: (a) legalizirati raspored vojnih potencijala pod svojom kontrolom, a 
borbeno angažiranih na teritorijama susjednih zemalja (Bosne i Hercegovine i Hr- 
vatske); i (b) maskirati vlastitu ulogu vrhovnog, civilnog i vojnog komandovanja tim 
dijelovima svojih Oružanih snaga. Ova dva pitanja — legalizacije i maskiranja, Milo- 
ševićev režim je rješavao uspostavom paradržava, "Republike Srpske" i "Autonomne 
Pokrajine Zapadna Bosna" u RBiH, te "Republike Srpske Krajine" u RH, što je korišteno 
za isticanje teza o građanskim ratovima. Od navedene tri paradržave, kao simbol 
zločinačke prakse Miloševićevog režima, još uvijek postoji "Republika Srpska". 


Uz oružanu agresiju na R BiH Miloševićev režim je primjenjivao političke, diplo- 
matske, propagandne, obavještajne i druge akcije, s jedinstvenim ciljem da se, uz 
što potpunije maskiranje oružane agresije, postignu genocidni ciljevi. Suštinski, ulo- 
ga Beograda u toku priprema i izvođenja agresije na R BiH, nije se mijenjala. Formal- 
no, mijenjali su se nazivi institucija preko kojih se ostvarivala takva uloga. Najtran- 
sparentnije je to priznao general Veljko Kadijević. On je u svojoj knjizi "Moje viđenje 
raspada" napisao: "Komande i jedinice JNA su činile kičmu vojske Republike Srpske sa 
kompletnim naoružanjem i opremom"! Vojska "Republike Srpske', u toku agresije na R 
BiH nije bila vojska posebne države. To je bila vojna formacija u sastavu Vojske Save- 
zne Republike Jugoslavije. Tokom agresije, nije se dovodio u pitanje odnos nadre- 
đenosti civilne Vrhovne komande i Generalštaba iz Beograda spram svojih jedinica 
koje su u R BiH, u svrhu maskiranja agresije objedinjene kroz formu "Vojske Republi- 
ke Srpske". Neki elementi takvog odnosa su održani i poslije rata. Nazivi: "Republika 
Srpska" i "Vojska Republike Srpske" su komponente strateškog maskiranja agresorske 
uloge Srbije i Crne Gore, odnosno Savezne Republike Jugoslavije. Upravo zbog 


1 Kadijević Veljko, Moje viđenje raspada, Politika, Beograd, 1993. godine, strana 148. 

toga, Srbija je trpila sankcije međunarodne zajednice, ali nije htjela priznati RBiH sve 
do Dejtonskog sporazuma, kada je legalizirana paradržava, Republika Srpska". 


i) Okupacijski proces 


U prvoj etapi okupacisjkog prcesa 1991. i 1992. godine osnovane su, srpske opći- 
ne" i,srspke autonomne oblasti" u okviru paradržave, Republike Srpske Bosne i Herce- 
govine", što je praćeno jakom propagandom, tranformacijom JNA u srpsku vojsku, 
demorstracijom sile JNA integrirane sa lokalnim četničkim formacijama, vojnom 
i policijskom mobilizacijom, blokadom komunikacija, iseljavanjem Srba iz multiet- 
ničkih sredina koje se planiraju oružano napasti, te evakuacijom ratnog materijala, 
privrednih i drugih resursa sa terotorija pod kontrolom legalnih vlasti RBiH na te- 
ritorije pod paradržavnom kontrolom takozvane ,Republike Srpske BiH". Vremenski, 
te pripreme su trajale do početka aprila 1992., kada je RBiH dobila međunarodno 
priznanje, što je nakon referenduma za nezavisnost BiH, od 29.02. i 01.03. 1992. go- 
dine, bio dodatni povod da se agresija na BiH nastavi totalnom primjenom oružane 
sile, čime se do tada grubo prijetilo. 


Planirano je da se u drugoj etapi okupira ostatak teritorija BiH, odnosno da se u 
potpunosti ukinu legalne institucije RBiH na preostalim lokalnim nivoima i na nivou 
države, te omogući da beogradski Miloševićev režim, putem paradržavnih instituci- 
ja, Republike Srpske Bosne i Hercegovine", može efektivno vršiti vlast na cijeloj teritoriji 
RBiH, čime bi bila okončana okupacija. Ta druga etapa okupacije, praćena raznovr- 
snim pritiscima, posebno demonstracijom sile JNA integrirane sa lokalnim četnič- 
kim paravojnim i parapolicijskim snagama, pokušala se ostvariti putem pregovo- 
ra u kojima su srbijanski predsjednik Slobodan Milošević i crnogorski predsjednik 
Momir Bulatović nastojali da BiH ostane u krnjoj Jugoslaviji. Pošto se to nije moglo 
ostvariti putem raznih pregovaračkih pokušaja, naročito na poznatim sastancima 
predsjednika svih šest republika bivše SFRJ početkom, odnosno u proljeće 1992. 
godine, drugu etapu okupacije RBiH, Miloševićev režim je pokušao ostvariti primje- 
nom oružane agresije kao sredstva svoje politike. 


Oružana agresija kao druga etapa okupacije počinje okončanjem prve etape. 
Operacijska osnovica za mobilizaciju, razvoj i grupisanje Miloševićeve vojske je bila 
teritorija na kojoj je putem paradržave, Republike Srpske BiH" već uspostavljena vlast 
beogradskog režima. Znači, okupirane teritorije RBiH u prvoj etapi su, uz teritori- 
je Srbije i Crne Gore bile vojna operacijska osnovica za ostvarivanje daljih ciljeva 
okupacije, u drugoj etapi, putem oružane agresije. Sa te operacijske osnovice, svi 
raspoloživi efektivi takozvane JNA integrirane sa lokalnim četničkim paravojnim i 
parapolicijskim formacijama, sa svojih, već zauzetih borbenih pozicija, borbeno su 
usmjereni za ofanzivna djejstva prema preostalim teritorijama pod kontrolom legal- 
nih vlasti RBiH. 

Iz naprijed navedenog proizilazi da je ostvariva okupacija teritorije neke zemlje 
od strane jedne ili više drugih zemalja, putem podrivačke agresije, snagama, sred- 
stvima i metodima specijalnog rata, znači bez oružane agresije u smislu klasičnog 
rata. Okupacija značajnih dijelova teritorije RBiH putem osnivanja takozvanih ,srp- 
skih" općina, oblasti i , Republike Srpske BiH" je postignuta putem podrivačke agre- 
sije, snagama, sredstvima i metodima specijalnog rata, što je poprimilo karakter 
priprema za klasičnu oružanu agresiju u kojoj je, uz klasično ratovanje, podrivačko 
djelovanje snagama, sredstvima i metodama specijalnog rata od strane beograd- 
skog režima i dalje nastavljeno, s ciljem okupacije preostalog dijela teritorije RBiH. 


Riječ, okupacija" znači ,zauzimanje tuđeg teritorija vojnom silom". Riječ, okupator" 
znači ,osvajač, onaj koji je silom osvojio određeno područje i održava se pomoću sile". 
Riječ, okupirati", znači pored ostalog ,zauzeti, osvojiti, zaposjesti"? 


Djelatnost beogradskog Miloševićevog režima u prvoj i drugoj etapi okupaci- 
je teritorija RBiH spada u okvire osnovnog, izvornog značenja termina ,okupacija', 
,okupator" i ,okupirati". Za drugu etapu okupacije, kako je naprijed objašnjeno, 
upravo to, vidi se sasvim jasno. Za identifikaciju djelovanja beogradskog režima u 
prvoj etapi okupacije, da spada u okvire izvornog značenja tri riječi - ,okupacija', 
,okupator'" i ,okupirati", bitno je logički sagledati da su takozvane ,srpske" općine, 
oblasti i, Republika Srpska BiH" osnovane protiv volje većine građana BiH, s ciljem da 
bude samo,srpsko" ono što je historijski i po Ustavu i srpsko i hrvatsko i bošnjačko i 
svih građana koji žive u BiH, i to otimanjem pomoću demonstracije silom, prijetnje 
silom takozvane JNA integrirane sa lokalnim četničkim formacijama, znači upotre- 
bom vojne sile da bi se uspostavila paradržavna vlast suprotstavljena legalnoj vlasti, 
odnosno da bi se realizirala okupacija. 


2 Idrizović Muris, Jasenković Abdulah, Knor Vladimir, Rječnik stranih riječi, Književna zajednica Drugari, Sarajevo, 1990. godine, strana 257. 


AGRESIJA NA ISTINU O ODBRANI REPUBLIKE BOSNE I HERCEGOVINE 79 


Prof. dr. Selmo Cikotić 


POLITIČKI CILJEVI NAMJERA IZJEDNAČAVANJA 
ODGOVORNOSTI ZA ZLOČINE U RATU 


Dame i gospodo, 


za budućnost Bosne i Hercegovine, pravilno definiranje istine o karakteru minu- 
log rata od'92. do'95. i zauzimanje objektivnog stava prema njegovim posljedica- 
ma jednako je važno, danas, kao što je bila bitna i odbrana života iDomovine u ratu. 


S istinom o karakteru rata je direktno povezana i spremnost priznavanja i pri- 
hvatanja odgovornosti za zločine počinjene u rata. Možda je i bitnije zapaziti da 
istina prema suštini rata u RBiH direktno korenspondira i sa postojanjem ili nepo- 
stojanjem političke volje za izgradnju stabilne i slobodne Bosne i Hercegovine, kako 
danas tako i u budućnosti. 

Kao i uvijek u dosadašnjoj historiji, ratovi i agresije su uvijek dolazile spolja, Uvo- 
ženi u BiH, nikada nisu započinjali i izvoženi iz Bosne i Hercegovine. Kada govorimo 
o agresiji na istinu o karakteru posljednjeg rata na prostoru RBiH, onda je bitno pri- 
mijetiti da je istina napadnuta i iznutra, sa samog prostora Bosne i Hercegovine. lako 
su Bošnjaci kao narod bili stradalnici u najvećoj mjeri, i oni u pojedinim slučajevima 
učestvuju u agresiji na istinu, a da o ostalim narodima i ne govorimo. 

Klauzevitz je tvrdio da rat nije ništa drugo do nastavak politike drugim sredstvi- 
ma, a mi danas u BiH imamo Klauzevitza okrenutog naglavačke. Naime, na političkoj 
sceni Bosne i Hercegovine su prisutna nastojanja da se politikom ostvare ciljevi koji 
se nisu uspjeli postići ratom. 


Tako se na mnoštvo različitih načina može zapaziti manipuliranje istinom, statisti- 
kom, historijom, a imnogim drugim proizvodima ljudskog uma. Mnoge od pome- 
nutih manipulacija se ne čine samo u namjeri da se oblikuju narativi o dešavanjima 
koja su već prošla, već znatno češće da bi se ishodili određeni efekti u postojećim 
okolnostima te, također, da bi se iza buduća vremena dobile određene koncesije. 

Budući da se, vjerovatno, ni jednom drugom naukom ne manipulira kao histo- 
rijom, nastojat ću, kao skroman prilog traganju za istinom, iznijeti neke odrednice 
scenarija predviđenog za nestanak Republike Bosne i Hercegovine početkom '90-ih 
godina prošlog stoljeća, koji sam 1995. godine dobio od pripadnika Ministarstva 
odbrane Sjedinjenih Američkih Država. 


Naime, u toku raspada bivše Jugoslavije bilo je dogovoreno da se republikama 
koje traže nezavisnost ona treba i dati, odnosno, priznati. Bosna i Hercegovina je do- 
bila uslove referenduma za nezavisnost koji su bili nešto složeniji nego kod drugih 
republika. Na referendumu, koji je održan 29. februara i 01. marta 1992. godine, Bo- 
sna i Hercegovina je ispunila te kriterije. Preko 64% građana je izišlo na referendum, 
od čega se njih preko 99% izjasnilo "Za suverenu i nezavisnu Bosnu i Hercegovi- 
nu — Muslimana, Srba, Hrvata i drugih naroda koji u njoj žive", na temelju čega 
je Bosna i Hercegovina, kao i druge republike koje su je tražile, dobila međunarodno 
priznanje nezavisnosti. 


Međutim, scenario koji je bio napravljen u nekim evropskim centrima moći i neposred- 
nom susjedstvu Republike Bosne i Hercegovine predviđao je slijedeći razvoj događaja: 


Neposredno nakon proglašenja nezavisnosti od strane Republike Bosne i Herce- 
govine, Milošević je silom trebao zauzeti prostore koji su smatrani srpskim, Tuđman 
je, tihom okupacijom, trebao uzeti ono što je bilo naznačeno kao hrvatski povijesni 
prostori u Bosni i Hercegovini, nakon čega je trebalo ostati 11-12 muslimanskih en- 
klava. UNHCR je bio predviđen, da pod zaštitom UNPROFOR-a, tim enklavama do- 
stavlja hranu i lijekove. Time bi se, tokom ostatka 1992. godine situacija u zemlji do- 
vela u stanje ni rata ni mira s namjerom da se postigne efekat prividne pacifikacije. 


Početkom 1993. godine trebao je da se pojavi novi pregovarački tim međuna- 
rodne zajednice koji je trebao doći kod predsjednika Republike Bosne i Hercego- 
vine i kazati:,Predsjedniče, priznali smo vas, međutim, niste opstali, države nema" i po 
Makijavelijevom pravilu ,sve što u historiji propadne, propada iz dobrih razloga? pa 
moramo priznati činjenicu da Republika Bosna i Hercegovina više ne postoji, tako da 
moramo raditi na planu izrade novog rješenja, koje će podrazumijevati podjelu države 
i pripajanje njenih dijelova susjednim državama. No, prije nego što krenemo u proces 
crtanja novih granica, ugradit ćemo potrebne mehanizme za osiguranje svih nacional- 
nih, vjerskih, kulturnih, jezičkih i drugih prava za Muslimane (u to vrijeme), u jednom i 
drugom dijelu Republike Bosne i Hercegovine. 


Proces pregovaranja o definiranju i primjeni seta ljudskih prava za Muslimane, 
definiranja linija razgraničenja i moguće preseljavanje stanovništva (što je također 
bilo predviđeno) trebao je biti realiziran tokom 1993. godine, tako da već početkom 
1994. godine Bosne i Hercegovne ne bi bilo na političkoj mapi Evrope. 


Međutim, desilo se da je Republika Bosna i Hercegovina već 1992. godine ozbilj- 
no kompromitirala taj scenario. Bosanskohercegovačke odbrambene snage u na- 

stajanju, nakon prihvatanja početnog udara agresije i podnošenja ogromnih žrtava 
(uglavnom nevinih civila), pokazuju spremnost i sposobnost organiziranja i formira- 
nja jedinica. Tako se tokom ljeta i sa početkom jeseni već postižu prvi taktički uspje- 
si, formiraju brigade i korpusi ARBiH, brane i oslobađaju značajne teritorije Države. 

Usljed takvog razvoja događaja na terenu, kreatori ovog plana uviđaju da on 
neće biti uspješno realiziran. 


Tada se pristupilo izradi novog pristupa koji je u suštini cijenio: Odbrambene sna- 
ge RBiH se jedva nose sa protivnikom na jednom frontu. Međutim, ukoliko im se otvori 
drugi front, a pritom prekinu sve linije snabdijevanja i dotura, što se postiže uvođenjem 
Hrvatske u rat, neće imati nikakve šanse. Hrvatski predsjednik Tuđman je rado prihva- 
tio ovu mogućnost i drugi front je otvoren u proljeće '93. 


Bitna namjera ovog scenarija je bila i u kreiranju dojma da je ovo 'divlja' država 
u kojoj sva 'plemena' mrze i ubijaju jedna druge, čime se mogla pravdati politika 
neinterveniranja. 

Koliko god je Republika Bosna i Hercegovina, svojom odbranom, iznenadila svi- 
jet tokom prve godine rata, još viši stepen iznenađenja je postigla početkom druge 
godine rata — ne samo sposobnošću da prihvati i organizira odbranu već i da pobje- 
đuje na tom drugom frontu. 


Nakon što su Republika Bosna i Hercegovina i njene odbrambene snage pokazale 
sposobnost da se odbrane na frontu, u rješavanje krize se uključuju Sjedinjene Ame- 
ričke Države. Evropa se protivila uključivanju Sjedinjenih Američkih Država. Međutim, 
obzirom na ukupnu snagu koju na globalnom planu tada imaju Sjedinjene Države, 
predsjednik Klinton se na to nije obazirao. Naime, njemu je bilo bitno da Evropi, Rusiji, 
islamskim zemljama, a i čitavom svijetu pokaže ko apsolutno vlada i dominira pro- 
cesima na globalnom nivou, pa i na Balkanu, (koji je za globalne prostore i globalnu 
analizu bio daleko značajniji nego što je to njegova veličina sugerirala). 


I Milošević i Tuđman su imali podršku pojedinih evropskih metropola za rat pro- 
tiv Republike Bosne i Hercegovine, a na valu borbe protiv islama. 


Nakon angažovanja Sjedinjenih Država, došlo je do zaustavljanja rata između 
Republike Hrvatske i Republike Bosne i Hercegovine i potpisivanja Washingtonskog 
sporazuma. 


Kreatori prvobitnog plana o podjeli inestanku Republike Bosne i Hercegovine su 
pokušali još jednim potezom dokazati da je rat u Republici Bosni i Hercegovini po 
svojoj suštini građanski, što se najuvjerljivije moglo dokazati izazivanjem međumu- 
slimanskog sukoba. Nakon više neuspjelih pokušaja izazivanja sukoba između ide- 
ološki podijeljenih snaga bosanskih "komunista" i "nacionalista" na prostoru Tuzle, 
okrenuli su se prostoru Krajine i, utom pogledu, pouzdanom partneru — Fikretu Ab- 
diću. Poraz Abdićevih snaga i pobjeda jedinica ARBiH na tom prostoru su praktično 


postavili konačne uslove za američku administraciju da u potpunosti preuzme inici- 

jativu, angažovanjem tima "šatl diplomatije" i da na bazi već postojećeg plana Kon- 
takt grupe izradi konture plana za uspostavu mira u Republici Bosni i Hercegovini. 


Nakon dužeg perioda kombinovanih napora politike i diplomatije tokom '95. go- 
dine, NATO-vih zračnih udara i operacija ARBiH i HV (HVO), s početkom novembra 
'95. su počeli trosedmični pregovori koji su doveli do parafiranja u Daytonu (21. 11. 
'95.) i potpisivanja u Parizu (14. 12.'95.) sporazuma kojim je prekinut rat u Republici 
Bosni i Hercegovini. 


Sporazum su potpisali: za Republiku Bosnu i Hercegovinu — Alija Izetbegović, za 
Republiku Hrvatsku — Franjo Tuđman i za Saveznu Republiku Jugoslaviju — Slobo- 
dan Milošević. 

Ni tokom pregovora, niti nakon potpisivanja mirovnog sporazuma se nije ek- 
splicitno definiralo pitanje karaktera rata. Unatoč mnoštva rezolucija Generalne 
skupštine i Vijeća sigurnosti UN, velikog broja presuda Međunarodnog krivičnog 
tribunala za zločine počinjene na prostoru bivše Jugoslavije (ICTY), presude za ge- 
nocid od strane Međunarodnog suda pravde, susjedne države odbijaju prihvatiti 
svoju odgovornost za agresiju na Republiku Bosnu i Hercegovinu i posljedice koje 
takva odgovornost povlači. 


Tvrdnja da se u Republici Bosni i Hercegovini vodio građanski rat su, na nivou 
objektivne, međunarodne i opšteprihvaćene istine potpuno neodržive. Valja, pri- 
tom, prihvatiti i realnost da je pored agresije na Republiku BiH rat na njenom prosto- 
ru od'92. do'95. imao i elemenata građanskog rata. Međutim, da nije bilo agresije, 
prvo Savezne Republike Jugoslavije, pa onda i Republike Hrvatske, sa sigurnošću je 
moguće zaključiti da ni elemenata građanskog rata uopšte ne bi bilo. 


lako dileme oko učesnika i karaktera rata na našem prostoru i dalje izazivaju nesla- 
ganja i kontraverze, za mnoge nepristrasne analitičare i promatrače s velike distance 
nema nikakvih dilema — u ratu su učestvovali oni koji su potpisali sporazum o miru. 
Dakle, pošto su mirovni sporazum potpisali predsjednici Izetbegović, Tuđman i Milo- 
šević, u ratu su učestvovale države koje su oni predstavljali u pregovorima. Važno je 
naglasiti da predsjednici Savezne Republike Jugoslavije i Republike Hrvatske nisu bili 
nikakvi svjedoci već potpisnici Daytonskog mirovnog sporazuma, a svjedoci su bili 
predstavnici država članica Kontakt grupe (SAD, UK, Rusije, Francuske i Njemačke). 


Pored pitanja istine o suštini i karakteru rata u prošlosti, vaoma je važno pitanje 
i pravde — kako sa stanovišta današnjice, tako više i sa stanovišta budućnosti. Bez 
istine nema pravde, bez pravde ne može biti oprosta, bez oprosta nema pomirenja 
i rekonstrukcije međunacionalnih i međudržavnih odnosa, a bez pomirenja se ne 
može zamisliti ni zajednički život i rad različitih naroda, kako unutar Bosne i Herce- 
govine, tako i u širem regionu u kome je ona situirana, posebno u susjednim drža- 
vama Srbiji i Hrvatskoj. 

Tokom jednog od svojih posljednjih javnih nastupa predsjednik Alija Izetbego- 
vić je, pored ostalog, kazao: "Pomirenje se može temeljiti samo na istini, a istinu o bo- 
sanskom ratu mogu utvrditi samo međunarodni sudovi. U Hagu se piše nova historija 
Bosne.Ta historija možda neće biti savršena, ali će biti tačnija od bilo koje druge koju 
bi ljudi mogli napisati. Zato podržavajte Haški tribunal i tužbu protiv Jugoslavije pred 


"1 


Međunarodnim sudom pravde. Oni koji opstruiraju ove procese, ustvari se boje istine". 


Ista nastojanja da se ospori istina o karakteru rata u Republici Bosni i Hercegovini 
se prepoznaju i u odnosu prema procesima pred sudovima u Hagu — onima pred 
ICTY-em i pred Međunarodnim sudom pravde. 


Razlozi za ometanje ovih procesa mogu biti višestruki — da se, pred historijom, 
izbjegne moralna i politička odgovornost za određene odluke i postupke, koji su 
uzrokovali masovna stradanja ljudi, destrukciju država i mnogih institucija, razara- 
nje i uništavanje sveukupne organizacijske i fizičke infrastrukture na prostoru bivše 
SFRJ, posebno RBiH, uništavanje mnogih kulturnih vrijednosti, sakralnih objekata, 
spomenika kulture i umjetnosti, kultura suživota na ovim prostora, mnoštvo civili- 
zacijskih tekovina i td. 


Razloge valja tražiti iu namjeri da se ratovodstva pojedinih država s ovog prosto- 
ra sačuvaju od sudske odgovornosti, jer utvrđivanje sudske odgovornosti za pojedi- 
ne predstavnike državnih struktura za sobom povlači mnoštvo konkretnih pravnih, 
ekonomskih, finansijskih i drugih obaveza. 


U ovim i čitavom spektru drugih razloga valja tražiti i razumijevati uporna nasto- 
janja pojedinih političkih elita sa ovih prostora, BiH i susjednih država, da se posti- 
gne dojam da su sve strane činile zločine i da su sve strane odgovorne za zločine. 
Ukoliko se uspije postići efekat kvalitativne ravnoteže odgovornosti, onda kvantita- 
tivni pokazatelji postaju manje bitni, odnosno, nastoji ih se učiniti irelevantnim. 

U politici poricanja odgovornosti za počinjene zločine, uključujući i genocid, 
pored namjere da se pravda način ponašanja u prethodnom vremenu, nastoji se 
opravdati politika koja je proizvela zločine te stvoriti osnova za nastavak sličnog po- 
našanja i u budućnosti, i zalaganje za ostvarivanje, često neodrživih i nepravednih, 
političkih ciljeva koji se u prethodnim pokušajima nisu uspjeli postići. 

Međutim, sa stanovišta objektivnih činjenica i nepristrasnog gledanja na ove 
okolnosti, ni u kakvim okolnostima se ne može govoriti o izjednačavanju strana u 
ratnim sukobima — kako u pogledu odgovornosti za korištenje sile kao instrumenta 
za rješavanje otvorenih političkih pitanja, tako i u poledu odgovornosti za zločine 
koji su tokom rata počinjeni. 

Budući da je svaki od regionalnih, lokalnih, pristupa, od strane ostalih učesnika 
ovog procesa tretiran kao pristrasan i neobjektivan, uputno je konsultirati podatke 
onih koji su pažljivo i kompetentno pratili razvoj događaja na prostoru Republike 


' Iz govora predsjednika A. Izetbegovića na završnom predizbornom skupu SDA, u Zetri, u Sarajevu, 02. 10. 2002. godine. 

Bosne i Hercegovine, pa i u pogledu odgovornosti za zločine koji su počinjeni to- 
kom rata na njenom prostoru. 


Ilustracije radi, ugledni "The New York Times" je 9. marta 1995. godine objavio 
tekst u kome se pored ostalog navodi da je: "Centralna obavještajna agencija Za- 
ključila da je 90 procenata akata 'etničkog čišćenja" bilo izvršeno od strane Srba te 
da su vodeći srpski političari skoro sigurno imali ulogu u ovim zločinima". U ovom 
izvještaju CIA-e se dodaje: "Sistematična priroda srpskih aktivnosti snažno sugerira 
da su Pale a vjerovatno i Beograd igrali pažljivo prikrivenu ulogu u namjernom uni- 
štavanju i raseljavaju nesrpskog stanovništva". Komentarišući pokušaje pojedinih 
zvaničnika da balansiraju odgovornost strana za sukobe i zločene, u okviru ovog 
članka se citira izjava zvaničnika američke administracije, koji kaže: "Srazmjera ono- 
ga što su Srbi počinili je veoma različita. Ali i iznad toga, ona jasno potvrđuje sa 
čvrstim dokazima da je postojala svjesna, koherentna i sistematična srpska politika 
da se riješe Muslimana, kroz ubistva, mučenja i zatvaranja"? 


Valja, u okviru zaključnih razmatranja zapaziti da postoji direktna veza između 
odnosa strana u ratu u BiH u odnosu na pitanje istine o karakteru i suštini rata, o 
istini i odgovornosti za zločine počinjene u ratu, ali i u pogledu budućnosti Bosne i 
Hercegovine. Nespremnost da se prizna istina o nedavnoj prošlosti države ne stvara 
ni zdravu osnovu za izgradnju stabilne budućnosti Bosne i Hercegovine. 

Na sličan način je moguće povlačiti paralelu i u odnosu različitih političkih centa- 
ra moći u BiH prema mnoštvu drugih univerzalnih ljudskih i civilizacijskih vrijedno- 
sti — pitanju slobode, demokratije, vladavine prava i slično. 


lako su na prostoru Balkana, u odnosu na Srbe i Hrvate, Bošnjaci najmalobrojniji 
narod, historija i objektivna realnost u kojoj se nalaze su im namijenili tešku ali časnu 
ulogu — borbu za istinu, pravdu i rekonstrukciju međunacionalne saradnje na ovim 
prostorima. Nakon svih stradanja i pretpljenih žrtava, unatoč svim otporima i teško- 
ćama, oni ne samo da trebaju smoći snage, već su i pozvani da vode u ovom teškom 
ali plemenitom poduhvatu od čijeg uspjeha će zavisiti budućnost Bošnjaka kao na- 
roda, Bosne i Hercegovine kao države, ali i cjelokupnog regiona u kome su situirani. 


Respektirajući činjenicu da su tokom njene milenijske prošlosti Bosnu i Hercego- 
vinu, skupa sa Bošnjacima, uvijek branili i gradili i Srbi i Hrvati, kao i pripadnici osta- 
lih naroda koji u njoj žive, iu ovom historijskom trenutku, u pogledu borbe za istinu 
o prethodnom ratu u Republici Bosni i Hercegovini, potrebno je napraviti prirodan i 
pošten balans. Bošnjaci ne bi trebali preuzimati niti tereta niti zasluga više od onoga 
koliko im objektivno pripada, a Srbi, Hrvati pa i ostali građani Bosne i Hercegovine 
ne smiju se odricati prava na svoju domovinu Bosnu i Hercegovinu — kako u pogle- 
du odgovornosti za njenu prošlost, tako i u prihvatanju prava i uloge u kreiranju 
njene budućnosti i prosperiteta. 


4 (http://www.nytimes.com/1995/03/09/world/cia-report-on-bosnia-blames-serbs-for-90-of-the-war-crimes.html, pristup 27. 03. 2017. god.). 

Ismail Smajlović 


ISLAMSKA ZAJEDNICA META AGRESIJE 
NA REPUBLIKU BOSNU I HERCEGOVINU 


Uvod 


U određenim društvenim prilikama, kakve pamte građani Bosne i Hercegovine, 
moglo bi se postaviti pitanje zašto se razmatra uloga vjerske zajednice u kontekstu 
oružane borbe'. Faktor vjerskog u društvenom poretku prepoznat je u društvu, a 
posebno uređen u obrazovanju, odbrambenom sistemu, centrima za liječenje i re- 
habilitaciju itd. Ove modele bosanskohercegovačko društvo preuzima iz razvijenih 
zemalja Evrope i Amerike i postepeno primjenjuje u aktuelnim procesima reformi. 


Dakle, razumijevanje značaja vjere u društvenom životu potvrđuje vrijednosti 
autoriteta sa pozitivnim odnosom prema ljudima koji njeguju vjersku tradiciju uni- 
verzalnih vrijednosti vjerskih principa u svakodnevnom životu ili čak uvažavanjem 
realne činjenice o brojnosti vjernika sa značajnim procentom ukupne populacije 
ljudske vrste na zemlji. 


Izbjegavajući poopćavanje trendom globalizacije u koju se može uklapati raz- 
matranje ove teme, treba izraziti poštovanje organizatoru ovog skupa koji se odva- 
žio suočiti sa implikacijama otvaranja razgovora i suočavanja mogućih različitosti. 


Značaj vjerskog opredjeljenja i ulogu Islamske zajednice u ratu na prostoru biv- 
še Jugoslavije tretirali su mnogi znanstvenici i eksperti i objavljivali svoje zaključke. 
Postojalo je nametanje stavova, isključivosti i netrpeljivosti prema različitostima u 
kontekstu života muslimana, što nije spojivo sa načelima koja treba da uređuju život 
ljudi. Nužno je proučavanje izvora islama, posebno stav prema ratu, i dokumenata 
o radu Islamske zajednice u Bosni i Hercegovini radi definiranja uloge Islamske za- 
jednice u ratu. Islamska zajednica u Bosni i Hercegovini je definirala svoj stav prema 
ratu u Bosni i Hercegovini: ,Rat 1992-95. je po svojoj naravi bio jednostrana a jedno 

vrijeme dvostrana agresija sa elementima građanskog rata koji je potpaljen iz susjed- 
nih zemalja. Rat su izazvali velikodržavni projekti političkih elita susjednih zemalja čiji 
su zagovornici među političarima, vojnicima, akademskim, univerzitetskim i kulturnim 
radnicima te novinarima i vjerskim službenicima javnosti dobro poznati. U ovom ratu 
vjera jeste bila zloupotrijebljena, ali rat nije bio vjerski jer on nije vođen radi prevjerava- 
nja već radi uništenja, prije svega muslimana. (Platforma, III/a) 


Na temu Vjera i Armija, određeni autori su analizirali ulogu Islamske zajednice 
i uleme i primijetili da 'na općem planu Islamska zajednica je odnos prema ratu is- 
poljila dvojako: kao organizirana institucija, putem svojih zvaničnika i individualno 
preko imama, učenika medrese i studenata FIN-a, muderisa i profesora. (Latić-Ra- 
mić, 1994)' 


Islamska zajednica u Bosni i Hercegovini 


Austro-Ugarskom okupacijom Bosne i Hercegovine prekinuta je veza muslima- 
na Bosne i Hercegovine sa vjerskim autoritetima u Carigradu i tada je nametnuta 
potreba ustrojstva Islamske zajednice. Zahtjev muslimana prema vlastima u Beču 
naišao je na razumijevanje i 9. februara 1882. godine je Porta iz Carigrada imenovala 
Hilmi ef Omerovića za vrhovnog vjerskog autoriteta u Bosni i Hercegovini, koji će 
imenovati svoje izaslanike po pripadajućim okruzima i kotarima. 


Carskom uredbom je 17. oktobra 1882. godine iz Beča potvrđeno imenovanje 
Hilmi ef Omerovića koji postaje prvi Reisulema muslimana Bosne i Hercegovine. Re- 
isulema je imenovao muftije 1883. godine po regijama u Mostaru, Banjaluci, Dobo- 
ju, Tuzli, Bihaću i vlada je za njihove poslove izdvajala potrebna sredstva iz državnih 
prihoda, odnosno budžeta. 


Značajniju reformu Islamska zajednica u BiH je imala u okviru Kraljevine SHS 
1918. godine, koja je trajala do zavođenja diktature 1929. godine. Raspadom Kra- 
ljevine i uspostavom Nezavisne Države Hrvatske, aprila 1941. godine, Islamska za- 
jednica u BiH je četvrti put bila na udaru reformi. Peta reforma Islamske zajednice je 
bila 1946. godine u okviru FNR Jugoslavije koja je trajala do raspada komunističke 
Jugoslavije. Sadašnja struktura Islamske zajednice je ustanovljena restitucijom Za- 
početom 28. aprila 1993. godine u Sarajevu. 


U vremenu od 1882. godine do danas na mjesto Reisuleme imenovano je 13 
(trinaest) uglednih alima: 


1. Mustafa Hilmi ef Hadžiomerović 1882-1893 
2. Mehmed Teufik ef Azapagić 1893-1909 
3. Hfz. Sulejman ef Šarac 1910-1912 
4. Mehmed Džemaludin ef. Čaušević 1913-1930 


1 Preporod, br. 562, str.11 

5. Hfz. Ibrahim Maglajlić 1930-1936 


6. Fehim ef. Spaho 1938-19422? 
7. Ibrahim ef. Fejić 1947-1957 

8. Sulejman ef. Kemura 1957-1975 

9. Naim ef. Hadžiabdić 1975-1987 

10. Hfz. Husein Mujić 1987-1989? 
11. Jakub ef. Selimoski 1991-1992 

12. Dr. Mustafa Cerić 1993-2012 
13. Dr. Husein Kavazović 2012- 


Strukturu Islamske zajednice sa organima i institucijama uspostavljalo je najviše 
zakonodavno tijelo uz verifikaciju organa vlasti primjereno društvenim potreba- 
ma. Današnja struktura Islamske zajednice u BiH je reformirana u ratnom periodu u 
okolnostima okruženog glavnog grada Sarajeva. 

Paradigma muslimanskog vojevanja 


Potrebno je razmotriti osnovne principe koji definiraju odnos muslimana u okol- 
nostima koje mogu dovesti do rata: 

1. Islam definira model života ljudi u miru 

,0 vjernici, živite svi u miru i ne idite stopama šejtanovim; on vam je, zaista, ne- 
prijatelj otvoreni.:' (Kur'an, 2:208) 

2. Smutnja je gora od ubijanja 

,.-smutnja je teža od ubijanja. (Kur'an, 2:191) ili: 


Zbog toga smo Mi propisali sinovima Israilovim: ako neko ubije nekoga ko nije 
ubio nikoga, ili onoga koji na Zemlji nered ne čini — kao da je sve ljude poubijao; 
sačuvao. Naši poslanici su im jasne dokaze donosili, ali su mnogi od njih, i poslije toga, 
na Zemlji sve granice zla prelazili." (Kur'an, 5:32) 


3. Muslimani ne smiju otpočinjati borbu: 

,| borite se na Allahovom putu protiv onih koji se bore protiv vas, ali vi ne otpočinji- 
te borbu! — Allah, doista, ne voli one koji zapovjedaju kavgu." (Kur'an, 2:190) 

4. Odgovarajuća priprema sredstava za borbu 

,| protiv njih pripremite koliko god možete snage i konja za boj, da biste time za- 
plašili Allahove i vaše neprijatelje, i druge osim njih - vi ih ne poznajete, Allah ih zna. Sve 


2 Salih Safvet Bašić, v.d. Reisulema — Prvi Naib od 1942-1947. godine. 
3 Ferhat ef Šeta, v.d., Reisulema — drugi Naib od 1989-1991. godine 
4 Omer Nakičević, Istorijski razvoj institucije Rijaseta, Sarajevo, 1996. godine 

što na Allahovom putu potrošite naknađeno će vam biti, neće vam se nepravda učiniti." 
(Kur'an, 8:60) 


5. Pravedan odnos u svim pa i ratnim okolnostima 


, Allah vam ne zabranjuje da činite dobro i da budete pravedni prema onima koji 
ne ratuju protiv vas zbog vjere i koji vas iz zavičaja vašeg ne izgone — Allah, zaista, 
voli one koji su pravični." (Kur'an, 60:8) 


6. Princip mira u ratnim okolnostima 


Ako oni budu skloni miru, budi i ti sklon i pouzdaj se u Allaha, jer On, uistinu, sve 
čuje i sve zna. (Kur'an, 8:61) 


Izvori islama, Kur'an i Sunnet, obrađuju područja koja definiraju učešće musli- 
mana u društvenom životu a time i u ratu. Poslanikov, a.s., odnos prema vojsci kao 
važnom segmentu društva može biti opisan primjerom savjeta koji daje svome voj- 
skovođi: 


Enes b. Malik prenosi da je Allahov Poslanik,a .s., rekao: "Pođite s 'Bismillom'i radi 
Allaha Uzvišenog kao pripadnici 'Ummeta' Allahova Poslanika, a.s. Ne ubijajte starce 
nemoćne", djecu, malodobne i žene. Nemojte uzimati ratni plijen tajno, prije razdiobe, 
nego sakupite sav ratni plijen radi podjele. Vaš cilj je da popravljate i uljepšavate a 
Allah, zaista, voli dobročinitelje:' (Davud, 2247) 


Na tom primjeru Omer, r.a., kao halifa temelji smjernice koje daje vojskoviđi Sad 
b. Ebi Vekasu": 


xUpozoravam tebe i tvoje vojnike na bogobojaznost u svim prilikama. Bogoboja- 
znost je najjače oružje protiv neprijatelja i najmudrija taktika u ratu. Tražim od tebe 
i tvojih vojnika da se pazite grijeha više nego neprijatelja, jer grijesi koje vojnici 
mogu počiniti opasniji su za njih od neprijatelja... ...Nemojte nasilje uzimati za 
sredstvo protiv neprijatelja!" 


U povijesti su zabilježene činjenice pozitivnog odnosa muslimanske vojske pre- 
ma protivniku. Od Muhammedovea, a.s., odnosa prema zarobljenicima bitke na Be- 
dru, Omerovog, r.a., ulaska u Jerusallem 638. godine, Salahuddinova odnosa prema 
križarima, Sultan Fatiha prema nemuslimanima kada je došao u Bosnu do otpora 
muslimana u sastavu Armije Bosne i Hercegovine tokom agresije na domovinu 
1992-1995. godine. Muslimani su imali obavezu da učešćem u borbi očuvaju dosto- 
janstvo vjernika tolerirajući različitosti i respektirajući protivnika. 


Islamska zajednica sa posebnim pijetetom ukazuje na Bošnjake koji su poneseni 
idejom Islama bili okosnica otpora agresiji na Bosnu i Hercegovinu. Sa poštovanjem 
treba primijetiti i istaći da je određen broj nemuslimana bio rame uz rame sa musli- 
5 Watapskom jeziku kada je riječ upotrijebljena bez određenog člana kao u ovom slučaju onda obuhvata sve u označenoj kategoriji: šejhan fanijen — starac nemoćni; tiflen — dijete; 

sagiren — maloljetnik; imre'eten — žena, što je upotrijebljeno u ovom hadisu, itd. 


6 Vidi: Futuhu-š-Šam, Ebu Abdullah b. Amr el-Vakidi, 2/210; El-Muntezamu fi tarihi-l-muluki ve-l-umemi, Abdurrahman b. Ali b. Muhammed el-Dževzi Ebu-l-Ferdž, 4/161; Suverun min 
hajati-s-sahabeti, Dr. Abdurrahman Ra'fat el-Baša, str. 200. 

manima u sastavu odbrambenih snaga Bosanskog otpora. Oni su prepoznali i čuvali 
univerzalne principe moralnih vrijednosti i u ratnim okolnostima. 


Ratne okolnosti spram stava uleme i aktivnosti organa Islamske zajednice 
sa ciljem očuvanja dostojanstva ljudi 


Napadi na muslimanska naselja (džemate), pucanja i granatiranja džamija i dru- 
gih vjerskih objekata (Trebinje, Bosanski Brod, Tuzla i dr.) zatekao je muslimansku po- 
pulaciju uopće nespremnu na agresivne odgovore oružanim otporom. Rat u Bosni i 
Hercegovini muslimani nisu željeli. Prema tome, govori i hutbe zvaničnika Islamske 
zajednice bila su upozorenja na provokacije i poziv muslimanima na oprez prema 
opijenim ratnicima koji gađaju minarete džamija i pucaju po naseljima muslimana 
kako bi kontrolirali odbrambeni nagon u sebi spram ratnohuškačkih tenzija koje bi 
mogle ugroziti mir u domovini. 


Autoriteti Islamske zajednice i administracija su temeljili principe mira u Bosni i 
Hercegovini u svim segmentima djelovanja. Dokumenti u arhivu Rijaseta kao i nat- 
pisi u zvaničnim glasilima Islamske zajednice imaju jasno prepoznatljiv miroljubiv i 
upozoravajući sadržaj poruka muslimanskoj populaciji. Poruke zvaničnika i naslovi 
u publikacijama bile su sljedeće: Ratna situacija ugrožava i vjerska prava; Bosna i Her- 
cegovina je nedjeljiva; Duh tolerancije vlada Bosnom; Valja graditi istinu; itd. Nema niti 
jedan naslov ili dokument koji bi aludirao na poticanje rata među građanima Bosne 
i Hercegovine. (Preporod, januar 1992.) 


Muslimani širom Bosne i Hercegovine, dakle i u Sarajevu, svakodnevno su slušali 
informacije o ubistvima, zlostavljanjima i napadima na islamske vrijednosti u rub- 
nim područjima. Zabilježeni su i dokumentovani događaji koji objašnjavaju opću 
zabrinutost muslimanske populacije u Bosni i Hercegovini. Učestalost smrtnih slu- 
čajeva muslimana koji su služili JA" zabrinjavali su roditelje i podgrijavale strah u 
muslimanskoj populaciji koja sve češće sluša ratne parole. Zvaničnici JA nisu objaš- 
njavali okolnosti stradanja muslimana i pod velom tajne otac poginulog Hasana 
Rožajca je izjavio kako sumnja da je njegov sin ubijen. Gotovo identična situacija 
se desila i u Turbetu kod Travnika kada je Reisulema klanjao dženazu Memsudinu 
Šakiću? ubijenom regrutu u kasarni Logorište kod Karlovca, potom, ubistvo Kenana 
Demirovića u Sarajevu 02. marta 1992. godine na Kobiljoj Glavi. (Informacija, P.br: 
415/25) 


Dodatno je podgrijavalo kompleksnu situaciju otvoreno gađanje iz vatrenog 
oružja po vjerskim objektima Islamske zajednice i kućama muslimana. Evidentirano 
je oštećenje džamije u Prnjavoru u novembru 1991. godine, a potom, Osman-pa- 
šine džamije i Careve džamije u Trebinju, džamija u Banjaluci, Arnaudija, Ferhadija 
7 Nihad Halilbegović, (2002), Mama, moram im glavu dati, Stradanje vojnika-regruta u bivsoj JNA i njihovo spasavanje, El-Kalem, Sarajevo, 2002. 


8 Šakić (Asima) Memsudin, rođen 1972. godine u Turbetu kod Travnika, JMB 1005972193041. Na služenje vojnog roka je upućen 17.12.1990. godine. Poginuo je 25.10.1991. godine, u 
Logorištu sv. Doroteja 20. 

i druge, a također i džamije u Derventi, Bosanskoj Kostajnici, Bosanskom Brodu i 
staro turbe Alije Đerđeleza u Gerzovu kod Šipova. Također, dana 26. februara 1992. 
godine bačena je bomba na Ferhatpašino turbe u Banjaluci. Rijaset Islamske zajed- 
nice je primio informacije o napadima na imame i imovinu IZ-e, pa je 8. januara 
1992. godine u 23,30 sati grupa naoružanih vojnika eksplozivom uništila automobil 
imama u Pljevljima, Orhana ef Mahmutovića. Auto je potpuno uništeno, a muslima- 
ni Pljevlja zabrinuti traže objašnjenje i podršku Rijaseta.(Dopis, P.br:513/26) 


Početak ramazana 05. marta 1992. godine je započeo barikadama u Sarajevu. 
Džamije u Sarajevu bile su slabije posjećene, a učenici medrese nisu otišli u džemate 
nego su zadržani bliže rodnim mjestima zbog oružanih prijetnji lica na barikadama 
u Sarajevu, odnosno, širom Bosne i Hercegovine. (Informacija, P.br:517/10) Mešihat 
IZ-e u BiH je dao saopćenje osuđujući napade i pozvao vlasti da pronađu odgovor- 
ne i zaštite vjernike od nasilnika. (Saopćenje, P.br:516/2) 


Ubistva muslimana i materijalna oštećenja vjerskih objekata Islamske zajednice 
nametnula su odgovornim autoritetima u strukturi Islamske zajednice i administra- 
ciji da pruže informaciju muslimanima i zaštite imovinu Islamske zajednice. Doku- 
mentovane informacije potvrđuju da su autoriteti Islamske zajednice upozoravali 
na opasnosti od rata i pozivali muslimane na strpljenje i razboritost. 


Aktivnosti organa Islamske zajednice u zaštiti muslimana 


Vjerski autoriteti muslimana nastojali su pokazati razumijevanje za društvene 
tokove prema kojima su reagirali u svojim javnim istupima. Na različitim nivoima 
organi IZ-e reagirali su na događaje ukazujući na nužnu potrebu razboritosti u okol- 
nostima kada se povređuju svetosti. Sa ciljem afirmiranja takvog stava odgovorni 
u strukturi Islamske zajednice su bili aktivni sudionici manifestacija koje su dopri- 
nosile miru. Dana 26. marta 1992. godine u molitvi za mir u Bosanskom Brodu uče- 
stvovao je Salih ef Čolaković predsjednik? Mešihata Bosne i Hercegovine, zajedno sa 
Vinkom Puljićem, nadbiskupom Vrhbosanskim i Vasilijem Kačavendom, vladikom 
zvorničko-tuzlanskog područja. (lnformacija, P.br.518., str11) Aktivnosti vjerskih au- 
toriteta nisu imale javni publicitet, posebno u državnim medijima, i nisu polučile 
značajniji rezultat u zaustavljanju zločina nad muslimanima u graničnim naseljima 
Bosne i Hercegovine. Krajem marta i početkom aprila Arkanove jedinice su napale 
muslimane Bijeljine i potom Zvornika, u vezi čega je Reisulema uputio apel Patrijar- 
hu Pavlu da pruži konkretniji doprinos u sprječavanju zločina. (Dokument, P.br.519, 
str.2) Nastavljeni napadi na muslimane uzrokuju migraciju u više pravaca. S obzirom 
da nije bilo moguće predvidjeti napade tako i kretanja prognanika nisu bila usmje- 
ravana. U Sarajevo je pristigao značajan broj prognanika koji su zatražili podršku 
organa Islamske zajednice. 


9 Predsjednik Mešihata BiH je najodgovorniji vjerski autoritet u Bosni i Hercegovini kao dio strukture Islamske zajednice Jugoslavije koja je trajala do restitucije, koja je započela 28. 
aprila 1993. godine, kada je postavljena aktuelna struktura Islamske zajednice u Bosni i Hercegovini. 

U Gazi Husrevbegovu medresu je smješteno nekoliko stotina prognanika (mu- 
hadžira) kojima je pružen smještaj, ishrana i edukativni programi sa aktuelnim infor- 
macijama značajnim za razumijevanje novonastalih prilika u društvu. Gazi Husrevbe- 
gova medresa je umjesto đaka u domu primila prognanike sa područja sarajevskih 
naselja, Gornji Kotorac, Jarčedoli, Pale, Širokača, Grbavica, potom iz Istočne Bosne 
i drugih mjesta. Za muhadžire je organizirana ishrana, pouka i predavanja koja re- 
aliziraju službenice IZ-e, Suada Srna i Abaz Amira. Uprava Medrese je i u uvjetima 
blokade uspjela organizirati klanje 650 kurbana i smjestiti u hladnjače na području 
Visokog i Zenice, a potom staviti na raspolaganje javnim kuhinjama za ugrožene. 
(Informacija, P.br.525-6/4) U kompleksu hotela na Ilidži smješteni su prognanici iz 
Istočne Bosne kojima su muslimani džemata Hrasnica, Kovači i Sokolović Kolonija 
pod nadzorom džematskih odbora donosili nužne stvari, odjeću, svježe mlijeko za 
djecu i slično, a o njima su kasnije preuzeli brigu Merhamet i druge humanitarne or- 
ganizacije. U domu na Bjelavama je smješteno oko hiljadu prognanika iz Istočne Bo- 
sne sa kojima su bili prognani imami i njih su povremeno obilazili službenici Islam- 
ske zajednice. Protjerivanje muslimana iz džemata potvrđuje svjedočenje imama u 
Palama, Kasim ef Borovine, koji je 2. jula 1992. godine, na prvi dan Hidžretske nove 
godine 1423., uspio doći u slobodni dio Sarajeva, dok Rasim ef Sućeska, imam u 
džematu Prača, nije uspio proći do Sarajeva pa je priveden i zatočen u logoru Kula'" 
kod Sarajeva i nakon razmjene ponudio je informacije o zlostavljanju muslimana na 
okupiranim područjima i u logoru Kula. 


Prihvatom konvoja žena iz Brčkog i Brezovog Polja koji je stigao u Tuzlu dostav- 
ljena je informacija u Rijasetu IZ-e o gravidnosti žena koje su trpjele zločin silovanja. 
Znanstvenici su pristupili analizi ovog problema i proučavanju šerijatsko-pravnog 
statusa ovih žena, o čemu je donesen Zaključak i data preporuka za tretman svih 
posljedica zločina silovanja. Urađeno je više dokumenata, službenih pisama, člana- 
ka, tekstova, intervjua i TV emisija. (M. Omerdić, 2002, 106-110) Životne namirnice su 
pristizale iz mnogih krajeva. Značajna pomoć je stizala iz susjednih zemalja, Hrvat- 
ske, Slovenije i evropskih zemalja. U određenim artiklima muslimani su primijetili 
sadržaj svinjskog mesa i drugih sastojaka koji su zabranjeni u ishrani, tako je Vjer- 
sko-prosvjetna služba Rijaseta uputila upozorenje dobavljačima da poštuju vjersko 
opredjeljenje muslimana. (Dokument, P.br.531-532/2) 


Islamska zajednica je trpjela težak udar u prvoj fazi rata u kome je ispoljila nemoć 
spram intenziteta udara agresorskih snaga na vjerske autoritete i materijalne vrijed- 
nosti. Preventivno djelovanje sa ciljem zaštite muslimana i materijalnih vrijednosti 
Islamske zajednice nije moglo pratiti intenzitet ratnih događanja. Raspoloživi do- 
kumenti i informacije ukazuju da su organi Islamske zajednice funkcionalno rješa- 
vali posljedice ratnih događanja. Organiziranje obreda, prije svega džume petkom, 
postalo je opasno jer su učestala granatiranja lokacija na kojima su se okupljali ljudi 


10 Imam Rasim ef Sućeska je bio zatočen u logoru Kula kod Sarajeva od 22. maja do 22 septembra 1992. godine. Izjavio je da su ga vodili na kopanje rovova i druge nepristojne poslove 
te zlostavljali udarcima različitim predmetima itd. 

u gradu Sarajevu i šire. Tako su muslimani obavljali džumu u manjim grupama po 
naseljima a u određenim sarajevskim džamijama je otkazano okupljanje muslimana 
radi džume ili je izmješteno u skloništa (Breka, Alipašino i sl.), odnosno, sklonitija 
mjesta (Gorica, Dobrinja i sl.) a džuma iz Begove džamije je obavljana u Hanikahu 
u dvorištu medrese. Administracija u organima Islamske zajednice organizirana je 
na principu dežurstva zbog zaustavljanja javnog prevoza i, uopće, rizika kretanja 
ulicama od djejstva snajperista i granatiranja. Vjerski život muslimana i rad organa 
Islamske zajednice limitirale su okolnosti koje su ugrožavale živote ljudi i oni su svo- 
je aktivnosti primjerili novonastalim prilikama. 


Rad organa Islamske zajednice u vanrednim okolnostima 


Tokom 1992. godine zvaničnici Islamske zajednice su istrajavali na obustavlja- 
nju sukoba, ubijanja, rušenja, protjerivanja i slično, tražeći načina za mir na prostoru 
Bosne i Hercegovine. Institucije Islamske zajednice, organi, službe i radno angaži- 
rani pojedinci su bili okosnica koja je definirala ulogu Islamske zajednice u ratnim 
oklonostima. Reisulema je pokušavao razviti djelatnost koja bi imala smisao zau- 
stavljanja stradanja ljudi i zaštitu muslimana od zlostavljanja agresora koji povećava 
intezitet borbenog djelovanja gotovo u svim dijelovima Bosne i Hercegovine. Ratna 
dešavanja su definirala intezitet rada službi Rijaseta i imama u džematima, a u svim 
poslovima pokušavala se pružiti podrška ugroženim građanima Sarajeva i drugih 
područja u Bosni i Hercegovini. Preporuke i instrukcije stručnih službi i neposredno 
učešće imama u jedinicama Oružanih snaga BiH bili su moralna snaga koja je stabi- 
lizirajuće djelovala na sve pripadnike. Donesena je Odluka o radu organa Islamske 
zajednice u vanrednim uslovima. (Dokument, P.br.520/2) 


Odbor Islamske zajednice Sarajevo je oglasio da će dana 10. aprila 1992. godine, 
na groblju Kovači, danas šehitluku, organizirati dženazu za 8 (osam) šehida.'' Vjer- 
sko-prosvjetna služba Rijaseta je izradila Uputstvo kako opremiti tijelo šehida. (Do- 
kument, Pbr.520/14) Sulejman ef Ćerimović, imam u džematu Ašikovac, je uz redovni 
rad u mektebu, džamiji radio i u gasulhani Bakije, gdje je opremio oko 2000 dženaza 
u toku dvije godine rata. (Informacija, P.br .566/7) Dana 13. juna 1992. godine pogi- 
nuo je prvi imam u odbrani grada Sarajeva, Ismet ef Šljivo, imam džamije na Gorici. 
(Informacija, P.br.522/10) zatim, Hajrudin ef Dupovac, imam u Hadžićima (lnformaci- 
ja, Pbor.565/21), Asim ef Stupar je poginuo na Stupu, (Informacija, P.br.527-8/7), Abdu- 
Ilah ef Čelebić, profesor Gazi Husrevbegove medrese poginuo na Vratniku, a dana 
29. avgusta 1992. godine granatom je pogođena zgrada Rijaseta i stan Reisuleme. 
Tom prilikom je poginuo profesor FIN-a mr. Nijaz ef Šukrić, njegov sin Muhamed, 
Tenzila Hadžiabdić, službenica, Edina Hadžiabdić i Nermina Karović. Teško su ranjeni 
Hadžiabdić Mehmed, supruga Aida i kćerka Amina i Remzija Pitić, student FIN-a. 


ju Dženazu je imamio Reisulema za osam šehida: Kadić Jasminu, Muhić Reufu, Fisović Seadu, Krasnić Safetu, Karović Sabitu, Hasanović Jusufu, Gušo Esadu i Omerbegović Avdi. 

(Informacija, Pbr.524/3), dana 22. marta 1993. godine je poginuo Ćerim ef Hrusta- 
nbegović, službenik Rijaseta itd. 


Kada je 15. juna 1993. godine na groblju Budakovići poginulo nekoliko prisutnih 
na dženazi Vjersko-prosvjetna služba IZ-e u BiH je uputila Preporuku za organizira- 
nje obreda dženaze primjereno ratnim okolnostima. (Dokument, P.br.548-9/2) Pred- 
sjednik Mešihata u BiH je dao instrukciju o djelovanju organa IZ-e u ratnim uvjeti- 
ma. (Dokument, P.br.519/2) Vjersko-prosvjetna služba Rijaseta je dala obavijest kako 
klanjati namaz u uvjetima rata. (Dokument, P.br .520/7) Stav Rijaseta o kurbanskom 
mesu (Dokument, Pbr.521/2) i dopis o načinu organizacije Kurban-bajrama u ratnim 
uvjetima svim organima IZ-e u BiH. (Dokument, P.br.546-7/2-3) Mešihat Islamske Zza- 
jednice u BiH je ustanovio ratnu šemu organizacije i rada službi. (Dokument, P.br 
.523/2) Dana 29. jula 1992. godine je donesena Platforma za rad Mešihata u ratnim 
uvjetima. (Dokument, br.811/92) Objavljen je stav IZ-e da se muslimani trebaju aktiv- 
no uključiti u borbu za odbranu domovine i povratak na svoje ognjište. (Dokument 
P.br:524/2) 


Stradanja u Sarajevu i informacije o napadima na gradove u rubnim područjima 
tokom 1992. godine ukazivala su na pojačavanje intenziteta ratnih stradanja, ubija- 
nja, progona i rušenja imovine. Sa ciljem zaustavljanja rata i stradanja muslimana, 
Reisulema je boravio u Vatikanu 26. maja 1992. godine, a potom 25. maja u Zagre- 
bu, Beču Bosanskom Brodu, Derventi i Doboju 23. maja. (Informacija, P.br:521/2) Ta- 
kođer, dana 09. juna 1992. godine Alija Izetbegović je primio predstavnike vjerskih 
zajednica. Islamsku zajednicu je predstavljao Muharem ef Omerdić i zatražio od 
organa vlasti da oslobodi zatočene muslimane u logorima? među kojima su i služ- 
benici Islamske zajednice, imami. Sastanku su prisustvovali Mns., Vinko Puljić, nad- 
biskup, gosp., Dušan Jovanović, protonamjesnik i gosp. Ivica Čerešnješ. (Informacija, 
P.br.521/7) Dana 6. novembra 1992. godine, vjerski poglavari muslimana i katolika su 
upitili apel za međusobno povjerenje i toleranciju.( Dokument, P.br.531-2/2) 


Imami i službenici Islamske zajednice ulagali su napor u saniranju ratnih trau- 
ma koje su preživljavali muslimani intenziviranjem prisustva u obredima i vjerskim 
manifestacijama. Ukupna dinamika rada upućuje na činjenicu da su ratna strada- 
nja muslimana ugrozili egzistenciju u okrilju porodice i društvenih institucija koje 
bi mogle da brinu o statusu BH građana. Muslimani su očekivali konkretniju ulogu 
Islamske zajednice i zahtijevali su dinamičnije djelovanje u pravcu zaštite muslima- 
na na prostoru Bosne i Hercegovine. 


12 Rijaset je dao informaciju o logorima muslimana na području BiH. Rukovodilac Vjersko-prosvjetne službe Rijaseta, sačinio je pregledan dokument o pozicijama logora, objektima i 
procjeni broja zatvorenika. (Dokument, P.br .523/2) 

Restitucija Islamske zajednice u Bosni i Hercegovini 


Muslimani u sastavu jedinica za odbranu Bosne i Hercegovine ispoljavali su pri- 
vrženost simbolima islamske tradicije. U polasku iz porodičnog doma Učili su dove 
a na odjeći su često bile zakačene hamajlije, tespih i drugi simboli muslimanske tra- 
dicije. Preporuke Vjersko-prosvjetne službe imamima da se uči'Dova za spas domo- 
vine' ukazivala je na pasivnu ulogu Islamske zajednice u odnosu na sve obimnija 
ratna djejstva agresorskih jedinica. Podaci o 16 ubijenih imama i 42 nestala u ok- 
tobru 1992. godine, potom, 613 oštećenih i porušenih objekata Islamske zajednice 
na prostoru Bosne i Hercegovine u 1992/3. godini zahtijevali su konkretniju ulogu 
adminstracije i odgovornih autoriteta Islamske zajednice. 


Aktivnosti administracije Islamske zajednice spram obima stradanja muslimana 
trpjela su kritike, posebno zbog odsustva Reisuleme Jakuba ef Selimoskog iz Sa- 
rajeva i izmještanja administracije Mešihata Bosne i Hercegovine iz glavnog grada 
Sarajeva u Zenicu. Inicijativa muslimanskih organizacija i nacionalnih institucija Boš- 
njaka podržana je kod određene uleme u Sarajevu koja podržava proces restituci- 
je Islamske zajednice u BiH sa ciljem aktivnije uloge u zaštiti muslimana i imovine 
Islamske zajednice od sve jačih napada na Bosnu i Hercegovinu, a posebno Sara- 
jevo kao glavni grad. Ugledni muslimani su kritizirali izmiještanje administracije iz 
Sarajeva u Zenicu i ulogu autoriteta i rukovodilaca u strukturi Islamske zajednice 
ocjenjuju pasivnom u odnosu na zahtjeve državnog aparata koji je pod pritiskom 
agresije. (Dokument, P.br:538-39/12) 


Restitucija Islamske zajednice započela je 28. aprila 1993. godine zvaničnim po- 
četkom rada Obnoviteljskog sabora za čijeg predsjednika je izabran dr. Jusuf Žiga. 
(Dokument, P.br:563/12) Potrebu reorganizacije su prepoznale institucije i organi 
tadašnje Islamske zajednice kao i najznačajnije nacionalne institucije Bošnjaka, 
koje su zahtijevale dinamičniji rad Islamske zajednice u ratnim uvjetima. Stoga su 
u Obnoviteljski sabor delegirani predstavnici organa i institucija Islamske zajedni- 
ce i nacionalnih institucija Bošnjaka kada su definirani modaliteti reforme Islamske 
zajednice u BiH. (Dokument, P.br:544-5/2-3) U procesima reorganizacije strukture 
Islamske zajednice postavlja se funkcionalna veza sa institucijama države i musli- 
mana o kojima treba da brine adminstracija i zaposleni unutar organa i institucija 
Islamske zajednice. 'Prema odredbama Ustavne odluke Obnoviteljski sabor je na pr- 
vom zasjedanju izabrao dr. Mustafu Cerića za naibu reisa i hfz. Ismeta ef Spahića za 
zamjenika naibu reisa. (O. Nakičević, 1996.,183) Postavljenim kadrovskim rješenjima i 
definiranjem funkcionalne uloge autoriteta i rukovodilaca Islamska zajednica ostva- 
ruje ulogu institucije koja više brine o muslimanima i imovini Islamske zajednice i 
pruža podršku odbrambenim snagama u očuvanju vrijednosti čovjeka i znamenja 
bosanskohercegovačkog prostora. 

Struktura 


Uporedo sa nizom značajnih poslova koji su stavljeni pred odgovorne u struktu- 
ri zajednice ocijenjeno je nužnim definiranje efikasne strukture Islamske zajednice 
koja bi konkretnije doprinosila odbrani domovine i zaštiti muslimana u okviru druš- 
tvene strukture. Tako je na zasjedanju Obnoviteljskog sabora IZ-e 20. oktobra 1993. 
godine usvojen prijedlog o imenovanju muftija. (Informacija, P,, br:554-5/4) Sjednica 
je održavana u ratnim uvjetima, kada je primljena informacija o novim zločinima 
nad muslimanima te je na istoj sjednici osuđeno zlostavljanje muslimana na po- 
dručju muftiluka banjalučkog i muftije Ibrahima ef Halilovića i rušenje 198 džamija 
na području muftiluka. Bila je to značajna poruka odaslana iz sjedišta Islamske za- 
jednice u Sarajevu, odnosno, najvišeg organa Islamske zajednice u BiH — Sabora I1Z- 
e. Zakonodavni organ Islamske zajednice svojim radom i odlukama stabilizira struk- 
turu Islamske zajednice i muslimanima da je oslonac u ostvarivanju njihovih prava 
na prostoru BiH. Rijaset IZ-e je održao konstituirajuću sjednicu dana 29-30. januara 
1994. godine, kojom je predsjedavao dr. Mustafa Cerić, reisulema, a početak rada 
je pozdravio Alija Izetbegović, predsjedavajući predsjedništva BiH. Na sjednici su 
doneseni zaključci koji su od značaja za kvalitetno funkcioniranje Rijaseta. (Informa- 
cija, P.,.br:560-1/2) Za neposrednije i konkretnije djelovanje među muslimanima po- 
krenuta je inicijativa na zasjedanju održanom 28. aprila 1994. godine u Sarajevu, na 
kojem je razmatran nacrt Platforme o strukturi IZ-e u BiH. (Informacija, P,, br:564/16) 
Potom je na zasjedanju 27. jula 1994. godine, Obnoviteljski sabor na prijedlog Rija- 
seta donio odluku da proširi broj sabornika na cijelo područje IZ-e u BiH. Postupak 
izbora treba završiti najkasnije do kraja avgusta, a Saboru dostaviti najkasnije do 07. 
septembra. (Dokument, P, br:567/7) Definiranjem strukture odgovorni rukovodioci i 
autoriteti Islamske zajednice bili su u prilici da pruže značajniju podršku nosiocima 
otpora agresiji i zaštiti muslimana. 


Javnost rada 


Uporedo sa brojnim aktivnostima u službama Islamske zajednice prikupljanjem 
podataka o stanju bosanskih muslimana bilo je nužno pružiti informaciju o ratnim 
dešavanjima svim relevantnim faktorima u svijetu i domovini. Tako je iz kabineta 
Reisu-l-uleme upućeno pismo učesnicima Ženevske konferencije o ratu u BiH (Do- 
kument, P, br:550-1/16), potom, Konferenciji islamskih zemalja 24. jula 1993. godine 
sa apelom za zaustavljanje rata u BiH i stradanja nevinih ljudi. (Dokument, P, br:550- 
1/16) Dana 1-3. oktobra u Velikoj sali hotela Holiday Inn održana je međuvjerska 
manifestacija pod nazivom: 'Međureligijska molitva i dijalog o miru u BiH' kojoj su 
prisustvovali pored domaćina, članova Predsjedništva BiH, Alije Izetbegovića, Tatja- 
ne Ljujić Mijatović, Mirka Pejanovića, Ejupa Ganića, reisulema, dr. Mustafa Cerić, Vin- 
ko Puljić, nadbiskup Vrhbosanski, Frančesko Monterici, papski nuncij u BiH, i drugi. 
(Informacija, P, 6r:552-3/3) 

Reisu-l-ulema je u okviru vastitog angažmana za miri informiranje javnosti o stra- 
danjima u BiH dobio podršku međunarodnih faktora i nosilaca vlasti u BiH da otupu- 
tuje iz okruženog Sarajeva u druge zemlje. Na zasjedanju Obnoviteljskog sabora 
19. januara 1994. godine razmatran je izvještaj Reisu-l-uleme o posjeti 15.11.1993. 
Maleziji, 09-15. 12.1993. Iranu, Turskoj, 29.11. 1993. Sudanu, 26-28.11.1993. UAE i 
Egiptu, te bošnjačkim džematima u iseljeništvu. (lnformacija, P,, br:560-1/5) Sabor 
je primio informaciju da su porušene posljednje dvije džamije"? u Banjaluci, kako je 
izvijestila Alenka Lisinski, glasnogovornik Visokog sekretarijata za izbjeglice u Za- 
grebu. Obnoviteljski sabor je osudio taj barbarski čin i izrazio zabrinutost za sudbinu 
muslimana u Banjaluci. Sabor je osudio rušenja džamija i ubijanje imama. (lnforma- 
cija, P.,, br:558-9/4) Dana 5. oktobra 1993. godine dr. Mustafa Cerić je sa saradnicima 
iz Sarajeva otputovao u Bosansku krajinu, i sagledao vrlo kompleksnu situaciju mu- 
slimana koji su bili u potpunom okruženju. (Informacija, P,, br:552-3/5) 


Građani Bosne i Hercegovine, posebno područja koja su bila u okruženju poput 
Sarajeva, Srebrenice, Goražda i drugih mjesta, trpjeli su teška iskušenja rata koja su 
bila na rubu podnošljivosti. Muslimani su osjećali potrebu jače povezanosti svih fak- 
tora kako bi i sami pružili doprinos boljoj organizaciji za raspodjelu tereta koji je na- 
metnuo rat. Radi bližeg sagledavanja stanja muslimana, Reisulema je sa saradnicima 
često obilazio džemate u skloništima gdje su imami organizirali vjerski život. Tako 
je dana 25. jula 1993. godine dr. Musatafa Cerić govorio muslimanima okupljenim 
na otvorenju novog mesdžida na Alipašinom Polju. (Informacija, P.,, br:550-1/4) lako 
vidno oštećena, Begova džamija je 30. avgusta 1993. godine bila mjesto u kojem su 
se muslimani okupili da bi proučili Mevlud. Kako se u takvim okolnostima dogodi- 
lo okupljanje muslimana u centralnoj džamiji u Sarajevu, širom BiH su organizirani 
mevludski programi sa brojnim prisustvom muslimana. (lnformacija, P, 6r:550-1/5) 
Takve aktivnosti su nametnule intenzivniji obilazak slobodnih teritorija u BiH, koje 
je dr. Musatafa Cerić, reisulema, upriličio sa saradnicima u vremenu od 19. do 27. av- 
gusta 1993. godine. (Informacija, P,, br:550-1/2) Muslimani su pokazivali zadovoljstvo 
u prakticiranju vjerskog života i rado su učestvovali u obredima i vjerskim manife- 
stacijama. Brojne su aktivnosti poput hafiske dove mladom Edinu Bukvi iz Visokog, 
organizirane dana 18. avgusta 1994. godine, (Informacija, P,, br:568/6) mevludski 
program sa muslimanima u vojsci smještenim u kompleksu studentskih domova 
na Bjelavama koje je tom prilikom posjetio hfz. Ismet ef Spahić, zamjenik reisuleme, 
(Informacija, P, 6r:568/21) potom su Reisulema i Zamjenik sa članom Predsjedništva 
bili na iftaru sa vojnicima u Bataljonu Vojne policije 17. noći ramazana 1994. godine. 
(Informacija, P, 6r:562/24) 


Hfz. Ismet ef Spahić, zamjenik reisuleme u intervju za 'Preporod; nakon prvog 
izlaska iz opkoljenog Sarajeva, u Zenici je rekao:'Ponosim se što nijedna katolička 
crkva nije porušena. Dva župnika u Varešu armijskim vozilom obilaze vjernike. (ln- 


13 Džamije su porušene 14. decembra 1993. godine. 

formacija, P, 6r:556-7/9) Sabor Islamske zajednice je osudio zločin nad muslimani- 
ma u Stupnom Dolu kod Vareša, koji su počinili pripadnici HVO-a. (lnformacija, P, 
6r:554-5/4) Poglavaru Katoličke crkve, papi Vojtili, 21. avgusta 1993. godine iz Kabi- 
neta Reisuleme je upućeno pismo sa sadržajem o stradanjima muslimana u Bosni i 
Hercegovini, a potom se, 10. novembra 1993. godine, dr. Mustafa Cerić, reisulema, 
susreo sa Kardinalom Kuharićem u Zagrebu, kada su pozvali sukobljene strane u 
BiH, posebno u Hercegovini, da zaustave sve ratne aktivnosti. (Informacija, P,, br:556- 
7/5) Dana 14. septembra 1994. godine Reisulema je obišao pristigle prognanike sa 
okupiranih područja apelirajući da se prestane sa progonom iz rodnih krajeva. (ln- 
formacija, P,br:568/3) Dana 29. marta 1994. godine (utorak), Reisulema je primio ge- 
neral-pukovnika Antu Rosu, zapovjednika Glavnog stožera HVO-a, prijemu su prisu- 
stvovali general Rasim Delić i Zamjenik reisuleme. (Informacija, P, br:563/5) Dana 05. 
aprila 1994. godine delegacija Rijaseta je posjetila Harisa Silajdžića, premijera Vlade 
BiH. (Informacija, P, br:563/6) Prijemi ambasadora i stranih diplomata, predstavnika 
muslimana iz dijaspore itd. (Informacija, P,, br:563/8) 


Dakle, aktivnosti zasposlenih u strukturi Islamske zajednice doprinosile su stabi- 
liziranju prilika u Bosni i Hercegovini i ratne okolnosti muslimanima činili podnošlji- 
vijim. Izvršavanje propisanih dužnosti u ratnim okolnostima krunisano je organiza- 
cijom odlaska na hadž zainteresiranih muslimana kada je 07. aprila 1994. godine dr. 
Mustafa Cerić, reisulema, boravio u Saudijskoj Arabiji i tom prilikom potpisao Proto- 
kol o ustanovljenju osnova i plana za hadž u 1994. godini. (Informacija, P,, br:564/5) 
Uslijedila je Inicijativa za uređenje mezarja šehida (Dokument, P.br:550-1/14) kao 
Fetva o dženazi u odsutnosti umrlog (salatu-l-dženazeti-l-gaibi) - Fetva br. 2, bila je 
odgovarajuća potvrda funkcionalne uloge uleme i odgovornih u strukturi Islamske 
zajednice za vjerski život muslimana Bosne i Hercegovine. Nezaobilazno je istaći 
značaj Sarajevskog tunela, koji je bio veza iz okruženja sa slobodnim teritorijama, 
kojim su se đaci i studenti vratili u školske klupe Gazi Husrev-begove medrese. 


Obrazovni sistem 


Među najznačajnije poslove administracije i uleme Islamske zajednice jeste kon- 
tinuitet obrazovnog procesa u ratnim okolnostima. U Sarajevu, glavnom gradu, od- 
gojno-obrazovni proces se odvijao kontinuirano. Mektebska nastava se organizirala 
u skloništima, privatnim kućama i džamijskim prostorima koji su imali potrebne uv- 
jete. U obrazovnim institucijama je skraćena školska godina 1991/2, a potom je na- 
stava za narednu školsku godinu organizirana primjereno uvjetima rata. U oktobru 
1992. godine FIN u Sarajevu oglašava spremnost za rad u ratnim uvjetima. (Oglas, 
P.6r:529-30/2) FIN je obavijestio da će izvršiti prijem i upis studenata u akademskoj 
1992/3 godini. (Oglas, P.br:531-2/2) 


U procesima reforme Islamske zajednice, Sabor IZ-e je razmatrao stanje u obra- 
zovnim institucijama Bosne i Hercegovine na sjednici 22. septembra 1993. godine 

(Informacija, P,, br:552-3/5), a potom, 22. decembra 1993. godine je organizirano te- 
matsko savjetovanje na temu: Vjera, odgoj i obrazovanje', na kome su prisustvovali 
članovi Rijaseta sa predstavnicima državnih institucija. Podneseni su referati i done- 
seni zaključci. (Informacija,P, br:560-1/5) Na temelju donesenih zaključaka pokrenu- 
ta je inicijativa za reformu obrazovnog sistema Islamske zajednice u BiH podrškom 
vjeronauke u školstvu, reaktiviranjem ukinutih medresa i podršci u radu Gazi Hu- 
srevbegove medrese u Sarajevu te Fakulteta islamskih nauka. 


Reformom Islamske zajednice obrazovni proces je dobio odgovarajuće okvire 
za dinamičniji rad u kojem su muslimani uzeli puno učešće aktivirajući potencijale i 
resurse potrebne za obrazovni sistem. 


Islamska zajednica u BiH dijeli sudbinu svoga naroda 


Kada je dr. Mustafa Cerić, reisulema, službeno posjetio Hrvatsku, 1993. godine, 
nakon protokolarnih susreta, imamio je džumu u Zagrebačkoj džamiji, i u govoru 
hutbe je rekao: 'Islamska zajednica u BiH dijeli sudbinu svoga naroda" (lnformaci- 
ja, P,, br:556-7/8) Prisustvo imama u džematima i dolazak iz okupiranih u slobodna 
područja definirao je takav stav odgovornih u Islamskoj zajednici. U okviru reorga- 
nizacije Islamske zajednice određeni kadrovi nisu bili angažirani, tako je Rijaset IZ-e 
uputio poruku imamima da se jave organima IZ-e u BiH, a izvan domovine da se 
jave DKP-a najkasnije do 20. februara 1994. godine radi ažuriranja evidencije o ka- 
drovima u reformiranoj strukturi Islamske zajednice. (Dokument, P,br:560-1/4) 


Rad imama u ratnim okolnostima imao je poseban značaj za muslimane koji su 
često dijelili istu sudbinu stradanja u džematima. Vjerske aktivnosti u Sarajevu bile 
su podržavane i posjećene od muslimana gotovo u kontinuitetu tokom rata. Na od- 
govarajući način su organizirani i obilježeni Ramazanski bajram, Kurban-bajram i 
drugo, a povodom odabrane noći - Lejletu-l-regaib, organiziran je odgovarajući pro- 
gram 31. decembra 1992. godine u džematima na području opkoljenog Sarajeva. 
(Informacija, P.br:533-35/2) Povodom Jevmi-ašure, 30. juna 1993. godine, u Bijeloj 
džamiji na Vratniku je organiziran Mevlud koji su proučili polaznici mekteba. Dža- 
mija je ranije pogođena granatom i minaret je porušen. (Informacija, P,, br:548-9/15 
Primjer Rasim ef Sućeske koji je nakon izlaska iz logora (22. maja do 22. septembra 
1993. godine u Kuli) nastavio sa radom na pouci u mektebima Toka, Nateguša i Mala 
Berkuša, gdje pouku pohađa oko 350 učenika. (Informacija, P.br:550-1/13) U dvorani 
BKC-a organizirano je 6. juna 1993. godine takmičenje polaznika mekteba, a mek- 
teb iz džemata Sedrenik je osvojio prvo mjesto. (Informacija, P.br:548-9/10) ) Radi za- 
štite života djece organi IZ-e su organizirali mektebsku pouku u skloništima. (lnfor- 
macija, P.br:533-35/7) Rezultati mektebske nastave su imali posebnu vrijednost zato 
što su ostvarena u ratnim uvjetima. Gazi Husrevbegova medresa je zbrinula oko 
250 prognanika. Oko 200 učenika medrese je bilo prinuđeno na dvogodišnju pau- 
zu, odnosno, za njih je nastava organizirana na slobodnim područjima u isturenim 


AGRESIJA NA ISTINU O ODBRANI REPUBLIKE BOSNE I HERCEGOVINE 99 


odjeljenjima u Zenici i Konjicu. U septembru 1994. godine počinje školska godina 
u zgradi Gazi Husrevbegove medrese u Srajevu sa 70 novih đaka u prvom razredu, 
10 u drugom, 12 u trećem i 7 u četvrtom razredu. Gazi Husrevbegova medresa će 
primiti 280 učenika u 1994/5 godini. (Informacija, P.br:568/4) 


Pod pritiskom svakodnevne smrti građana Sarajeva, polaznici mekteba i nastave 
u Gazi Husrevbegovoj medresi bili su redovni i marljivi đaci. Činjenica da se 05. fe- 
bruara 1994. godine dogodio zločin na Markalama u kojem je granatom ubijeno 68 
a ranjeno oko 200 sugrađana, Reisu-l-ulema je osudio zločin i tim povodom uputio 
pismo velikodostojnicima muslimanskih zemalja sa informacijom o novim i teškim 
stradanjima u Sarajevu. (lnformacija, Pbr:560-1/4) Reisulema je posjetio Državnu ko- 
misiju za prikupljanje činjenica o ratnim zločinima. Tom prilikom Bekir Gavrankape- 
tanović, predsjednik, i Mirsad Tokača, sekretar, upoznali su Reisulemu o važnosti po- 
slova Komisije i o teškim uvjetima u kojima radi Komisija. (Informacija, P.br:565/24) 
Povodom Kurban-bajrama Reisulema je obišao slobodna područja Muftiluka tu- 
zlanskog i tom prilikom Reisulema se susreo sa zvaničnicima organa vlasti i vojske 
na tom području. (Informacija, P.br:565/4-5) S ciljem sveukupne brige za vjerski život 
muslimana, Reisulema je dao Fetvu o obaveznosti pridržavanja propisa hanefijskog 
mezheba u načinu vršenja vjerskih obreda u džamijama, mesdžidima i tekijama u 
BiH. (Fetva, P.br:558-9/16) 


Dana 15. maja 1994. godine Reisulema je uputio pismo Alekseju, patrijarhu 
moskovskom koji je tražio susret s njim na Sarajevskom aerodromu. Reisulema je 
izrazio stav 'da podržava inicijativu ali nema susreta sa Patrijarhom dok SPC i Patri- 
jarh ne osude zločine počinjene nad bošnjačko-muslimanskim narodom. (Pismo, P, 
6r:564/24) Dana 18. maja 1994. godine Reisulema sa saradnicima je primio u Sara- 
jevu kardinala Kuharića. (Informacija, Pbr:565/7) Od 08. do 10. maja 1994. godine 
Reisulema je boravio u Londonu, na poziv kršćanskih lidera, radi uspostave bolje sa- 
radnje na nivou vjerskih institucija. (Informacija, P.br:565/8) Reisulema je na drugom 
zasjedanju Bošnjačkog sabora uputio poruku: 'Mir svakome i mir za svakoga! (ln- 
formacija, P.br:566/1) Rijaset IZ-e je uputio apel Tadeušu Mazovjeckom, specijalnom 
izaslaniku UN-a u BiH, tražeći da se zauzme za oslobađanje zatočenih u logorima i 
tom prilikom je upoznat sa imenima imama koji su dijelili sudbinu svojih džematlija 
u logorima. (Informacija, P.br:566/24) 


Pored teških izazova rata, odgovorni u Islamskoj zajednici su nalazili načina da 
organiziraju obredne dužnosti muslimana poput hadža u 1994. godini, kada je u 
organizaciji Rijaseta hadždž obavilo 359 hadžija iz Sarajeva, a 140 muhadžira se pri- 
družilo iz Zagreba. Oko 500 hadžija iz BiH su toplo dočekani u Medini i u Mekki. 
Glavni vodič je bio zamjenik reisuleme, hfz Ismet ef Spahić. (Informacija, P.br:565/12) 
Bila je to prilika da muslimani Bosne i Hercegovine budu dio svjetske zajednice mu- 
slimana koja se okuplja u vrijeme hadždža u Mekki. Dakle, okupljanja muslimana u 
ratnim uvjetima u Bosni i Hercegovini postala su uobičajena. Gotovo naviknuti na 

stradanja, smrti i različita zlostavljanja, muslimani su nalazili mir učešćem u obredi- 
ma i vjerskim manifestacijama poput Akademije za svršenike'! Gazi Husrev-begove 
medrese organizirane 02. jula 1994. godine u Carevoj džamiji. Mnogi od maturana- 
ta su uporedo bili aktivni sudionici u jedinicama za odbranu domovine kao i hfz., 
Muhamed Čajlaković koji je 23. avgusta 1993. godine diplomirao na FIN-a. (Doku- 
ment, Pbr:566/7) Učešćem u jedinicama za odbranu domovine, predavanjima u 
obrazovnim institucijama, ulema je radila i na pisanju udžbenika i knjiga potrebnih 
za afirmiranje islamske misli u Bosni i Hercegovini. U BKC-u je u junu 1994. godine 
promovirana knjiga Mustafe ef Spahića, profesora u Gazi Husrevbegovoj medresi, 
'Sociologija - udžbenik za srednje škole. (Informacija, P.br:566/17) a dana 18. jula 
1994. godine je u amfiteatru GH medrese promovirana knjiga 'Islam u Bosni; autora 
dr. Mustafe Cerića, reisuleme IZ-e u BiH. (Informacija, P.br:566/17) 


Islamska zajednica u svim segmentima rada pokazuje privrženost patriotskom 
frontu koji brani domovinu i brigom o vjerskom životu muslimana daje doprinos 
uspostavi mira. Imami su sa džematlijama stali u borbeni poredak dobrovoljnim pri- 
javljivanjem u jedinicu. Struktura jedinica je bila ogledalo grada. Sudionici otpora 
kazuju da su zajedno u jedinici bili muslimani i nemuslimani, Srbi i Hrvati sa istim 
ciljem: Odbrana Glavnog grada i domovine. 


Islamska zajednica je bila oslonac građanima Sarajeva, patriotama koji su branili 
domovinu 


Izvještaji sa terena su davali predstavu da je vjerski život organiziran primjereno 
ratnim uvjetima. Informacija džamijskog odbora iz Dobrinje govori da su se dže- 
matlije dobrovoljno uključili u odbranu domovine. (Informacija, P.,br:523/6) Sa mu- 
slimanima iz džemata stajali su i njihovi imami bez obzira na nacionalnu strukturu 
i vjersko opredjeljenje pripadnika jedinica koje su imale odbrambenu ulogu kako u 
Dobrinji tako i u drugim dijelovima grada. Novinar lista 'Oslobođenje' Đ. Kozar piše 
o jedinici u kojoj je imam zajedno sa nemuslimanima stao u odbranu grada Saraje- 
va. (Oslobođenje, 1992) Imami su uglavnom ostajali uz muslimane džemata u kojem 
su službovali. Neki su uspjeli pronaći put do slobodnih teritorija kada su se zatekli 
u okruženju ili je postojala prijetnja za privođenje u logore ili drugi vid zlostavlja- 
nja. Imam Kasim ef Borovina je 2. jula na prvi dan Hidžretske 1423. godine uspio sa 
džematlijama Pala doći kroz obruč oko Sarajeva u slobodni dio grada. (Informacija, 
P.br:523/9) Rušid ef Nurković je ostao na prvoj liniji odbrane — Jarčedoli sa ostalim 
građanima u tom naselju. (Informacija, P,br:531-2/10) 


Islamska zajednica je definirala svoju poziciju institucije koja će pružiti podršku 
faktorima otpora kvalitetnim organiziranjem vjerskog života u uvjetima rata iako 
nikada u dokumentima nije postojala pretpostavka mogućeg rata na prostoru BiH, 
odnosno, rada organa i institucija Islamske zajednice u uvjetima rata. Reorganizacija 


14 — Tom prilikom je Gazi Husrev-begovu medresu završilo 6 maturanata. 

Islamske zajednice i imenovanje dr. Mustafe Cerića na mjesto vjerskog lidera musli- 
mana je osnažilo ulogu Islamske zajednice u društvu. Kompleksnost uloge Islamske 
zajednice i vjerskih autoriteta muslimana, uleme, određivala je činjenica da su agre- 
sorske snage svojom kampanjom nastojale rat u Bosni i Hercegovini okarakterizi- 
rati građanskim ratom nacionalnih i vjerskih grupacija koje egzistiraju na prostoru 
Bosne i Hercegovine. Takvu tezu demantira tradicija suživota na prostoru Bosne i 
Hercegovine, pa i šire, i aktuelna spremnost autoriteta Islamske zajednice i uleme na 
saradnju vjerskih zajednica i crkava u Bosni i Hercegovini u općem pokretu za sarad- 
nju i razumijevanje etničkih i, prije svega, vjerskih posebnosti. Autoritativan nastup 
prema organima vlasti, podrška snagama odbrane i koordinacija sa predstavnicima 
crkava i vjerskih zajednica nametala je Islamskoj zajednici važnu ulogu u odbrani. 


Građani Bosne i Hercegovine imaju poštovanje i respekt prema organima i in- 
stitucijama Islamske zajednice u BiH, a time i vjerskim autoritetima što unapređuje 
pozitivne tokove u BH društvu. Svijest o znanosti koja nema granica, kako piše dr. 
E. Pelidija, doprinosila je da ugled vjerskih službenika u Bosni i Hercgovini bude na za- 
vidnom nivou o kome su i vlasti morale da vode raučuna, isto onako kao što su imami 
(hodže) imali razumijevanja za bosanske specifičnosti u svakodnevnom životu. Time je 
bila obezbijeđena povezanost uleme i naroda... U kriznim trenucima hodže su se stav- 
ljale u službu naroda, na stranu svojih džematlija. Tako je bilo sa Abdulvehabom Ilha- 
mijom koji se suprotstavio travničkom veziru Dželal-paši, Muhamed Hadžijamaković, 
Abdullah ef Kaukčija, Mehmed Nuri ef Šemsekadić, poznati pljevaljski muftija i drugi koji 
su bili u službi narodnog otpora... (Dr. E. Pelidija, 1997, str.58) U tom smislu, iznesen je 
stav Islamske zajednice koja sa posebnim poštovanjem ukazuje na Bošnjake koji 
su poneseni idejom Islama bili okosnica otpora agresiji na Bosnu i Hercegovinu i 
zajedno sa nemuslimanima u sastavu Armije BiH ostvarili uspjeh i u okolnostima 
okruženja glavnog grada Sarajeva i drugim okolnostima očuvali dostojanstvo čo- 
vjeka na ovim prostorima. 

POGOVOR ORGANIZATORA 


Udruženje za zaštitu tekovina borbe za Bosnu i Hercegovinu, u saradnji sa Boš- 
njačkom zajednicom kulture "Preporod" Sarajevo, je 14.03.2018. godine u prostori- 
jama Gazi Husrev-begove biblioteke u Sarajevu održalo naučni skup pod nazivom 
'Agresija na istinu o odbrani Republike Bosne i Hercegovine" 


Agresivni osvajački rat protiv Bosne i Hercegovine i njegovo aktualno nastav- 
ljanje agresijom protiv istine još uvijek traje. Besramni pokušaji da se izvrši lažna 
interpretacija događaja, činjenica, pojava i procesa, kao neprihvatljiva revizija dosti- 
gnutih saznanja o agresiji na internacionalno priznatu državu, povod su da se orga- 
nizira okrugli sto i otvoreno suprotstavi agresiji na istinu o odbrani Republike Bosne 
i Hercegovine. Pritom, ne zaboravljamo viteške podvige Armije Republike Bosne i 
Hercegovne, odlučnost Predsjedništva Republike Bosne i Hercegovine kao i strada- 
nje velikog broja nedužnih bosanskohercegovačkih građana. Smatramo da je nuž- 
no govoriti o istini odbrane države Bosne i Hercegovine i destruktivnim ciljevima 
hegemonijskih i antibosanskih politika koje ni danas ne prestaju djelovati u našem 
javnom prostoru s tendencijom izjednačavanja branilaca i agresora. 


U ovom zborniku radova objavljuju se dostavljena autorizirana izlaganja učesni- 
ka okruglog stola. Prilog prof. Mustafe ef. Spahića sa ovog okruglog stola će biti 
objavljen u časopisu KORAK. 

